Fuvahmulakun Sarukaarah kon Report eh ?\nފުވައްމުލަކުން ސަރުކާރަށް ކޮންކަހަލަ ރިޕޯޓެއް؟\n17 ނޮވެމްބަރ 2019, 20:14 | ސާއިމް މޫސާ\nރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގެންނެވި ފަހުން ފުވައްމުލަކު ރައްޔިތުންގެ ކަންބޮޑުވުންތަކަށް ސަރުކާރުން ސަމާލުކަން ދެއްވަމުން ގެންދަވާ ހެއްޔެވެ؟ އެކި ދައިރާތަކުން ބަދަލުތައް ފެންނަން ފަށައިފި ހެއްޔެވެ؟ މި ސުވާލުތަކުގެ ޖަވާބު ހޯދަން މި އަލިއަޅުވާލަނީ ސަރުކާރުގެ 1 އަހަރު ދުވަސްތެރޭގައި ކުރަންފެށި އަދި ހަވާލުކުރެވުނު ފުވައްމުލަކާއި ގުޅުންހުރި ކަންކަމަށެވެ.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ ރިޔާސީ ވަޢުދުތަކުގެ ތެރޭގައި ހިމެނޭ ރާއްޖޭގެ ހުރިހާ ދަރިވަރުންނަށް ހެނދުނުގެ ނާސްތާ ދިނުމުގެ ޕްރޮގްރާމް ފުވައްމުލަކު ހުރިހާ ސްކޫލެއްގައިވެސް މިހާރު ކުރިއަށް އެބަދެއެވެ. މިއީ ދަރިވަރުންނަށް ވަރަށް ފައިދާހުރި ޕްރޮގްރާމެއްކަމަށް ވަނީ ފާހަގަ ކުރެވިފައެވެ.\nމަތީ ތައުލީމަށް ކިޔަވާ ކުދިންނަށް ފުރަތަމަ ޑިގްރީއަށް ހިލޭ ކިޔެވުމުގެ ޕްރޮގްރާމް ވަނީ މިއަހަރު ފެށިފައެވެ. ގައުމީ ޔުނިވާރސިޓީގެ ޑިގްރީ ކޯސްތައް ހިލޭ ކިޔެވޭއިރު އަމިއްލަ ކޮލެޖުތަކުގެ ކޯސްފީގެ ބޮޑުބައި ސަރުކާރުން ކަވަރުކޮށްދެއެވެ. އަދި މީގެ އިތުރުން ސަރުކާރުން ވަނީ މަތީ ތައުލީމުގެ ލޯން ތަކުގެ އިންޓަރެސްޓް %1 އަށް ކުޑަކޮށްފައެވެ.\nސަރުކާރުގެ ޕީއެސްއައިޕީގެ ދަށުން ފުވައްމުލަކު އެމްޖޭއެސް ސްކޫލުގައި ޢިމާރާތްކުރުމަށް ހަމަޖެހިފައިވާ މަލްޓިޕާރޕޯސް ހޯލް އިމާރާތުގެ މަސައްކަތް މިއަހަރު ބަޔަކާއި ވަނީ ހަވާލުކޮށްފައެވެ. ހަތް މިލިއަން ހަތަރު ލައްކައަށް ވުރެ ގިނަ ރުފިޔާ ހަރަދުވާނެ ކަމަށް ލަފާކުރެވޭ، މި ސްކޫލުގެ ހޯލަކީ ޒަމާނީ ފެންވަރަށް އިމާރާތްކުރެވޭ2ބުރީގެ އިމާރާތެކެވެ.\nފުވައްމުލަކު މަގު ހެދުން\nފުވައްމުލައް ރިންގްރޯޑު ތަރައްޤީކުރުމުގެ މަސައްކަތް އެމްޓީސީސީއާއި މިއަހަރު މާރޗް މަހު 27ވަނަ ދުވަހު ހަވާލުކޮށް އަމަލީ މަސައްކަތް އޭޕްރީލްމަހުގެ 17ވަނަ ދުވަހުން ފެށިގެން ގޮސް މިހާރު ވަނީ ތާރު އެޅުން ނިމުމަކާއި ހަމައަށް ގޮސްފައެވެ. ފުވައްމުލައް ސިޓީ ރިންގްރޯޑު ތަރައްޤީކުރުމުގެ އިތުރުން އެ ސިޓީގެ އެތެރޭގެ މަގުތައް ހިމެނޭހެން 16 ކިލޯމީޓަރުގެ މަގު ހެދުމުގެ މަސައްކަތްވެސް ސަރުކާރުން ވަނީ އެމްޓީސީސީއާއި ހަވާލުކޮށްފައެވެ.\nމަގު ހެދުމުގެ މި މަޝްރޫޢުގެ ދަށުން 24300 ސްކޮއަރ މީޓަރުގެ ސަރަހައްދެއް ތާރުއަޅާގެން ހެދުމަށް ހަމަޖެހިފައިވާއިރު، ސްޓޯމް ވޯޓަރ މެނޭޖްމަންޓް ސިސްޓަމް އިންސްޓޯލްކުރުމަށް ވަނީ ނިންމާފައެވެ. އަދި 123 ލެޑް ލައިޓް ހަރުކޮށް، ރޯޑް މާކިންގްތަކާއި، ސްޕީޑް ބްރޭކަރުތައްވެސް ހަރުކުރެވިގެންދާނެެއެވެ.\nއެވްރެޖްކޮށް ދުވާލެއްގެ މައްޗަށް 160 މީހުން ފުވައްމުލައް ސިޓީ ހޮސްޕިޓަލުން ފަރުވާ ހޯދާކަމަށް ތަފާސް ހިސާބުތަކުން ދައްކައެވެ. އެހެންކަމުން ފުވައްމުލައް ސިޓީ ހޮސްޕޓަލުގެ ފެންވަރު މަތިކޮށް ދެވޭ ހިދުމަތްތައް އިތުރުކުރުގެ މަސައްކަތް ސަރުކާރުން ގެންދަނީ ކުރަމުންނެވެ.\nމިގޮތުން ފުވައްމުލައް ހޮސްޕިޓަލް ތަރައްގީ ކުރުމުގެ ގޮތުން ހޮސްޕިޓަލަށް2ބައެއް އިތުރު ކުރުމަށް މިއަހަރު ވަނީ މަސައްކަތް ފެށާފައެވެ. އެދެބައިގެ ތެރެއިން އެއްބައި ބޭނުން ކުރާނީ ފުވައްމުލަކު ހޮސްޕިޓަލުގެ ޑައިލިސިސް ސެންޓަރުގެ ޚިދުމަތް ދިނުމަށެވެ. ޑައިލިސިސް ސެންޓަރު ގާއިމުކުރާ އިމާރާތުގެ މަސައްކަތުގެ ބޮޑުބައި ވަނީ ނިމިފައެވެ. މިދެންނެވުނު2ބައި އިމާރާތްކޮށް ނިމުމުން ކުރީގެ ހޮސްޕިޓަލް އިމާރާތުގައި ހިންގާ ޑެންޓަލް ކެއަރ ޔުނިޓް މިހާރުގެ މައި ހޮސްޕިޓަލަށް ބަދަލު ކުރެވިގެންދާނެއެވެ. އަދި ރަނގަޅު ފެންވަރެއްގެ ނަމާދު ކޮޓަރިއެއްވެސް މިބަޔާއެކު ހޮސްޕިޓަލުގައި ހެދިގެންދާނެއެވެ.\nމި ސަރުކާރު ވެރިކަމާއި ހަވާލުވިއިރު ހުސްކޮށްޓައް ހުރި ފްލެޓުތައް ސަރުކާރުން ވަނީ ރައްޔިތުންނަށް އެތަނުގައި ދިރިއުޅެވޭވަރު ކޮށް ހައްގުވެރި ފަރާތްތަކާއި ހަވާލުކުރުމުގެ މަސައްކަތް ފަށައިފައެވެ. ފެނަކަ އާއި ހަވާލުކޮށްގެން ފެނާއި ނަރުދަމާ އަދި ކަރަންޓު ގުޅުމުގެ މަސައްކަތް ވަނީ ނިމުމަކާއި ހަމައަށް ގެންގޮސްފައެވެ. އަދި މި ހައުސިންގ ޔުނިޓުތައް ހުރި ސަރަޙައްދުގެ ލޭންޑްސްކޭޕް ޑިޒައިންކޮށް ތަރައްޤީކޮށް ހަ މަސްދުވަހުގެ ތެރޭގައި މަސައްކަތް ނިންމާ ގޮތަށް މިއަހަރު ސަރުކާރުން ވަނީ ބަޔަކާއި ޙަވާލުކޮށްފައެވެ.\nގެދޮރުވެރިކަމާއި ބޯހިޔާވަހިކަމުގެ މައްސަލަ ހައްލުކޮށްދޭން ސަރުކާރުން ވަނީ 800 ހައުސިން ޔުނިޓް އަޅައިދިނުމަށް ނިންމާފައެވެ. މި ސަރުކާރުން ހިންގާ ބޯހިޔާވަހިކަމުގެ މަޝްރޫއުގެ ދަށުން، ގޯތި ލިބި ގެ ނޭޅި ތިބި މީހުންނަށް ގޯތީގައި ގެ އެޅުމުގެ މަޝްރޫއެއް ހިނގުމުގެ އިތުރުން ހައުސިން ލޯނުގެ އެހީތެރިކަން ދޭން ވަނީ ނިންމައިފައެވެ. އެއާ އެއްގޮތަށް ހުސް ގޯތީގައި ގެ އެޅުމުގެ މަޝްރޫއަށް ކުރިމަތިލާން ކައުންސިލް މެދުވެރިކޮށް ސަރުކާރުން ވަނީ ހުޅުވާލައިފައެވެ.\nރައީސް ސޯލިހް ވައުދުވެފައިވާ ގޮތަށް އައިލެންޑް އޭވިއޭޝަނުން ވަނީ ރާއްޖޭގެ އެތެރޭގެ އުދުހުންތަކުގެ އަގު ހެޔޮކޮށްފައެވެ. މި ބަދަލާއިއެކު އެތެރޭގެ ދަތުރުތަކުގެ ޓިކެޓްގެ އަގު ވަނީ 25 ޕަސެންޓާއި 30 ޕަސެންޓާ ދެމެދުގެ މިންވަރަކަށް ހެޔޮވެފައެވެ. މިބަދަލާއި އެކު ކުރިން އާއްމުކޮށް 3000 ރުފިޔާއަށް ލިބޭ ފުވައްމުލައް – މާލެ ދެކޮޅު ޓިކެޓު މިހާރު: 1،698ރ އާއި 2،598ރ ދެމެދުގެ އަގަކަށް ލިބެއެވެ.\nފުވައްމުލަކާއި ހުވަދޫ ދަތުރުފަތުރުގެ ނިޒާމަކުން ގުޅާލުމަށްޓަކައި ފުވައްމުލައް ސިޓީ އާއި ގދ. ފަރެސްމާތޮޑާއާ ދެމެދު ފެރީ އާއި ލޯންޗުގެ ހިދުމަތް މިއަހަރުތެރޭގައި ވަނީ ފެށާފައެވެ. އަދި މިއަހަރުގެ މާރޗް މަހުން ފެށިގެން އައްޑޫ ސިޓީ ހުޅުމީދޫއާއި ފުވައްމުލައް ސިޓީ އާއި ދެމެދު ފެރީ ލޯންޗުން ގުޅުވާލުމުގެ، ދަތުރުތައް ވަނީ ފަށައިފައެވެ. މޯލްޑިވްސް ޕޯޓްސް ލިމިޓަޑް (އެމްޕީއެލް) އިން މި ދެ އަތޮޅުގެ މެދުގައި ހިދުމަތް ދެނީ ފެރީ އާއި ލޯންޗުގައެވެ.\nހޯދަޑު ފުޓުބޯޅަ ދަނޑުގައި ޓާރފް އެޅުމުގެ މަސައްކަތް ސަރުކާރުން ވަނީ މިއަހަރު ފަށައިފައެވެ. މިގޮތުން ދަނޑުގެ ފަސްގަނޑު ފަށަލަތައް ތަރުތީބުކޮށް، އެއްވަރުކޮށް ޓާރފް އަޅަން ބިންގަނޑު ތައްޔާރުކުރަން ވަނީ މަސައްކަތް ފަށާތާ 60 ދުވަސްތެރޭގައި ނިންމަން އެމްޓީސީސީ އާއި ހަވާލުކޮށްފައެވެ. އަދި ސަރުކާރުން ވަނީ މި ދަނޑުގައި ފީފާ ގަބޫލުކުރާ ފެންވަރުގެ ޓާފް އެޅުމަށް އަމީން ކޮންސްޓްރަކްޝަނާއި ހަވާލުކޮށްފައެވެ.\nކަރަންޓް މައްސަލައަށް ހައްލެއް ހޯދުމުގެ ގޮތުން ކުރިޔަށް ގެންދާ މަޝްރުއޫގެ ދަށުން އައު ޖެނެރޭޓަރެއް މިއަހަރު ވަނީ ފުވައްމުލަކަށް ގެންގޮެސްފައެވެ. އެއީ 1.2 މެގަވޮޓް ގެ ޖަނެރޭޓަރެކެވެ. މި ސަރުކާރުން ގެންދަނީ ފުވައްމުލަކުގައި އާ އިންޖީނުގެއެއް އެޅުމާއި، ކަރަންޓްގެ މައްސަލަތައް ހައްލުކުރުމަށްޓަކައި އާ ކޭބަލް ތަކާއި ޓްރާންސްފޯމަރތައް ބެހެއްޓުމުގެ މަސައްކަތް ކުރަމުންނެވެ.\nސްމޯލް އެންޑް މީޑިއަމް އެންޓަޕްރައިޒަސް، އެސްއެމްއީ ބޭންކް އުފައްދަވައި އެ ބެންކުގެ %5 ހިއްސާ ފުވައްމުލަކު ސިޓީ ކައުންސިލަށް ވަނީ ދީފައެވެ. މި ބެންކު މެދުވެރިކޮށް ގެސްޓް ހައުސް އެޅުމަށް ބޭނުންވާ ލޯނު އަދި ކުދި ވިޔަފާރި ފެށުމަށް ބޭނުންވާ ލޯނު ލިބިގެންދާނެއެވެ.\nވިޔަފާރީގެ ދާއިރާ ފުޅާކޮށް ރައްޔިތުންނަށް ލުއިފަސޭހަ ކުރުމަށްޓަކައި މި އަހަރުތެރޭގައި ފުވައްމުލައް ސިޓީގައި 24 ގަޑިއިރު ވިޔަފާރި ކުރުމުގެ ހުއްދަ ދޫކުރުމަށް ސަރުކާރުން ނިންމައި އިކޮނޮމިކް މިނިސްޓްރީން މިހާރުވަނީ ފުވައްމުލަކުގައި 24 ގަޑިއިރު ވިޔަފާރިކުރުމުގެ ހުއްދައަށް އެދެވޭނެ ސަރަހައްދުތައް ކަނޑައަޅާފައެވެ. މި ހުއްދަ ދޫކުރަނީ ހުއްދައަށް އެދޭ ތަނުގައި ފުރިހަމަވާންޖެހޭ ޝަރުތުތައް ފުރިހަމަވޭތޯ ބަލައި ޗެކްކުރުމަށް ފަހުގައެވެ.\nއައިސް ނުލިބުމުގެ މައްސަލައަކީ މަސްވެރިންގެ ފަރާތުން ލިބެމުން އަންނަ ވަރަށްބޮޑު ޝަކުވާއެކެވެ. ރާއްޖޭގެ ގިނަ ސަރަހައްދުތަކަކުން މަސްވެރިންނަށް އައިސް ލިބޭނެ އިންތިޒާމް ހަމަޖެހިގެންދިއުމުން މަސްވެރިންނަށް ގިނަ ފަސޭހަތަކެއް ލިބިގެންދާނެއެވެ. މިފްކޯއިން ފުވައްމުލައް ސިޓީގައި ބަހައްޓާފައިހުރި އައިސް ޕްލާންޓުން މަސްވެރިންނަށް އެޕްރީލް މަހުން ފެށިގެން އައިސް ލިބޭނެ އިންތިޒާމު ވަނީ ހަމަޖައްސާފައެވެ. ފުވައްމުލައް ސިޓީގައި ހުރި އައިސް ޕްލާންޓުން އައިސް ވިއްކުމުގެ ނިޒާމް ހަމަޖެހި މިރަށުގެ މަސްވެރިންނަށް ބޭނުންވާ އައިސް ލިބުމުގެ މައްސަލަ ހައްލުވެގެންދާނެއެވެ. ފުވައްމުލަކު މި އައިސް ޕްލާންޓުން 24 ގަޑިއިރު ތެރޭގައި 25 ޓަނުގެ އައިސް އުފައްދާނެއެވެ.\nފުވައްމުލައް ސިޓީ ތުނޑިއަށް ގިނަ ބަޔަކު ޖަމާވެފައި\nފުވައްމުލަކުގައި 1000 އެނދު މި5އަހަރު ތެރޭގައި ތަރައްގީކުރުމަކީ ސަރުކާރުގެ އަމާޒެވެ. ސަރުކާރުގެ ރަށު ފަތުރުވެރިކަން ސިޔާސަތުގެ ދަށުން މިއަހަރު ވަނީ ފަތުރުވެރިކަމަށްް ހާއްސަ ސަރަހައްދުތަކެއް ކަނޑައަޅައިފައެވެ. އެކަން ކުރިއަށް ގެންދާނެ ގޮތުގެ މަސައްކަތް ފުވައްމުލައް ސިޓީ ކައުންސިލާއި ޓޫރިޒަމް މިނިސްޓްރީން ގެންދަނީ ކުރަމުންނެވެ.\nފުވައްމުލައް ސިޓީގެ ފަތުރުވެރިކަން އިސްތިހާރުކުރުމެގެ ގޮތުން މިޔަރުގެ ރަށް ނުވަތަ “ޝާރކް އައިލެންޑް” ގެ ގޮތުގައި ފަތުރުވެރިންގެ މެދުގައި ޕްރޮމޯޓްކުރަން ވަނީ ފެށިފައެވެ މި ގޮތަށް ފުވައްމުލައް ސިޓީ މާކެޓް ކުރަން ފެށުނީ ފުވައްމުލައް ސިޓީގައި ރާއްޖޭގެ އީކުއޭޓަރ ހިސާބުގައި އެހެން އެއްވެސް ރަށަކުން ނުފެންނަ ވަރަށް ތަފާތު ވައްތަރުގެ މިޔަރު ފެންނާތީވެ ޑައިވިންކުރާ ފަތުރުވެރިންގެ މާރކެޓް ފުވައްމުލަކަށް ގެނައުމަށްޓަކައެވެ.\nފުވައްމުލަކަށް ދިމާވެފައިވާ ކުނީގެ މައްސަލަ ހައްލުކުރުމަށްޓަކައި ކުނި އަންދާ މެޝިނެއް ފުވައްމުލަކުގައި ބެހެއްޓުމަށް ސަރުކާރުން ވަނީ މިއަހަރުތެރޭގައި ބަޔަކާއި ހަވާލުކޮށްފައެވެ. މި މަޝްރޫއުގެ ދަށުން އެ މެޝިން ފުވައްމުލަކަށް ގެންގޮސް ބަހައްޓާނެ ޝެޑު ހެދުމުގެ އިތުރުން އިންސްޓޯލް ކުރުމުގެ މަސައްކަތް 120 ދުވަސްތެރޭގައި މަސައްކަތް ހަވާލުކުރި ކުންފުނިން ނިންމަންޖެހޭނެއެވެ.\nފުވައްމުލައް ސިޓީގެ ބަންޑާރަ ކިޅީގައި ލޮޓަސް ގިނަވެ، އެތަނުގެ ގުދުރަތީ ވެށި ހަލާކުވެގެން ހިނގައިދާނެކަމުގެ ބިރު ބޮޑުވުމާއި ގުޅިގެން ކިޅީގައި ހުރި ލޮޓަސް ގަސްތައް ނަގައި މިއަހަރު ތެރޭގައި ވަނީ ކިޅި ސާފުކޮށްފައެވެ. ބަންޑާރަ ކިޅިއަކީ ރަށުގެ އެންމެ ބޮޑު ޤުދުރަތީ ފެންގަޑަށް ވެފައި، އެތަނުގައި ހެދިފައިވާ ލޮޓަސް ގަސްތަކުގެ ސަބަބުން ކިޅީގެ ސިފަ ގެއްލިދިއުމުގެ ކުރިން ލޮޓަސް ގަސްތައް ނަގައި ސާފު ކުރެވިގެން ދިއުމަކީ ބަންޑާރަ ކިޅި އޭގެ ގޮތުގައި ޤުދުރަތީ ރީތި ތަނެއްގެ ގޮތުގައި ބޭއްވުމަށް ކުރެވިގެން ދިޔަ ވަރަށް މުހިންމުކަމެކެވެ.\nފުވައްމުލަކަކީ ބަޔޮސްފިއާ ރިޒާވެއްގެ ގޮތުގައި ކަނޑައަޅަން ޔުނެސްކޯ އަށް ހުށަހަޅަން ރައީސް އިބްރާހިމް މުހައްމަދު ސޯލިހް ވަނީ މިއަހަރު ނިންމަވައިފައެވެ. މިކަމުގެެ ބޭނުމަކީ ޔުނެސްކޯގެ ބަޔޮސްފިއާ ރިޒާވްގެ މޮޑެލްގައި ތިމާވެށީގެ ގޮތުންނާއި އިގްތިސާދީ ގޮތުން ގިނަ ފައިދާތަކެއް އެކުލެވޭތީ އެކަމުގެ މަންފާ ފުވައްމުލަކަށް ހޯދައިދިނުމެވެ. ބަޔޮސްފިއަރ ރިޒާވަކަށް ހެދުމަށްޓަކައި އެންވަޔަރަންމެންޓް މިނިސްޓްރީން ވަނީ ރަށުގެ ރައްޔިތުންގެ ޚިޔާލު މިކަމަށް ހޯދައިފައެވެ. އަދި ފުވައްމުލަކު ސިޓީ ޔުނެސްކޯ ބަޔޮސްފިއަރ ރިޒާވްގައި ހިމެނުމަށް ބޭނުންވާ މާޢުލޫމާތުތައް އެއްކޮށް، އެކަމާގުޅޭ ޑްރާފްޓް ތައްޔާރުކުރުމުގެ މަސައްކަތް މިހާރުވަނީ ނިމިފައެވެ.\nފުވައްމުލަކު ގޮނޑުދޮށް ހިމާޔަތްކުރުމުގެ މަޝްރޫއު\nފުވައްމުލަކު ގިރާ ސަރަހައްދުގެ 2،650 މީޓަރުގެ ބޮޑު ސަރަހައްދެއް ހިމާޔަތް ކުރަން ޖެހެއެވެ. މިއީ ރާއްޖޭގެ ނިސްބަތުން ކުރަންޖެހޭ މިފަދަ އެންމެ ބޮޑު މަސައްކަތެވެެ. މިކަމުގައި މިވަގުތު ދިމާވެފައިވާ އެންމެ ބޮޑު ދައްޗަކީވެސް މި މަސައްކަތްކުރެވޭ ވަރުގެ ބަޔަކު ނުލިބުމެވެ. މައުލޫމާތު އެނގޭ ބޭފުޅަކު ވިދާޅުވި ގޮތުގައި މި މަސައްކަތްކުރެވޭ ފެންވަރު ހުރީ މި ސަރަހައްދުގެވެސް މަދު ކުންފުންޏެއްގައެވެ.\nމި ސަރުކާރު ވެރިކަމާއި ހަވާލުވެ ފުވައްމުލަކު ގޮނޑުދޮށް ހިމާޔަތްކުރުމުގެ މަޝްރޫއު ހިންގާނެ ފަރާތެއް ހޯދުމުގެ މަސައްކަތް ދަނީ ބާރަށް ކުރިއަށެވެ. އެގޮތުންެ މަސައްކަތް ކުރާނެ ބޭރުގެ ބަޔަކު ހޯދަން ވަނީ ބީލަމަށް ލައި މިވަގުތު އެކަން އޮތީ ޕްރީ ކޮލިފިކޭޝަން މަރުހަލާގައެވެ. އަދި މިވަގުތުވެސް އެންވަޔަރަންމެންޓް މިނިސްޓްރީން ދަނީ މިމަޝްރޫއުގެ ކޮންސަލްޓެންސީ އިވެލުއޭޝަން ހަދަމުންނެވެ.\nމަތީގައި އެވަނީ މިސަރުކާރުގެ ފުރަތަމަ އަހަރުތެރޭގައި ފުވައްމުލަކުގައި ކުރަން ފެށި އަދި މަސައްކަތް ހަވާލުކުރެވިފައިވާ ކަންކަމެވެ. ސަރުކާރެއްގެ ފުރަތަމަ އަހަރެއްގައި ފުވައްމުލަކަށް އެންމެ ގިނަ ކަންތައް ހަމަޖެއްސި ސަރުކާރަކީ އިބްރާހިމް މުހައްމަދު ސާލިހުގެ ސަރުކާރެވެ. މިއަހަރު ހަވާލުކުރެވުނު ގިނަ ކަންކަމުގެ ފޮނި މީރު ރަހަ އަންނަ އަހަރު ތެރޭގައި ފުވައްމުލަކު ރައްޔިތުންނަށް ލިބިގެންދާނެއެވެ. ތައުލީމީ އަދި ސިއްހީ ދާއިރާއަށް ބޮޑެތި ކުރިއެރުންތައް އަންނާނެއެވެ. އުމްރާނީ ކުލަތައް ފުވައްމުލަކުގެ މަލަމަތިން ފާޅުވާން ފަށާނެއެވެ. ރައްޔިތުންގެ އުއްމީދުތައް ހާސިލުވެ ހުވަފެންތަކުގެ ކުލަޖެހިގެން ދާތަން މިހާރުވެސް ދަނީ ފެންނަމުންނެވެ.\nލިޔުނީ :ހަސަން ޙައްސާމް\nއިތުރު ލިޔުންބަންޑާރަ ކިޅިކުޅިވަރު ފުވައްމުލައް ސިޓީފުވައްމުލަކު ހޮސްޕިޓަލްފުވައްމުލަކު ސިޓީ ފުޓްބޯޅަފުވައްމުލަކުގެ ފަތުރުވެރިކަންފުވައްމުލައް ސިޓީ ކަރަންޓް ޚިދުމަތް\nTags: ބަންޑާރަ ކިޅި, ކުޅިވަރު ފުވައްމުލައް ސިޓީ, ފުވައްމުލަކު ހޮސްޕިޓަލް, ފުވައްމުލަކު ސިޓީ ފުޓްބޯޅަ, ފުވައްމުލަކުގެ ފަތުރުވެރިކަން, ފުވައްމުލައް ސިޓީ ކަރަންޓް ޚިދުމަތް


Covid-19: Sarukaaru Officethah Nuhulhuvaa Gothah Hamajassaifi - Vaguthu\nސަރުކާރުގެ އޮފީސްތައް، އިތުރު ހަފްތާއަކަށް ނުހުޅުވާ ގޮތަށް ހަމަޖައްސަވާފައިވާ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެއެވެ.\nކޮވިޑް-19 އާ ގުޅިގެން އިތުރު ހަފްތާއަކަށް ސަރުކާރުގެ އޮފީސްތައް ބަންދު ކުރަން ވަޒީރުންގެ މަޖިލީހުން ނިންމާފައިވާއިރު، އޮފީސްތައް ނުހުޅުވާ މުއްދަތުގެ ތެރޭގައި، ރައްޔިތުންނަށް ބޭނުންވާ ހިދުމަތްތައް ލިބޭނެ އިންތިޒާމް ހަމަޖައްސަވާ ދެއްވުމަށް ރައީސް ވަނީ އެދިވަޑައިގަންނަވާފައެވެ.\nރައީސް އޮފީހުން ވިދާޅުވީ، ސަރުކާރުގެ އޮފީސްތައް ހުޅުވުން އިތުރު އެއް ހަފްތާއަކަށް ފަސް ކުރަން ނިންމާފައި ވާނީ ކޮވިޑް-19 ދިވެހިރާއްޖޭގައި ފެތުރުން ކޮންޓްރޯލް ކުރުމަށް އުފައްދަވައިފައިވާ ނޭޝަނަލް އިމަރޖެންސީ އޮޕަރޭޝަން ސެންޓަރުގެ ޓެކްނިކަލް އެޑްވައިޒަރީ ގްރޫޕުން ދެއްވައިފައިވާ ފަންނީ ލަފަޔާއި އިރުޝާދަށް ރިޢާޔަތް ކުރެއްވުމަށް ފަހު، ވަޒީރުންގެ މަޖިލީހުގެ ޖަލްސާގައި އެ މަޖިލިހުގެ މެންބަރުން ދެއްވައިފައިވާ ލަފާގެ މަތިން ކަމަށެވެ.\nއަދި، ކޮވިޑް-19 ފެތުރުން ހުއްޓުވުމުގެ ގޮތުން ސަރުކާރުން އަޅުއްވައިފައިވާ، ފިޔަވަޅުތައް އެގޮތުގެ މަތިން ކުރިޔަށް ގެންދެވުމަށާއި، އޮފީސްތައް ނުހުޅުވާ މުއްދަތުގެ ތެރޭގައި ރައްޔިތުންނަށް ބޭނުންވާ ޚިދުމަތްތައް މެދުނުކެނޑި ރައްޔިތުންނަށް ލިބޭނެ އިންތިޒާމު ހަމަޖެހިފައިވާކަން، ދައުލަތުގެ ކަމާބެހޭ އިދާރާތަކުން ކަށަވަރު ކުރުމަށް ރައީސް ވަނީ އެދިވަޑައިގަންނަވާފައެވެ.\nއަދި އެ ޚިދުމަތްތައް ދިނުމުގެ އިންތިޒާމު ހަމަޖެއްސެވުމަށްޓަކައި އެ ކަމަށް ހާއްސަ މުވައްޒަފުން ނެރެ، އިތުރު މުވައްޒަފުން ނުނެރުމަށް ރައީސް ވަނީ އެދިވަޑައިގަންނަވާފައެވެ. އަދު އޮފީސްތަކުގައި ކޮންމެހެން ކުރަންޖެހޭ މަސައްކަތްތައް، ކަމާބެހޭ މުވައްޒަފުން ގޭގައި ތިބެގެންކުރެވޭނެ އިންތިޒާމު އޮފީސްތަކުން ހަމަޖެއްސެވުމަށާއި، ކޮންމެހެން ކުރަންޖެހޭ މަސައްކަތެއް ކުރެއްވުމަށް އޮފީސް ހުޅުވަންޖެހިއްޖެ ހިނދެއްގައި، އޮފީސް ހުޅުވައިގެން، ވީހާވެސް މަދު މުވައްޒަފުން ނެރުއްވައިގެން އެ މަސައްކަތެއް ކުރެއްވުމަށް ރައީސް ވަނީ އެދިވަޑައިގަންނަވާފައެވެ.\nމީގެ އިތުރުން، އޮފީސްތައް ނުހުޅުވާ މުއްދަތުގެ ތެރޭގައި ދައުލަތުގެ އިދާރާއަކުން ކޮންމެހެން ދޭންޖެހޭ ޚިދުމަތެއް ދިނުމަށްޓަކައި، އެ އިދާރާއެއްގެ އެންމެ އިސްވެރިއަކު ކަނޑައަޅުއްވާ ގޮތެއްގެ މަތިން އެ އިދާރާއަކުން ކުރަންޖެހޭ މަސައްކަތްތައް ކުރެއްވުމަށާއި، މުވައްޒަފުން ޟަރޫރީ ބޭނުމެއްގައި މެނުވީ ގެއިން ބޭރަށް ނުކުމެ ނޫޅުމަށާއި، މި މުއްދަތުގެ ތެރޭގައި ހެލްތް ޕްރޮޓެކްޝަން އޭޖެންސީން އަންގަވާ އެންގެވުންތަކަށް އެންމެހައި މުވައްޒަފުން ބޯލަނބައި ކިޔަމަންގަތުމަށާއި، އެ އޭޖެންސީން ދެއްވާ އިރުޝާދުތަކާ އެއްގޮތަށް ޢަމަލު ކުރެއްވުމަށް ޚާއްޞަ ސަމާލުކަމެއް ދެއްވުމަށް ރައީސް ވަނީ އެދިވަޑައިގަންނަވާފައެވެ.\nއޭޕްރީލް 1, 2020 18:46\nސަރުކާރުގެ އޮފީސްތައް ނުހުޅުވިނަމަވެސް ގޭގައި ތިއްބަވައިގެން ރައްޔިތުން އެދޭ އެކިބާވަތުގެ ހުއްދަތަކާއި އެހެންވެސް އެބާވަތުގެ ކަންކަމަށްއެދޭ ފަރާތްތަކަށް އެފަދަ ހުއްދަތައް އޮންލައިންކޮށް ލިބޭގޮތަށް ހަމަޖެއްސުން ވަރަށް ރަނގަޅުވާނެކަމަށް ފެނޭ.\nއޭޕްރީލް 1, 2020 20:02\nޔޫކޭއިން އަންނަ މީހުންނަށް އެކަނި ދޯ މިހާރު ޖެހެނީ ބަލި.ދެން އަހަރެމެން ބަންދުކޮށްގެން ކޮންކަމެއް ވާނީ އެމީހުން ރާއްޖެ ނާދެވޭގޮތް ހަދާބަލަ ، ރޯދަމަސް އަންނައިރުވެސް މިހާލަތެއްގަ ދާނީ\nއޭޕްރީލް 1, 2020 20:50\nއެއްވެސް މީހަކައް އެނގޭތަ ފެމެލީ ކޯޓުގެ ހިދުމަތް ދޭގޮތް.އޮންލައިންކޮށް ލާ ރި ދައްކާ ގޮތް\nއޭޕްރީލް 1, 2020 21:24\nޕްރައިވެޓު އޮފިސްތަކުންވެސް ކޮންމެވެސްވަރަކަށް މިކަމަށް ސަމާލުކަންދީ ސްޓާފުން ކޮންމެދުވަހަކު ނުނެރި ވަގުތު ވެސް މަދުކުރަންޖެހޭ..\nއޭޕްރީލް 1, 2020 23:28\nފެމިލީ ކޯޓް ނުހުޅުވިގެން މިުޅެނީ ކީއްވެބާ؟ފޯމް ތައް ހުށަހަޅާފަ ހުންނަތާ މަސް ދުވަސް ؟\nއޭޕްރީލް 2, 2020 09:29\nބޮޑު އަތޮޅެއްގެ ބޮޑު އާބާދީއެއް އޮންނަ ބަޔަކަށް ޚިދުމަތްދޭން ހުރި ގދ. ތިނަދޫ ޢަބަުއްޞަމަދު މެމޯރިއަލް ހޮސްޕިޓަލުން ޚިދުމަތް ލިބެނީ ހަފްތާއަކު2ދުވަހު. ގައްދޫ ފަދަ ކުޑަ އާބާދީއެއް އޮންނަ ރަށެއްގަ ވެސް ހެލްތް ސެންޓަރުގެ ޚިދުމަތް ލިބޭ2ދުވަހު...\nފޮނުވެސް ކައުންޓަރުން ނަގަނީ މަދު ފަހަރަކު... އެހެންކަމުން އެހެން ރަށްރަށުގެ މީހުންނަށް އެޕޮއިންޓްމެންޓް ވެސް ލިބެނީ މަދުން. މިވެސް އިންސާފުދޯ\nމި ކޮމެންޓް ކެރޭނެބާ ޖަހާލަދޭން...\nއޭޕްރީލް 2, 2020 10:17\nކައިވެނީ ގެ ކަންތަ ކިހިނެޓޯ އޮތީ؟. ފޯމުުލާ ރަޒިޝްޓީީ ފީީީވެސްްް ނިމިފަ ތިބިމީހުންް ގެއް؟މިހާރު ހަފްތާއެއް މިވީ ކައިވެނި ނުކުރެވިގެން އުޅޭތާ .


Kuru vaahaka: Ahannah huri goi - EP01 - One Online\nކުރު ވާހަކަ: އަހަންނަށް ހުރި ގޮތް - 01\nޝަފީގާގެ ކަރުނުން ފުރިފައިވާ ލޮލުގައިވަނީ ވަރުބަލިކަމެވެ. އެއީ ދުނިޔޭގެ ދިރިއުޅުމުން އޭނާގެ ހަޔާތަށް ގެނެސްދީފައިވާ އަނދިރިކަމުގެ ހިޏަންނެވެ. އޭނާގެ ލޯބިވާ ދަރިފުޅު އަތުންބީވެ ދިޔުމުން ލިބުނު ހުސްކަމެވެ. އެދަރިފުޅު ދުނިޔޭގައި ހުރެމެ އޭނާގެ އަތުން ވަނީ ފޭރިގެންފައެވެ. ދުވަހަކުވެސް ލޮލަށް ނުފެންނާނެ ފަދަ ހިސާބަކަށް ގެންދެވިފައެވެ. އެވަގުތު ކޮޅުގެ ތެރޭގައި މާޒީގެ އެތައް ހަނދާންތަކެއް އޭނާގެ ހިތަށް އައެވެ. އޭނާ އާއި އަލިމަނިކުގެ ކައިވެންޏެވެ. އަޝްރަފު އުފަންވުމެވެ. ދެމަފިރިންގެ ލޯބިން ފެންވަރުވައިގެން އެދަރިފުޅު ގެންގުޅުނު ގޮތެވެ. އެއަށްފަހު އަޝްރަފުގެ އުމުރުން ހަތަރު އަހަރަށް އޮއްވައި އެތައްލައްކަ ރުފިޔާގެ މުދާ އޭނާ އާއި އަޝްރަފަށް ވާރުތައިން ހަވާލުކޮށްފައި އަލިމަނިކު މަރުވެގެން ދިޔަ ގޮތެވެ.\nއެއިރުއްސުރެ ޝަފީގާ ދުނިޔޭގައި އުޅެފައިވަނީ އަޝްރަފުގެ ހިޔަނީގައެވެ. އޭނާގެ ލޯބިވާ ދަރިފުޅަށްޓަކައި ގުރުބާންވިއެވެ. ވިޔަފާރީގެ މަސައްކަތްތަކަށް ސަމާލުވެ އަޝްރަފުގެ މުސްތަގުބަލަށްޓަކައި އެމުއްސަނދިކަން ބެލެހެއްޓުމުގެ ބުރަ މަސައްކަތް ކުރިއެވެ. އޭނާގެ ހެޔޮ ތަރުބިއްޔަތު ނަތީޖާއަކީ ހުރިހާ ދަރަޖައެއްގެ ގޮތްހުރި ޒުވާނަކަށް އަޝްރަފު ވުމެވެ. އޭނާ މެލޭޝިޔާއަށް ކިޔަވަން ދިޔައީ އުމުރުން ނަވާރަ އަހަރުގައެވެ. މެލޭޝިޔާގައި ހުރިއިރުވެސް އަޝްރަފު މީހުން ދަންނަނީ ވަރަށް ރަނގަޅު ކުއްޖެއްގެ ގޮތުގައެވެ. ޔުނިވާސިޓީ އިމްތިހާނުތަކުން އޭނާ ހޯދަމުން ދިޔައީ އެއްވަނަ ދަރަޖައެވެ. ކިޔެވުން ފުރިހަމަ ކުރީވެސް އެއްވަނަ ދަރަޖައިގައި ފާސްވެގެންނެވެ. އަޝްރަފު ކިޔަވައި ނިމިގެން މާލެ އަންނަން އުޅުމުން މާލެނައިސް މެލޭޝިޔާގައި މަޑުކުރުމަށް ޝަފީގާ އެދުނެވެ. އޭނާ އަޝްރަފު ކައިރިއަށް މެލޭޝިޔާއަށް ދިޔުމަށްވެސް ގަސްދުކުރިއެވެ. އަޝްރަފުވެސް ރާއްޖެއިން ބޭރުގަ އުޅޭތާ ހަތަރު އަހަރު ވެފައި ވުމުގެ ސަބަބުން މާލެ އަންނަން ކޮންމެހެން ބޭނުންވީ އެވެ. ނުވަތަ ތަގުދީރު އޭގެ ރޭވުން ފުރިހަމަކުރީއެވެ.\nގަޑިން އެގާރަގަޑި ބައި ވެއްޖެއެވެ. ޝަފީގާ އޭނާގެ އަތުގައި ފިރުމަމުން މޫނު ފޮހެމުން ތެދުވެއްޖެއެވެ. މަޑުމަޑުން ހިނގާފައިގޮސް ސިޓިންރޫމްގެ އެއްފަރާތުގައި ވަދެވެންހުރި ކޮޓަރިއަކަށް ވަދެއްޖެއެވެ. އެކޮޓަރި ފެނުމުން ކޮންމެ މީހެއްގެ ހިތުގައިވެސް ތައުރީފު އުފެދޭނެއެވެ. ފެހިކުލައިގެ ނިދާބޮތްކެއްގެ ފަނޑުއަލިން ހުވަފެނެއް ފަދަ ކޮށްލައިފައިވާ އެ ކޮޓަރީގެ މެދުގައި ބޮޑު އެނދެެއް ހުއްޓެވެ. އެއްފަރާތެއްގައި އަގުބޮޑު ރީތި އަލަމާރީއެއް ހުއްޓެވެ. އެނދާދިމާއިން ކޮޓަރީގެ އަނެއްފަރާތުގައި ހުރީ ލިޔާމޭޒެކެވެ. އެމޭޒުމަތީގައި އަޝްރަފުގެ ބޮޑު ފޮޓޯއެއް ހުރިއިރު އެފޮޓޯގެ ކައިރީގައި ހުރީ އޭނާ ގެންގުޅޭ އެކި ވަރުވަރުގެ އެކި ބާވަތް ބާވަތުގެ ފޮތެވެ.\nޝަފީގާ ކޮޓަރިއަށް ވަނުމަށްފަހު ކޮޓަރީގެ ހޮޅިބުރި ދިއްލާލިއެވެ. އަދި މަޑުމަޑުން ހިނގާފައިގޮސް ލިޔާމޭޒު ކައިރީގައިހުރި ގޮނޑީގައި އިށީނދެ މޭޒުމަތީގައި ހުރި އަޝްރަފުގެ ބޮޑު ފޮޓޯ ލޯގަނޑު ނެގިއެވެ. އަދި ބޭގަރާރުވެފައިވާ ނަޒަރަމުން އެފޮޓޯއަށް ބަލަން ފެށިއެވެ. އެއީ އޭނާގެ މޭގެ އެއްފަޅިއެވެ. އޭނާ ހިތަށް އެރި އެވެ.... އޭނާ އަޝްރަފުއާ ދިމާއަށް ބުނާ ޖުމްލައެވެ. ތީ މަންމަ އަބަދުވެސް ފަޚުރުވެރިވާ ކިޔަމަންތެރި ދަރިއެކެވެ. ތިފަދަ ދަރިޔަކު ލިބުނީތީ މަންމަ އަބަދުވެސް ޝުކުރިވެރިވަމެވެ... މަންމަ އެންމެ ފަހުރުވެރިވަނީ ދަރިފުޅުުގެ ހިތުގެ ރީތިކަމަށްޓަކައެވެ.\nއެހާހިސާބުން ޝަފީގާއަށް ބާރަށް ރޮއިގަނެވިއްޖެއެވެ. އެއީ ހަގީގަތެކެވެ. އޭނާގެ އެރީތި ދަރިފުޅު މިހާރުވަނީ އޭނާއަށް ގޮވައިވެސް ނުލެވޭހާ ދުރުގައެވެ.\nއެތައް އިރެއްވަންދެން އަޝްރަފުގެ ފޮޓޯ މޭގައި ޖައްސާލައިގެން ރޯން އިނުމަށްފަހު ޝަފީގާ އެފޮޓޯ މޭޒުމަތީގައި ބެހެއްޓިއެވެ. އަދި މޭޒުގެ ވަތްގަޑު ހުޅުވާލިއެވެ. އެވަގުތު އޭނާގެ ލޮލުގައި އަޅައިގަތީ ވަތްގަނޑުގައި އޮތް އަޝްރަފުގެ ޑައިރީއެވެ. އޭނާ އެފޮތް ނަގައި ހުޅުވާލިއެވެ. އެކި ގަނޑުތައް ވަކިވަކީން އުކަމުންގޮސް އެންމެފަހުގެ ސަފުހާތައް ކިޔަން ފެށިއެވެ.\n"މިއީ އަހަންނަށް ހުރިގޮތް ކަމަށް އަހަރެން ގަބޫލުކުރަމެވެ. ހެޔޮހިތުން ގަބޫލުކުރަމެވެ. އަހަރެންގެ އެއްވެސް ޝަކުވާއެއް ނެތެވެ. ޝަކުވާއެއް ކުރެވޭނީވެސް ކިހިނަކުން ހެއްޔެވެ، އަހަންނަށް މިލިބޭ ސަޒާއަކީ ހުދު އަހަރެން އަހަަންނަށް ދޭން ބޭނުންވާ ސަޒާއަށްވުރެވެސް ކުޑަ ސަޒާއެކެވެ. އަހަރެންގެ ޝައްމާ އަހަރެންނާ ވަކި ކޮށްލީ ހުދު އަހަރެންނެވެ. ބައެއް ފަހަރު ތަދުގައި އިތުރު ތަދެއް ހުންނަކަން އެއީ ހަގީގަތެކެވެ. ހިތި ހަގީގަތެކެވެ. އަހަރެން މާލެ އައިއިރު އަހަންނާއެކު އަހަރުމެންގެ ޔުނިވާސިޓީގައި ކިޔަވަމުންދިޔަ ސާދިޔާ ކިޔާ ކުއްޖަކުވެސް އައެވެ. އަހަންނާ ޝައްމައާއި ފުރަތަމަ ބައްދަލުވީ އަހަރުމެން މާލެ އައިދުވަހު ހުޅުލެއިންނެވެ. ޝައްމަ ހުރީ ޝާދިޔާއަކީ އޭނާގެ ގާތް ރަހްމަތްތެރިޔާކަމަށްވާތީ ޝާދިޔާ ބަލައި އެއާޕޯޓަށް ގޮހެވެ. އެދުވަހު ޝާދިޔާ އަހަރުމެން ދެމީހުނަށްވެސް އެކަކު އަނެކަކު ތައާރަފުކޮށްދިނެވެ. އެކުޑަކުޑަ ވަގުތުކޮޅުގެ ބައްދަލުވުމުންވެސް އަހަރެންގެ ހިތުގައި ޝައްމަގެ ހަނދާންތަކުގެ ވަރުގަދަ ބިނާއެއް ކުރެހިގެން ދިޔައެވެ.\nރަޙުމަތުގެ ނަބިއްޔާގެ ތަޢުލީމު ދެއްވުމާއި ތަރުބިޔަތު ކުރެއްވުން


Fuluhunnaai Council thah gulhigen masahkaiy kuran fashany - vNews.mv\nފުލުހުންނާއި ކައުންސިލްތައް ގުޅިގެން މަސައްކަތްކުރާނެ އޮނިގަނޑުތަކެއް!\nރިފާޢަތު Adh. Omadhoo | 05 April 2021, 11:26\nކުރިއަށްއޮތް މަދު ދުވަސްތަކުގެ ތެރޭގައި ފުލުހުންނާއި ކައުންސިލްތައް ގުޅިގެން މަސައްކަތްކުރާނެ އޮނިގަނޑުތައް ހެދޭނެކަމަށް މިނިސްޓަރ އިމްރާން އަބްދުالله ވިދާޅުވެއްޖެއެވެ.\nއެމަނިކުފާން މިހެން ވިދާޅުވީ އދ.އޮމަދޫ ޕޮލިސް ޕޯސްޓް ރަސްމީކޮށް ހުޅުވުމަށް އެރަށުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nމި ރަސްމިއްޔާޓުގައި ވާހަކަފުޅު ދައްކަވަމުން މިނިސްޓަރ ވިދާޅުވީ އުސޫލުތަކާއި, ގަވާއިދުތަކުގެ ތެރެއިން ލަސްތަކެއްނުވެ އޮނިގަނޑު ހަމަޖެހިގެންދާނެ ކަމަށާއި އެމަސައްކަތުގައި އެލްޖީއޭއާއި, ކައުންސިލްތަކާއި, ފުލުހުންނާއެކުގައި މަޝްވަރާ ކުރެވި, އުފެދިގެންދާ ގަވާއިދުތަކަކީ ރަށުގެ އަމާން ވެއްޓަކަށް މަގުފަހިކުރުމަށް އެންމެ މުހިއްމު އެއްކަންތައް ކަމަށެވެ.\nފުލުހުންގެ އައު ގާނޫނަށް އަމަލުކުރަން ފެށުމަކީ ފުލުހުންގެ މުއައްސަސާއަށާއި, ރައްޔިތުންނަށް ލިބިގެންދިޔަ ހިތްހަމަޖެހުމެއްކަން ފާހަގަކުރައްވާ މިނިސްޓަރ ވިދާޅުވީ އެއީ ފުލުހުންގެ ޚިދުމަތް ފުޅާކުރުމަށް ސަރުކާރުން ކުރާ މަސައްކަތަށްވެސް ލިބުނު ބޮޑު ކުރިއެރުމެއްކަމަށާއި މިޚިދުމަތް ފުޅާކުރުމަށްޓަކައި މިއެޅުނު ބިންގަލުގެ މައްޗަށް އަތޮޅުތެރޭގެ ޚިދުމަތް ފުޅާކުރުމަށް ސަރުކާރުން ވަރަށްބޮޑު އަމާޒެއް ހިފާފައިވާކަމަށެވެ.\nރައީސުލްޖުމްހޫރިއްޔާ ވަނީ އަޅުގަނޑުމެންނަށް ވަރަށް ވަރުގަދަ އަމާޒެއް ދެއްވާފަ. ކުރިއަށް މިއޮތް ތިން އަހަރު ދުވަހުގެ ތެރޭގައި ރާއްޖޭގެ ހުރިހާ ރަށެއްގައި ފުލުހުންގެ ޚިދުމަތް ގާއިމްކުރުމަކީ ވަރަށްބޮޑު ޒިންމާއެއް, ވަރަށްބުރަ މަސައްކަތެއް. މިމަސައްކަތް ކުރެވިގެންދާނީ ފުލުހުންގެ އެންމެ އިސް ސަފުން ފެށިގެން ހުރިހާ އޮފިސަރުންގެ އެހީތެރިކަމާއި, އެއްބާރުލުމާއެކުގައި."\nއަތޮޅުތެރޭގެ ވެށި އެކުލެވިގެންވަނީ ހަގީގަތުގައިވެސް ވަރަށް އަމާން ސުލުހަވެރި ވެއްޓެއްގެ ގޮތުގައިކަން ފާހަގަކުރައްވާ މިނިސްޓަރ ވިދާޅުވީ ދާދިފަހުން އަންނަންފެށި ބައެއް ބަދަލުތަކާއެކު ޚާއްސަކޮށް މަސްތުވާތަކެތި ފުޅާދާއިރާއެއްގައި ފެތުރި އެކަމާ ގުޅިގެން އުފެދިގެންދާ ކުށްތަކަކީ ރަށްރަށުން ފެނުމަށް ރައްޔިތުން ނޭދޭ އެކަމަކު ކޮންމެވެސް ވަރަކަށް ފެންނަމުންދާ ކަންކަން ކަމަށެވެ.\nއެކަމުން މުޖުތަމައު ސަލާމަތްކުރުމަށް ފުލުހުން ކުރާ މަސައްކަތުގައި ރައްޔިތުންގެ އެއްބާރުލުން މުހިއްމުކަން މިނިސްޓަރ ވަނީ ފާހަގަކުރައްވާފައެވެ.\nޚާއްސަކޮށް މިއަދު ލާމަރުކަޒީ އުސޫލުތައް ހަމަޖެހިގެންދާގޮތުން ކައުންސިލްތަކުން ފުލުހުންނަށް ދެވޭ އެއްބާރުލުމަކީ ރަށުގެ ކުށުގެ ވެށި ހަމަޖެހި, އަމާން ސުލުހަވެރި ވެއްޓަކަމަށް ވުމަށްޓަކައި ވަރަށް މުހިއްމުކަމެއް ކަމަށް މިނިސްޓަރ އިމްރާން ވިދާޅުވިއެވެ.\nހޯމް މިނިސްޓަރ އިމްރާން އަބްދުﷲ ހޯމް މިނިސްޓްރީ ރާއްޖެ މޯލްޑިވްސް ޕޮލިސް ސާވިސް ސިޔާސީ


vnews - Turkey ga hunna Israel ambassadoreqaumun beyruvumah angaifi\nތުރުކީގައި ހުންނަ އިސްރާއީލުގެ އެމްބަސެޑަރ އެގައުމުން ބޭރުވުމަށް ތުރުކީ ސަރުކާރުން އަންގައިފި\nތުރުކީގެ ރައްޔިތުން އިސްރާއީލާ ދެކޮޅަށް އިސްތަމްބޫލްގެ މަގުތަކުގައި މުޒާހަރާ ކުރަނީ - ފޮޓޯ: އޭ.އެފް.ޕީ\nތުރުކީގައި ހުންނަ އިސްރާއީލުގެ އެމްބަސެޑަރ އެގައުމުން ބޭރުވުމަށް ތުރުކީ ސަރުކާރުން އަންގައިފިއެވެ.\nއިސްރާއީލުން ތުރުކީއަށް ކަނޑައަޅާފައި ހުންނަ އެމްބަސެޑަރ އެއިޓަން ނައީހް ތުރުކީން ބޭރުވުމަށް ތުރުކީ ސަރުކާރުން އެންގީ، އޭނާ ތުރުކީގެ ޚާރިޖިއްޔާއަށް ހާޟިރުކުރުމަށް ފަހުގައެވެ. އިސްރާއީލުގެ އެމްބަސެޑަރ ތުރުކީން ބޭރުވުމަށް އެންގީ ވަގުތީގޮތުން ކަމަށް ޚަބަރު ލިބެއެވެ.\nއިސްރާއީލުގެ އެމްބަސެޑަރ ތުރުކީން ބޭރުވުމަށް އެގައުމުން މި އެންގީ، ޣައްޒާ-އިސްރާއީލު ވަކިކުރާ އިމުގައި އިސްރާއީލުގެ އުދުވާނީ ސިފައިން ފަލަސްތީނުގެ އާންމުންގެ ގަޔަށް އިއްޔެ ބަޑިޖަހައި އެތައްބަޔަކު ޝަހީދުކޮށް އެތައްސަތޭކަ ބަޔަކު ޒަޚަމް ކޮށްލުމާ ގުޅިގެން އެކަމާ ނުރުހުން ފާޅުކުރުމުގެ ގޮތުންނެވެ.\nމިކަމާ ނުރުހުން ފާޅުކޮށް ތުރުކީ ސަރުކާރުންވަނީ، އެގައުމުން އިސްރާއީލަށް ކަނޑައަޅާފައި ހުންނަވާ އެމްބަސެޑަރވެސް ވަގުތުން އެނބުރި ގައުމަށް ވަޑައިގަތުމަށް އަންގާފައެވެ.\nގުދުސްގައި އެމެރިކާ އެމްބަސީ އިއްޔެ ހުޅުވުމާ ދެކޮޅަށް ސަރަހައްދީ އިމަށް ޖަމާވި އާންމުންގެ ގަޔަށް އިސްރާއީލުގެ އަނިޔާވެރި ސިފައިން އިއްޔެ ބަޑިޖެހުމުގެ ސަބަބުން ޝަހީދުވެފައިވާ މީހުންގެ އަދަދު މިހާރުވަނީ 60 އަށް އަރާފައެވެ. އެއި، ފިލާތިބެ އިސްރާއީލު ސިފައިން ބަޑިޖަހައި ޝަހީދުކޮށްލި މީހުންނެވެ.\nއިއްޔެގެ އުދުވާނުގައި ޝަހީދުވި މީހުންގެ ތެރޭގައި އުމުރުން 16 އަހަރުން ދަށުގެ އަށް ކުދިންގެ އިތުރުން، ކަރުނަގޭހުގެ އަސަރުކޮށްގެން ވަރަށް ތުއްތު ކުއްޖަކުވެސް ޝަހީދުވެފައިވާ ކަމަށް ޣައްޒާގެ ހެލްތު މިނިސްޓްރީން ބުނެއެވެ.\nއިސްރާއީލު ސިފައިން ބަޑިން ހަމަލާ ދިނުމުގެ ސަބަބުން 2،400 މީހުން ޒަޚަމްވެގެން ހޮސްޕިޓަލްގައި ފަރުވާ ދެމުން އެބަގެންދެއެވެ.\nއިސްރާއީލުގެ އަނިޔާވެރި ސިފައިން އިއްޔެ ކަރުނަގޭސް ޖެހުމުގެ ސަބަބުން ނިޔާވި ތުއްތު ކުއްޖާގެ މައިންބަފައިންނާއި ތިމާގެމީހުން ރޮއި ހިތާމަކުރަނީ - ފޮޓޯ: އޭ.އެފް.ޕީ\nއިސްރާއީލު ސިފައިންގެ މި އަނިޔާވެރިކަމަށް ތުރުކީގެ ރައީސް ރަޖަބް ތައްޔިބް އުރުދުޣާންވަނީ، ވަރަށް ކޯފާ އިސްކުރައްވައި ބަހުގެ ހަމަލާތައް ދެއްވާފައެވެ. އުރުދުޣާން ވިދާޅުވީ، މިއީ އިސްރާއީލު ސަރުކާރުން ރާވައިގެން ހިންގި ބޮޑު ގަތުލުއާންމެއް ކަމަށެވެ.\nމިއީ ވަރުގަދަ ގަތުލުއާންމެއް ކަމަށް ވިދާޅުވެ ފަލަސްތީނުގެ ރައީސް މަހްމޫދު އައްބާސްވެސް އިސްރާއީލު ވަރަށް ބޮޑަށް ކުށްވެރި ކުރައްވާފައި ވާއިރު، އިންސާނީ ހައްގުތަކަށް މަސައްކަތްކުރާ ބައިނަލްއަގްވާމީ ޖަމާއަތްތަކުނާއި، ދުނިޔޭގެ އެތައް ގައުމަކުން މިޖަރީމާ ކުށްވެރިކޮށްފައި ވެއެވެ.\nނަމަވެސް، މިޖަރީމާ ކުށްވެރިކޮށް މިކަން ތަހްގީގު ކުރުމަށް ގޮވާލައި އދއިން ނެރެން އުޅުނު ބަޔާނަށް އެމެރިކާއިންވަނީ ހުރަސްއަޅާފައެވެ. އެމެރިކާއިން ބުނެފައިވަނީ އިއްޔެ ހިނގި ކަންތައްތަކުގެ ޒިންމާ ނަގަންޖެހޭނީ ހަމާސްއިން ކަމަށެވެ.\nއިސްރާއީލު ސިފައިން އިއްޔެ ހިންގި ޖަރީމާގެ މިނިވަން ތަހްގީގެއް ހިންގުމަށް އިނގިރޭސިވިލާތުން ގޮވާލާފައި ވާއިރު، ޖަރުމަނުވިލާތުންވެސް ވަނީ މިކަމަށް ތާއީދުކޮށްފައެވެ.\nއަނެއްކޮޅުން، އިސްރާއީލު ސިފައިން އިއްޔެ ހިންގި ލޭއޮހޮރުވުންތަކުގެ ސަބަބުން، އިސްރާއީލުގެ އޮފިޝަލުން ބައިނަލްއަގްވާމީ ކޯޓްތަކަށް ހާޟިރުކޮށް އެމީހުންނާ ދެކޮޅަށް ހަނގުރާމައިގެ ޖަރީމާތައް ހިންގިކަމުގެ ޝަރީއަތް ހިންގައި އަދަބުދޭންޖެހޭ ކަމަށް އީރާނުންވަނީ ބުނެފައެވެ.\nއެއްވެސް ހަތިޔާރެއްނެތި، މުޒާހަރާ ކުރަމުންދިޔަ އާންމުންގެ ގަޔަށް ބަޑިޖަހައި އެތައްބަޔަކު ޝަހީދުކޮށް އެތައްސަތޭކަބަޔަކު ޒަޚަމްކޮށްލި މައްސަލަ ތަހްގީގު ކުރުމަށް އަރަބި ލީގުގެ އިންސާނީ ހައްގުތަކާބެހޭ ޕާމަނަންޓް ކޮމިޓީންވަނީ އިންޓަރނޭޝަނަލް ކްރިމިނަލް ކޯޓަށް ގޮވާލާފައެވެ.


Miee falhuge eh noon, Fulhadhoo council idhaaraa\nރިޕޯޓު - ބ ފުޅަދޫ\nމިއީ ފަޅުގެއެއް ނޫން، ފުޅަދޫ ކައުންސިލްގެ އިދާރާ\nއައު އިމާރާތެއް އެޅުމަށް ބަޖެޓެއް ނުލިބޭ\nއެއީ އިހު ޒަމާނުގައި ރާއްޖޭގައި އުވައިން އިމާރާތްކުރި އިރު އަޅާފައިވާ ތަނެއް\nކ. މާލެ9މާރޗް 2019 | ހޮނިހިރު 12:20 17,165\nމާޅޮސްމަޑުލު ދެކުނުބުރީ ފުޅަދޫ ކައުންސިލްގެ އިދާރާ - އާކައިވް\nފޮޓޯއިން ތި ފެނިވަޑައިގަންނަވަނީ ފަޅުގެއެއް، ނުވަތަ ވީރާނާ ވަމުންދާ ގެއެއް ނޫނެވެ. އެއީ މާޅުސްމަޑުލު ދެކުނުބުރީ ފުޅަދޫ ކައުންސިލްގެ އިދާރާއެވެ. ގަބޫލު ކުރަން ކިތަންމެ ދަތި ކަމުގައި ވީ ނަމަވެސް އެ ފެންނަނީ އެތަނުގެ ހާލަތެވެ. އެ ފެންނަނީ އެންމެ ދުވަހަކުން އައިސްފައިވާ ބަދަލުތަކެއް ނޫނެވެ.\nފުޅަދޫ ކައުންސިލް އިދާރާ\nފުޅަދޫ ކައުންސިލްގެ އިދާރާ ހިންގަމުންދާ އިމާރާތަކީ މީގެ އެތައް އަހަރެއް ކުރިން ބޭނުންކުރަން ފެށި އިމާރާތެކެވެ. އުވައިން އޮފީސްތައް ރޭނިއިރުގެ އިމާރާތެކެވެ. އިމާރާތުގެ ފާރުގައި ޖަހާފައިވާ އުވަ ވެރި، ކުލަ ގޮސް، މުޅި އިމާރާތް ފެންނަނީ ފަޅު ތަނެއް ގޮތަށެވެ. ބައެއް މަރާމާތުތައް ކުރި ނަމަވެސް، ކުޑަ ދޮރުތައް ވެސް ހުރީ ވަރަށް ބަލިކަށިވެ، ނެއްޓިގެންދާ ހާލަތުގަ އެވެ.\nކައުންސިލް އިދާރާގެ އެތެރޭގެ ހާލަތު ވެސް ވަރަށް ދަށެވެ. ކައުންސިލްގެ މެމްބަރުން ތިއްބަވާނެ މޭޒެއް ނެތެވެ. ރަށުގައި ހަތަރު ކައުންސިލަރުން ތިބޭ އިރު މި ބޭފުޅުން އިށީންނާނެ މޭޒެއް ނެތެވެ. ތަނުގެ ޖާގައިގެ ދަތިކަމުން އިދާރީ މަސަތްކަތް ކުރާ މުވައްޒަފުން ބައިތިއްބާނެ ތަނެއްވެސް ނެތެވެ. ރަށްކުރިއަރުވާ ކޮމިޓީގެ ބައްދަލުވުމެއް ބޭއްވިއަސް، ނުވަތަ ރަށުގެ ރައްޔިތުންނާއި ބައްދަލުކުރަން ޖެހުނު ކަމުގައި ވިޔަސް ދާންޖެހެނީ އެހެން ތަނަކަށެވެ. ރަށުގެ ރައްޔިތުންނަށް އެކަށީގެންވާ ހިދުމަތެއް ވެސް ނުދެވެއެވެ. ބޯކޮށް ވާރޭ ވެހިއްޖެނަމަ ކައުންސިލް އިދާރާއަށް ފެން ނުފައިބައި ހުންނަނީ ވެސް ކިރިޔާއެވެ. ކައުންސިލް ގެ އިދާރާ ހިންގުމަށް އައު އިމާރާތެއް ހޯދައި ދިނުމަށް ރައްޔިތުންނާއި ކައުންސިލުން، ސަރުކާރުގައި އާދޭސް ކުރާތާ އެތައް އަހަރުތަކެއް ވެއްޖެއެވެ. ކޮންމެ ބަޔަކުވެސް އެ އާދޭހަށް ދެނީ ބީރުކަންފަތެކެވެ. ރައީސް ޔާމިންގެ ސަރުކާރުގެ ފަހު ދުވަސްވަރުގައި ފިނޭންސް މިނިސްޓްރީއާއީ ހަމަޔަށް ޕްލޭން އެއް ގެންގޮސް އުއްމީދުތަކެއް އާކުރުމަށްފަހު ވެސް، ، އައު އިމާރާތެއް ނުލިބި އެ އުއްމީދުތައް ވެސް ފުނޑުވެގެން ދިޔައީއެވެ.\nމި ހުރިހާ ވާހަކައެއް އިވުމަށް ފަހު އެންމެންގެ ހިތުގައިވެސް އުފެދިދާނެ އެއް ސުވާލަކީ ރަށު ކައުންސިލަށް އައު އިމާރާތެއް ކައުންސިލްގެ ބަޖެޓުން ނުހެދެނީ ކީއްވެގެންތޯ އެވެ. އާބާދީ ކުޑަ، ބަނދަރެއް ވެސް ނެތް ރަށެއްގައި ރައްޔިތުންނަށް ބޮޑު ބަޖެޓެއް ލިބޭނެތޯއެވެ ؟ ދާއިރާއަށް ހޮވޭ މެމްބަރުވެސް ވޯޓާޢި ކައިރިވީމައި ރައްޔިތުމީހާ ފައިބުޑަށް ވެއްޓި އާދޭސް ކޮށް ގޮނޑި އަށް ހޮވުނީމައި އެއީ ކޮންބައެއްކަމެއް ވެސް ހަނދާނެއް ނުހުރެއެވެ. މިހާރުވެސް މަޖިލީހުން ވެސް ފެންނަމުންދާ ހަގީގަތަކީ ، ރައްޔިތުންގެ ޝަކުވާތައް އަޑުއިއްވައިދޭ މެމްބަރެއް ނެތުމެވެ. އާދޭސް އެބަކުރެވެއެވެ. ރައްޔިތުމީހާ ފައިބުޑަށް ވެއްޓި ސަރުކާރުގެ ކަމާބެހޭ ވުޒާރާތަކަށް މި ދަތިތައް ހިއްސާ އެބަކުރެއެވެ. އުމްރާނީ ތަރައްގީގެ އެހީއެއް ވެސް ނުލިބެއެވެ. އައު ސަރުކާރާއެކު ރައްޔިތުން ދެކެމުންދާ ހުވަފެނަކީ މި ޝަކުވާތައް އަޑުއަހައި އެކަށީގެންވާ ހައްލެއް ލިބުމެވެ.


Fandiyaaru Didige Anbikanbalun Suspend Kurumah Meekail Govaalavvaifi\n3 މަސް,3ހަފްތާ,6ދުވަސް, 18 ގަޑި, 17 މިނެޓް, 47 ސިކުންތު ކުރިން 2680މަރިޔަމް އިސްއާދާ\nސުޕްރީމް ކޯޓުގެ ފަނޑިޔާރު އަބްދުﷲ ދީދީގެ އަނބިކަނބަލުން ސަސްޕެންޑު ކުރުމަށް ގަލޮޅު ދެކުނު ދާއިރާގެ މެމްބަރު މީކާއިލް ނަސީމް ގޮވާލައްވައިފިއެވެ.\nރާއްޖެއިން މެލޭޝިއާއަށް ކަނޑައަޅުއްވާފައި ހުންނަވާ ސަފީރުގެ ނައިބުގެ ގޮތުގައި ހުންނަވާ ފަނޑިޔާރު އަބްދުﷲ ދީދީގެ އަނބިކަނބަލުން ޣާނިޔާ އަބްދުލްޣަފޫރު ސަސްޕެންޑު ކުރުމަށް މީކާއިލް ގޮވާލައްވާފައިވަނީ އޭނާ ކުރި ޓުވީޓެއްގައެވެ.\nމީކާއިލްގެ ޓުވީޓުގައި ވަނީ ފަނޑިޔާރު އަބްދުﷲ ދީދީގެ ހިޔާނާތުގައި އަނބިކަނބަލުން ޣާނިޔާގެ އަތެއްވާ ކަމަށް ތުހުމަތު ކުރައްވާފައެވެ. އެހެންކަމުން ޚިޔާނާތުގެ އެފަދަ ބޮޑު ތުހުމަތެއް ކުރެވޭއިރު ފޮރިން މިނިސްޓްރީގެ މަގާމެއްގައި އޭނާ ހުރުން އެކަށީގެން ނުވާކަމަށް މީކާއިލް ވިދާޅުވިއެވެ.\nޣާނިޔާ އަކީ ސުޕްރީމް ކޯޓުގެ ކުރީގެ ސެކްރެޓަރީ ޖެނެރަލްގެ މަޤާމުވެސް ފުރުއްވި ބޭފުޅެކެވެ. ޖޭއެސްސީން އޭނާގެ ފިރިކަލުން ފަނޑިޔާރު އަބްދުﷲ ދީދީ ސަސްޕެންޑުކޮށް ސުވާލު ކޮށްފައިވަނީ ޣާނިޔާގެ އެކައުންޓަށް ޖަމާވި ކަމަށް ބުނާ އެއް މިލިއަން ޑޮލަރުގެ މައްސަލައަކާ ގުޅިގެންނެވެ.\nއަދި އެ ފައިސާއަކީ 2015 އަހަރު ކުރީގެ ރައީސް މުހައްމަދު ނަޝީދަށް ކްރިމިނަލް ކޯޓުން 13 އަހަރުގެ ޖަލު ހުކުމު އިއްވިއިރު ފަނޑިޔާރުންގެ ބެންޗުގައި ދީދީ އިންނެވިއިރު އޭނާ ރިޝްވަތުގެ ގޮތުގައި ނެންގެވި ފައިސާ ކަމަށް ވަނީ ތުހުމަތުކޮށްފައެވެ.\nނަޝީދުގެ ފަރާތުން ޖޭއެސްސީއަށް ހުށަހެޅުއްވި މައްސަލަ މިހާރުވަނީ ބަލަން ފަށާފައެވެ. ނަމަވެސް ފަނޑިޔާރު ދީދީގެ މައްސަލަ ޖޭއެސްސީއަށް ނުބެލޭނެ ކަމަށް ބުނެ ސުޕްރީމު ކޯޓުންވަނީ އަމުރެއް ނެރެފައެވެ.\nނަމަވެސް އަބްދުﷲ ދީދީ މީގެކުރިން ބުނެފައިވަނީ އޭނާ އާ ގުޅުން ހުރި އެއްވެސް އެކައުންޓެއްގައި ޞައްޙަ ނޫން ފައިސާ އެއް ނުހުންނާނެ ކަމަށެވެ.\nމީކާއިލް ނަސީމް ރާއްޖެއިން މެލޭޝިއާއަށް ކަނޑައަޅުއްވާފައި ހުންނަވާ ސަފީރުގެ ނައިބު ފަނޑިޔާރު އަބްދުﷲ ދީދީ


Raajjeygai virus fethuruny amilla ihumaalun: Raees Maumoon | dhuvasmv ރާއްޖޭގައި ވައިރަސް ފެތުރުނީ އަމިއްލަ އިހުމާލުން: ރައީސް މައުމޫން – dhuvasmv\nރާއްޖޭގައި ވައިރަސް ފެތުރުނީ އަމިއްލަ އިހުމާލުން: ރައީސް މައުމޫން\nނުރައްކާތެރި ކޮރޯނާ ވައިރަސް އާންމުންގެ ތެރޭގައި ފެތުރިގެން މިދިޔައީ އަމިއްލަ އިހުމާލުން ކަމަށް ކުރީގެ ރައީސް މައުމޫން އަބްދުލް ގައްޔޫމް ވިދާޅުވެއްޖެ އެވެ.\nކޯވިޑް-19 އަށް މާލެއިން ފުރަތަމަ މީހާ ޕޮސިޓިވްވީ މިދިޔަ ބުދަ ދުވަހު އެވެ. އޭގެ ފަހުން އެމީހާ އާއި ގުޅުން ހުރި ހަތަރު މީހަކު މިހާތަނަށް ވަނީ ކޯވިޑް-19 އަށް ޕޮސިޓިވް ވެފައި އެވެ. އެޗްޕީއޭއިން ވަނީ މިހާރު ރާއްޖޭގައި ކޯވިޑް-19 ގައިން ގަޔަށް އަރާ ބައްޔެއްގެ ގޮތުގައި ފެތުރެމުންދާ ކަމަށް ބުނެފަ އެވެ.\nމިކަމާ ގުޅޭގޮތުން މައުމޫން ކުރެއްވި ޓުވީޓެއްގައި ވިދާޅުވީ ރާއްޖޭގައި ހަލުވިކަމާއި ކޯވިޑް ފެތުރެން ފެށީ ސިއްހީ މާހިރުންގެ އިރުޝާދުތަކަށް ކަމޭ ނުހިތުމުން ކަމަށެވެ. އަދި މިއީ އަމިއްލަ އިހުމާލުން ވީ ކަމެއް ކަމަށެވެ.\nމިއީ ހިތާމަ ކުރަންޖެހޭ ކަމެއްކަން ފާހަގަކޮށް މައުމޫން ވިދާޅުވެފައިވަނީ ދެންވެސް ގޭގައި ތިއްބެވުމަށް އެދިވަޑައިގެންނަވާ ކަމަށެވެ. އަދި ޖިސްމާނީ ގައިދުރު ކަން ހިފެހެއްޓުމަށް އިލްތިމާސް ކުރެއްވި އެވެ.\nހިތާމައާ އެކު ދަންނަވަން . ރާއްޖޭގައި ހަލުވި ކަމާ އެކު ކޯވިޑް ފެތުރެން އެ ފެށީ އިރުޝާދު ތަކަށް ކަމޭ ނުހިތާތީ. އަމިއްލަ އިހުމާލުން. ދެންވެސް ގޭގައި ތިއްބަވާ! ޖިސްމާނީ ދުރުމިން ހިފަހައްޓަވާ! ﷲ ގެ ރަޙްމަތަށް އެދެން. @ibusolih @HPA_MV @MRM_Office\n— Maumoon Abdul Gayoom (@maumoonagayoom) April 17, 2020\nރޭ އެޗްޕީއޭއިން ބުނީ މާލެއިން ފުރަތަމަ ބަލި ޖެހުނު މީހާ ގައިން އެހެން މީހުންނަށް ބަލި އަރާފައިވަނީ ވޭތުވެދިޔަ ހަފްތާއެއްހާ ދުވަހުގެ ތެރޭގައި ގިނަ ބަޔަކު ބައިވެރިވެގެން ގިނަ އަދަދެއްގެ އެއްވުންތަކެއް ބާއްވާފައިވާތީ ކަމަށެވެ. އޭގެ ތެރޭގައި ޕާޓީ ކުރުމާއި، މަސްދަތުރު ދިޔުމާއި މަގުމަތީގައި ބުރުޖެހުން ފާހަގަ ކުރި އެވެ.\nމިހާތަނަށް ޕޮސިޓިވްވި ފަސް މީހުންގެ ތެރެއިން ފުރަތަމަ ޕޮސިޓިވް ވި ތިން މީހުންނާއި ގުޅުން ހުރި83 މީހުންނަކީ ބަލި ޖެހިފައިވާ ކަމުގެ ނުރައްކާތެރިކަން އޮތް މީހުން ކަމަށެވެ. ފަހުން ޕޮސިޓިވްވި ދެމީހުންނަކީ އޭގެ ތެރެއިން ދެމީހުންނެވެ.\nކާޑު އޭޖެންޓުންނަށްވެސް އޮންލައިންކޮށް އޯޑަރު ކުރެވޭގޮތް އެސްޓީއޯއިން ހަމަޖައްސައިފި\nއުތެމަ ޖަމިއްޔާގެ މައްސަލައިގަ އަދާލަތުން މިނިސްޓަރު މަހުލޫފާއި ބައްދަލު ކޮށްފި


Ljungberg irushaadhudhin furathama match in Arsenal evvaruvejje - vNews.mv\nނޯވިޗް އާއި އާސެނަލް ބައްދަލުކުރި މެޗުގެ ތެރެއިން --\nލިއުންބާގް އިރުޝާދުދިން ފުރަތަމަ މެޗުން އާސެނަލް އެއްވަރުވެއްޖެ\nއިސްމާޢީލް ޝާހު (ކުޑަ ޝާހު) Norwich | 02 December 2019, 08:43\nފްރެޑީ ލިއުންބާގުގެ އިރުޝާދުގެ ދަށުން އާސެނަލުން ކުޅުނު ފުރަތަމަ މެޗު އިނގިރޭސި ޕްރިމިއާ ލީގުގައި ރޭ ނޯވިޗް ސިޓީއާ 2-2 އިން އެއްވަރުވެއްޖެ އެވެ.\nއާސެނަލްގެ ވަގުތީ ކޯޗުގެ މަގާމު އެޓީމުގެ 23 އަހަރުން ދަށުގެ ޓީމުގެ ކޯޗު އަދީ ކުރީގެ ކުޅުންތެރިޔާ ލިއުންބާގާ ހަވާލުކޮށްފައިވަނީ، އެޓީމުގެ ކޯޗުކަމުން އުނާއީ އެމެރީ މިދިޔަ ހުކުރު ދުވަހު ވަކިކުރުމުންނެވެ.\nއެހެންކަމުން ލިއުންބާގްގެ އިރުޝާދުގެ ދަށުން ރޭ އާސެނަލުން ކުޅުނު ފުރަތަމަ މެޗު އެއްވަރުވިއިރު، މި މެޗަކީ އެ ޓީމު މޮޅެއް ނުލިބި ޖެހިޖެހިގެން ނިންމާލި އަށްވަނަ މެޗެވެ. އަދި މިއީ 1992 ވަނަ އަހަރުގެ ފަހުން އާސެނަލްގެ އެންމެ ނަތީޖާ ދަށްކޮށް ދާ ދުވަސްވަރެވެ.\nނޯވިޗްގެ ދަނޑުގައި ރޭ ކުޅުނު މެޗުގައި އެންމެ ފުރަތަމަ ގޯލް ޖަހާ ލީޑު ނެގީވެސް އެޓީމުންނެވެ. މެޗުގެ 21 ވަނަ މިނެޓުގައި ނޯވިޗަށް މި ގޯލް ޖަހައިދިނީ ޓީމޫ ޕުކީ އެވެ. އެކަމަކު އޭގެ އަށް މިނެޓު ފަހުން ލިބުނު ޕެނަލްޓީއަކުން އާސެނަލްގެ ކެޕްޓަން ޕިއެރޭ-އެމެރިކް އޮބަމަޔަންގް ވަނީ އެޓީމަށް ނަތީޖާ އެއްވަރުކޮށްދީފައެވެ.\nއޭގެ ފަހުން އާސެނަލުން މެޗުގައި ކުޅުން ރަނގަޅުކުރި ނަމަވެސް، ފުރަތަމަ ހާފުގެ ފަހު މިނެޓުގައި ނޯވިޗުން ވަނީ ދެވަނަ ފަހަރަށް ލީޑު ނަގާފައެވެ. މި ގޯލް އެޓީމަށް ޖަހައިދިނީ މި ސީޒަނުގައި މޮޅު ކުޅުމެއް ދައްކަމުން އަންނަ ޓޮޑް ކޭންޓްވެލް އެވެ. މި މެޗުން އާސެނަލަށް ޕޮއިންޓެއް ލިބުނީ ދެވަނަ ހާފު ފަށައިގެން 12 ވަނަ މިނެޓުގައި އޮބަމަޔަންގް ކާމިޔާބުކޮށްދިން ގޯލުންނެވެ.\nރޭގެ މެޗުން އާސެނަލަށް ޕޮއިންޓެއް ލިބުނުއިރު، ލީގުގައި އެޓީމު އޮތީ ތާވަލުގެ އަށްވަނައިގައި 19 ޕޮއިންޓާއެކު އެވެ. އަދި ނޯވިޗް އޮތީ ތާވަލުގެ ފުލުން ދެވަނައިގައި 11 ޕޮއިންޓާއެކު އެވެ.\nލެސްޓާ އާއި އެވަޓަން ބައްދަލުކުރި މެޗުގެ ތެރެއިން --\nމީގެ އިތުރުން ލީގުގައި ރޭ ލެސްޓާ ސިޓީން ވަނީ ފަހަތުންއަރާ 2-1 އިން އެވަޓަން ބަލިކޮށް، އެއްވަނައިގައި އޮތް ލިވަޕޫލާ ދެމެދު އޮތް ފަރަގު 8 ޕޮއިންޓަށް ކުޑަކޮށްފައެވެ.\nތާވަލުގެ އެއްވަނައިގައި ލިވަޕޫލް އޮތީ 40 ޕޮއިންޓާއެކު އެވެ. ރޭގެ މޮޅާއެކު ލެސްޓާ ވަނީ 32 ޕޮއިންޓު ހަމަކޮށް ދެވަނައަށް ޖެހިލާފައެވެ. ތިންވަނައިގައި އޮތް މެންޗެސްޓާ ސިޓީއަށް ލިބިފައިވަނީ 29 ޕޮއިންޓެވެ.\nލެސްޓާގެ ދަނޑުގައި ރޭ ކުޅުނު މެޗުގައި އެންމެ ފުރަތަމަ ގޯލް ޖަހާ ލީޑު ނެގީ އެވަޓަނުންނެވެ. މެޗުގެ 23 ވަނަ މިނެޓުގައި މި ގޯލް އެޓީމަށް ޖަހައިދިނީ ރިޗާލިސަން އެވެ.\nމި މެޗުގައި ލެސްޓާއިން ނަތީޖާ އެއްވަރުކުރީ 68 ވަނަ މިނެޓުގައި ޖެމީ ވާޑީ ކާމިޔާބުކޮށްދިން ގޯލުންނެވެ. އަދި މެޗުން އެޓީމު މޮޅުވީ އިތުރު ވަގުތުގައި ކެލެޗީ އިހެނާޗޯ ޖަހައިދިން ގޯލުންނެވެ.


SunOnline: Breaking News: launch accident gai serious aniyaathakeh libunu Waseem niyaavejje\nލޯންޗު އެކްސިޑެންޓުގައި އަނިޔާވި މީހުންނަށް ފަރުވާ ދިނުމަށް އޭޑީކޭ ހޮސްޕިޓަލަށް ގެންގޮސްފައި -- ސަން ފައިލް ފޮޓޯ: މުހައްމަދު ސަމާހް\nލޯންޗު އެކްސިޑެންޓްގައި ސީރިއަސް އަނިޔާތަކެއް ލިބުނު ވަސީމް ނިޔާވެއްޖެ\nވަސީމްގެ ބޮލަށް ވަނީ ބޮޑެތި އަނިޔާތަކެއް ލިބިފައި\nނިޔާވީ އިންޑިއާގައި ފަރުވާ ދެމުންދަނިކޮށް މިއަދު\nއެ އެކްސިޑެންޓްގައި ވަނީ 14 މީހަކަށް އަނިޔާވެފައި\nމިދިޔަ މޭ މަހު ސަމާ އައިލެންޑް ރިސޯޓުން ފުރައިގެން ދަތުރު ކުރި އުޅަނދެއް ރީތި ރަށް ރިސޯޓް ކައިރީ އަޅާފައި އޮތް އުޅަނދެއްގައި ޖެހި ހިނގި ނުރައްކާތެރި އެކްސިޑެންޓެއްގައި އެންމެ ބޮޑަށް އަނިޔާވި މީހާ މަރުވެއްޖެ އެވެ.\nއިންޑިއާގައި ފަރުވާ ދެމުން ދަނިކޮށް މަރުވެފައި ވަނީ ސ. މީދޫ ހަނދުވަރުމަތީގޭ، އަލީ ވަސީމް،30، އަށެވެ.\nވަސީމްގެ ބޮލަށް ބޮޑެތި އަނިޔާތަކެއް ލިބިފައިވާ އިރު އޭނާ އަށް އެންމެ ފުރަތަމަ ފަރުވާ ދީފައި ވަނީ އޭޑީކޭ ހޮސްޕިޓަލްގަ އެވެ. އޭޑީކޭ އިން އޭރު ބުނެފައި ވަނީ ވަސީމްގެ ހާލު އައީ ރަނގަޅު ވަމުން ކަމަށާއި ނަމަވެސް އާއިލާއިން ބޭނުން ވާތީ އޭނާ ބޭރަށް ފުރުވާލީ ކަމަށެވެ.\nވަސީމް މަރުވެފައި ވަނީ ލިބުނު އަނިޔާތަކަށް އިންޑިއާގެ ކޮޗިނުގެ ހޮސްޕިޓަލެއްގައި ފަރުވާ ދެމުން ދަނިކޮށް މިއަދު އެވެ.\nސަމާ އައިލެންޑް ރިސޯޓުން ފުރައިގެން، އެ ރިސޯޓްގެ 15 ސްޓާފުންނާ އެކު ދަތުރުކުރި އެ ލޯންޗު އެކްސިޑެންޓްވީ ރީތިރަށް ރިސޯޓް ކައިރީ އަޅާފައި އޮތް ދޯންޏަކާ ޖެހިގެންނެވެ.\nއެކްސިޑެންޓް ހިނގަން މެދުވެރިވީ އެ ދޯނި އަޅާފައި އޮތް އިރު އޭގައި އެއްވެސް އަލިކަމެއް ނެތުމުން ލޯންޗުގެ ކައްޕިއަށް ދޯނި ނުފެނިގެންނެވެ. އެމްއެންޑީއެފުން ބުނެފައި ވަނީ އެކްސިޑެންޓުގައި ދެފަރާތުގެ ވެސް އިހުމާލުވާ ކަމަށެވެ.\nފުލުހުން އަންނަނީ އެ މައްސަލަ ތަހްގީގް ކުރަމުންނެވެ.\nސަމާ އައިލެންޑް ރިސޯޓުން މިއަދު ނެރުނު ބަޔާނެއްގައި ބުނީ އާއިލާގެ އެދުމުގެ މަތީން ވަސީމްގެ ހަށިގަނޑު މާލެ ގެނައުމުގެ އިންތިޒާމު ކުރަމުން އަންނަ ކަމަށެވެ. އަދި ބުނީ އެ ހާދިސާގައި އަނިޔާވި ދެން ތިބި ހުރިހާ މީހުންގެ ހާލު ރަނގަޅު ކަމަށެވެ.\nއެކްސިޑެންޓް ކަނޑުމަތީގެ ހާދިސާ މަރުގެ ހާދިސާތައް\nޓްރީޓޮޕުން ނިޒާމަށް ދިން ފަރުވާއާމެދު އާއިލާއިން ހިތްހަމަޖެހޭ3ދުވަސް 10 ގަޑި ކުރިން\nދުއްވަމުން ދިޔަ ލޮރީއަކުން ވެއްޓި، ފަސް މީހަކަށް އަނިޔާވެއްޖެ 1 ހަފްތާ2ދުވަސް ކުރިން\nބޫންބޫން ކަނޑާފައި ދާ އުޅަނދުތަކުގެ ޝިކާރައަކަށް މައުސޫމް ރައްޔިތު މީހާ! 1 ހަފްތާ3ދުވަސް ކުރިން\nރޭގެ އެކްސިޑެންޓްގައި ޒަހަމްވި އެކަކު އަދިވެސް އައިސީޔޫގައި 1 ހަފްތާ3ދުވަސް ކުރިން\nހުޅުމާލޭގައި ހިނގި އެކްސިޑެންޓްގައި ހާލު ސީރިއަސްވި މީހާ މަރުވެއްޖެ2ހަފްތާ4ދުވަސް ކުރިން


BML scholarship fund ah husha elhumuge furusathu mi mahu 21 ge niyalah - vNews.mv\nބީއެމްއެލްގެ ސްކޮލަރޝިޕް ފަންޑަށް ހުށަހެޅުމުގެ ފުރުސަތު މިމަހު 21ގެ ނިޔަަލަށް\nމަރްޔަމް ލީން 04 April 2022, 17:56\nމިދިޔަ ފެބްރުވަރީ މަހު ބީއެމްއެލް އިން ހުޅުވާލި ސްކޮލާޝިޕް ފަންޑަށް އެދި ހުށަހެޅުމުގެ ފުރުސަތު މި މަހުގެ 21 ވަަނަ ދުވަހަށް ހަމަވާނެއެވެ.\nމި ފަންޑަކީ ބޭންކިން އާއި މާލީ ދާއިރާއިން ހުނަރުވެރި ދިވެހި ޒުވާނުން ބިނާ ކުރުމުގެ އަމާޒުގައި ހުރިހާ ޚަރަދެއް ހިމެނޭހެން ރާއްޖޭން ބޭރުން މަތީ ތައުލީމު ހާސިލްކުރުމުގެ ފުރުސަތު ހޯދައިދިނުމުގެ ގޮތުން ހުޅުވާލި ފަންޑެކެވެ. މި ފަންޑުގެ ދަށުން ތިން ދަރިވަރަކަށް ސްކޮލަޝިޕް ދިނުމަށް ބޭންކުން ވަނީ ނިންމާފައެވެ.\nމި ފަންޑުގެ ދަށުން ދަރިވަރުންނަށް ބޭންކިން އެންޑް ފައިނޭންސްގެ ރޮނގުން ފައިނޭންޝަލް ޓެކްނޮލޮޖީ، ރިސްކް މެނޭޖްމަންޓް އަދި ފައިނޭންޝަލް ރިޕޯޓިން އެންޑް އެނަލިޓިކްސް ނުވަތަ ފައިނޭންޝަލް އިންޖިނިއަރިން ފަދަ އެކި ދާއިރާތަކުން އަންޑާ ގްރެޖުއޭޓް ޕްރޮގްރާމެއް ފުރިހަމަ ކުރުމަށް އެދި ހުށަހެޅޭނެއެވެ. އެގޮތުން އުމުރުން 18 އަހާރާއި 25 އަހަރާ ދެމެދު ދިވެހިންގެ ތެރެއިން އޭ ލެވެލް އިމްތިހާނުގެ ހުރިހާ މާއްދާއަކުން ފާސްވެފައިވާ ފަރާތްތަކަށް މި ފަންޑަށް އެދި ހުށަހެޅެމުގެ ފުރުސަތު ވަނީ ހުޅުވާލާފައެވެ.\nމި ފަންޑުގެ ދަށުން، ޓިއުޝަން ފީ، މަހުން މަހަށް ހިނގާނެ ޚަރަދު، ވިސާ ފީ، ފޮތް ގަތުމުގެ ޚަރަދާއި އެސްޓަބްލިޝްމެންޓް އެލަވަންސްގެ އިތުރުން ޓިކެޓް ހަރަދު ދިނުމަށް ވަނީ ހަމަޖެހިފައެވެ.\nސްކޮލަރޝިޕަށް އެދި ހުށަހަޅާ ފަރާތްތަކުން އެޕްލިކޭޝަން ފޯމާއި ބޭނުންވާ އިތުރު ލިޔުންތަކާއެކު މި މަހުގެ 21 ވަނަ ދުވަހުގެ ކުރިން [email protected] އަށް އީމެއިލް މެދުވެރިކޮށް ހުށަހަޅަން ޖެހޭނެއެވެ. ސްކޮލަރޝިޕް ފަންޑުގެ ޝަރުތުތަކާއި ދަރިވަރުން ހޮވުމަށް ކަނޑައަޅާފައިވާ ކްރައިޓީރިއާ ބެހޭ މައުލޫމާތު https://www.bankofmaldives.com.mv/bml-scholarship-fund


UPDATE: Fitr eid dhuvahakee ahnna aadhihtha dhuvas kamah kanda'alhaifi | ThePress\nފިތުރު އީދު ދުވަހަކީ އަންނަ އާދީއްތަ ދުވަސް ކަމަށް ކަނޑައަޅައިފި\nޖަމާއަތުގައި އީދު ނަމާދު ކުރަނީ / ފައިލް ފޮޓޯ: ހުސެއިން މަޚްތޫމް | ދަ ޕްރެސް\nމިއަހަރުގެ ފިތުރު އީދު ދުވަހަކީ އަންނަ އާދީއްތަ ދުވަސް ކަމަށް ކަނޑައަޅައިފިއެވެ.\nހަނދު ސާބިތު ކުރުމަށް މިރޭ ބޭއްވި ޖަލްސާ އަށް ފަހު އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވީ މި މަހުގެ ރަމަޟާން މަހުގެ 29ވަނަ ދުވަހު [މެއި 22] އިރުއޮއްސޭއިރު ދިވެހިރާއްޖޭގެ އެއްވެސް ހިސާބަކަށް އަދި އިސްލާމީ އެއްވެސް ގައުމަކަށް ވެސް 1441 ވަނަ އަހަރުގެ ޝައްވާލް މަހުގެ ހަނދު ފެންމަތި ނުވާކަން އިތުބާރު ހުރި ފަލަކީ ހިސާބުން ކަށަވަރުވާ ކަމަށެވެ.\nއެހެންކަމުން ރާއްޖޭގައި ރަމަޟާން މަހާއި ޝައްވާލް މަހުގެ ހަނދު ސާބިތު ކުރުމުގައި އަމަލުކުރާ އުސޫލުގެ ދަށުން މާދަމާއަކީ ރަމަޟާން މަހުގެ 30 ކަމަށް ކަނޑައަޅާ ކަމަށް އެމަނިކުފާނު ވިދާޅުވިއެވެ. އެހެން ކަމުން 1441 ވަނަ އަހަރުގެ ޝައްވާލް މަހުގެ ފުރަތަމަ ދުވަހަކީ ނުވަތަ ފިތުރު އީދު ދުވަހަކީ މި ހިނގާ މޭމަހުގެ 24 ވާ އާދީއްތަ ދުވަސް ކަމަށް ވަނީ ކަނޑައަޅާފައެވެ.\nއަންނަ އާދީއްތަ ދުވަހަކީ ފިތުރު އީދު ދުވަސް ކަމަށް ކަނޑައަޅާފައި ވާއިރު ރާއްޖޭގައި ކޮވިޑް19 ފެތުރޭތީ މާލެ ސަރަހައްދުގެ އެއްވެސް މިސްކިތެއްގައި އީދު ނަމާދެއް ނުކުރާނެއެވެ. ނަމާދު ކުރުމަށް ހުއްދަ ދީފައި ވަނީ މޮނިޓަރިންގެ ހާލަތު ނެތް އަދި މޮނިޓަރިން އަށް ގެންދިއުމަށް ފަހު ވީއްލިތާ 28 ދުވަސް ވެފައި ވާ ރަށްރަށުގެ މިސްކިތްތަކުގެގައެވެ.\nހަބަރު ކޮވިޑް-19 އިސްލާމިކް މިނިސްޓްރީ އީދު


Villa in dhakkan jehey faisa akee dhaulathah libenjehey aamdhanee...\nވިލާއިން ދައްކަންޖެހޭ ފައިސާއަކީ ދައުލަތަށް ލިބެންޖެހޭ އާމްދަނީގެ 13 ޕަސެންޓް: ފިނޭންސް\nނުދައްކާ ހުރި ޖީއެސްޓީ އާއި ގްރީން ޓެކްސްއަކީ ރައްޔިތުންގެ ހައްގެއް: ފިނޭންސް\nޖީއެސްޓީ އާއި ގްރީން ޓެކްސްގެ ގޮތުގައި 78.6 މިލިއަން ރުފިޔާ\nރިސޯޓް ކުލީގެ ގޮތުގައި ދައުލަތަށް ދައްކަންޖެހޭ 291.4 މިލިއަން ރުފިޔާ\nކ. މާލެ | 24 ޖެނުއަރީ 2018 | ބުދަ 09:39 | 6,161\nގާސިމް އިބްރާހިމް: ވިލާއިން ދައުލަތަށް ނުދައްކާ ހުރީ 2.9 ބިލިއަން ރުފިޔާ - މުހައްމަދު ޝަރުހާން\nވިލާ ގްރޫޕުން ދައުލަތަށް ދައްކަންޖެހޭ 2.9 ބިލިއަން ރުފިޔާއަކީ މިއަހަރު ދައުލަތަށް ލިބޭނެ ކަމަށް އަންދާޒާ ކުރާ އާމްދަނީގެ 13.3 ޕަސެންޓް ކަމަށް ފިނޭންސް މިނިސްޓްރީން ބުނެފިއެވެ.\nފިނޭންސް މިނިސްޓްރީ އިން އަންގާރަ ދުވަހު ނެރުނު ބަޔާނެއްގައި ބުނެފައި ވަނީ މިދިޔަ އަހަރުގެ މާޗް މަހުން ފެށިގެން މިދިޔަ އާދީއްތަ ދުވަހުގެ ނިޔަލަށް ޖީއެސްޓީ އާއި ގްރީން ޓެކްސްގެ ގޮތުގައި 78.6 މިލިއަން ރުފިޔާ ވިލާ ޝިޕިން އެންޑް ޓްރޭޑިންއިން ދައުލަތަށް ދައްކަންޖެހޭ ކަމަށެވެ. އެ ފައިސާ ދައްކާފައި ނުވާއިރު، ރިސޯޓް ކުލީގެ ގޮތުގައި ދައުލަތަށް ދައްކަންޖެހޭ 291.4 މިލިއަން ރުފިޔާ ވެސް އެ ކުންފުނިން ދައްކައި ހަލާސްކޮށްފައި ނުވާ ކަމަށް އެ ބަޔާނުގައި ބުނެފައިވެއެވެ.\n"އެހެންކަމުން ވިލާ ޝިޕިން އެންޑް ޓްރޭޑިން ކޮމްޕެނީ ޕްރައިވެޓް ލިމިޓެޑުން ދައުލަތަށް ޖުމްލަ 369.5 މިލިއަން ރުފިޔާ ދައްކަން ޖެހިފައިވެއެވެ. މިއީ އެވްރެޖްކޮށް މަހެއްގެ މައްޗަށް ދައުލަތަށް ލިބޭ އާމްދަނީގެ ނިސްބަތުން ބަލާއިރު ގާތްގަނޑަކަށް 20 އިންސައްތައެވެ،" ފިނޭންސް މިނިސްޓްރީގެ ބަޔާނުގައިވެއެވެ.\nއެ ބަޔާނުގައި ބުނެފައި ވަނީ ވިލާ ގްރޫޕުން ދައުލަތަށް ދައްކަންޖެހޭ ޖުމްލަ ފައިސާގެ އަދަދު 2.9 ބިލިއަން ރުފިޔާއަށް އަރާ ކަަމަށާއި އާމްދަނީގެ ގޮތުގައި ލިބެންޖެހޭ ބޮޑެތި ފައިސާގެ އަދަދުތައް ދައުލަތަށް ނުދެއްކުމަކީ ފިނޭންސް މިނިސްޓްރީން ކަންބޮޑުވާ ކަމެއް ކަމަށެވެ.\n"ދައުލަތަށް ލިބެންޖެހޭ ފައިސާ ގަވާއިދުން ނުލިބި ދިގުލައި ދާނަމަ، އޭގެ ސަބަބުން ދައުލަތަށް ދޭ ހިދުމަތްތަކާއި މަޝްރޫއުތަކަށް ދައްކަންޖެހޭ ފައިސާ އަދާކުރުމުގައި ދައުލަތަށް ދަތިތައް ދިމާވެ، ގެއްލުންތައް ކުރިމަތިވަމުން ދާތީ މިކަމާ މެދު މި މިނިސްޓްރިން ނުހަނު ކަންބޮޑުވެއެވެ،" ފިނޭންސްގެ ބަޔާނުގައި ބުނެފައިވެއެވެ.\nފިނޭންސްގެ ބަޔާނުގައި އިތުރަށް ބުނެފައި ވަނީ ވިލާ އިން ނުދައްކައި ހިފަހައްޓާފައިވާ ޖީއެސްޓީ އަދި ގްރީން ޓެކްސްއަކީ ފަތުރުވެރިން ދައްކާފައިވާ ޓެކްސްތަކެއް ކަމަށް ވުމުން، އެއީ ދިވެހި ރައްޔިތުންގެ ހައްގެއް ކަމަށެވެ. އެހެންކަމުން އަމާނާތްތެރިކަމާ އެކު އެ ފައިސާ ހަވާލު ކުރުމަކީ ޓެކްސް ދައްކާ ފަރާތްތަކުން ވަރަށް ބޮޑަށް ސަމާލުކަން ދޭންޖެހޭ ކަމެއް ކަމަށް ފިނޭންސުން ބުންޏެވެ.


ރޯދައިގެ ހަގީގީ ފައިދާ ކުރާނީ ހެޔޮ އަމަލުތައް ކުރުން މަތީ ދެމި ތިބެގެން: އީދު ހުތުބާ – Nilandhe\nނަމާދާއި އެހެނިހެން އަޅުކަންތަކަށް އަބަދުވެސް ފަރުވާތެރިވުމަށް ނަސޭހަތްތެރިވި\nރަމަޟާން މަހު ކުރި ހެޔޮ ކަންކަމުގެ ހަގީގީ ފައިދާ ކުރާނީ ރަމަޟާން މަސް ނިމުމަށް ފަހުވެސް ހެޔޮ އަމަލުތައް ކުރުން މަތީ ދެމި ތިބެގެން ކަމަށް މިއަދުގެ އީދު ހުތުބާގައި ބުނެފި އެވެ.\nއީދު ނަމާދު ކުރުމަށް ސްޓޭޑިއަމް ސަރަހައްދަށް ޖަމާވި އެތައް ސަތޭކަ ބައެއްގެ ހާޒިރުގައާއި ރާއްޖޭގެ އެކި ކަންކޮޅުތަކުގައި މިއަދު އިއްވި ހުތުބާގައި ބުނީ ހަގީގީ އީމާން ކަމާއި ބާއްޖަވެރިކަން އިހުސާސް ކުރެވޭނީ ނަފުސުގެ ނުބައި ކަމާއި ބޮޑާކަންފަދަ އަމަލުތަކުން ދުރުވެ ތިބެގެން ކަމަށެވެ.\nހުތުބާގައި ޒުވާނުންނަށް ނަސޭހަތްތެރިވެފައި ވަނީ ރަމަޟާން މަހު ނަމާދަށް ފަރުވާތެރިވީ ފަދައިން އާންމު މަސް މަހުގައިވެސް ނަމާދަށް ފަރުވާތެރި ވުމަށެވެ. އަދި ފާހިޝް ކަމާއި ހަޑި ހުތުރު އަމަލުތަކުން އެއްކިބާވުމަށް އީދު ހުތުބާގައި ވަނީ ނަސޭހަތްތެރިވެފައެވެ.\nއިސްލާމީ އުންމަތުގެ އެންމެ މުހިންމު ބަޔަކީ ކަނބަލުންކަން ފާހަގަކޮށް ހުތުބާގައި ބުނެފައިވަނީ ދަރިންނަށް ރަނގަޅު ތައުލީބުދީ ދަރިން ރަނގަޅަށް ތަރުބިއްޔަތު ކުރުމަށް ކަނބަލުން މަސައްކަތް ކުރުމަށެވެ.\nއަނބީނަށް ހެޔޮކޮށް ހިތައި އޯގާތެރިވުމަށް ފިރިހެނުންނަށް ވަނީ ހުކުރު ހުތުބާގައި ނަސޭހަތްތެރިވެފައެވެ. އަދި ބުނެފައި ވަނީ “އަބީންނަކީ ތިޔަބައިމީހުންނާ ހަވާލުކުރެވިފައިވާ އަމާނާތެއް” ކަމަށެެވެ.


How aboutaforeign flag at the Jumhooree Maidhaan? (Dhivehi) | Smile and Let Smile\n← Care Society Fund Raiser!\nTwenty Thousand Rufiyaa per Household! →\nHow aboutaforeign flag at the Jumhooree Maidhaan? (Dhivehi)\nމެޒޯމުހައްމަދުގެ އެންމެފަހުގެ ލަވައަލްބަމް “ލިސްން” ގެ ވާހަކަޔާއިގެން މުހައްމަދު ޓީވީމޯލްޑިވްސްގެ ހުކުރުދުވަހުގެ ހެއްޔަންބޯ ޝޯއަށް އެރުމުން، އެޝޯވ ގައި މެޒޯމުހައްމަދާއި ކުރި ސުވާލަކަށް ޖަވާބުދެމުން މުހައްމަދު ބުނިބަހަކީ، މުހަންމަދަށް އަޅުގަޑުކުރާ ގަދަރު އިތުރުވެގެންދިޔަ ވާހަކައެކެވެ. ވަރަށްކުރިއްސުރެވެސް، މުހަންމަދުގެ ލަވަކިޔުމުގެ ފަންނުގެ މަސައްކަތަށް އަޅުގަޑުގެ ހިތުގައި އިހުތިރާމާއި ގަދަރުއުފެދިފައިވެއެވެ. ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު\nއާދެ މުހަންމަދުގެ ބަހަކީ، މާލެއަރާއިރު ޖުމްހޫރީމައިދާނުގައި މިހުންނަ ދިދަދނޑިއަށް ބޭރުގައުމެއްގެ ދިދަޔެއް ނަގާފައިހުންނަކަމަށްވާނަމަ ހިތަށްކުރާނެ އަސަރު، ދިވެހިރޭޑިޔޯ ހުޅުވާލާއިރު ކިޝޯރުކުމާރާއި މައިކަލްޖެކްސަންގެ ވާހަކަ ހަމަކޮންމެފަހަރަކު އަޑުއިވޭގޮތްވުމުން، އޭނާގެ ހިތަށްކުރާކަމަށެވެ. ހާދަހާވާބޮޑު ތެދެކެވެ. ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު\nއެކަމަކު، ހަމަކުޑައިރުކޮޅެއްފަހުން ނުޒައިރު ދެން ސުވާލުކުރީ، އެއަލްބަމުގެ ނަމަކަށް ބޭރުބަހެއް އިނުމުން ކުރިން ބުނިއެއްޗަކާ އެއްބަސްވެވެންނެތްކަމަށެވެ. އެވާހަކަޔަށް މުހަންމަދު ވަރަށް ސާފުޖަވާބެއް ދިނެވެ. އޭތް، އޯތް، އަޑުއަހާބަލަ! މިފަދަ ދިގުގޮތަކަށް ބުނުމުގެ ބަދަލުގައި ކުރުކޮށް ހިތުގައިއޮތްއެއްޗެއް ހާމަކޮށްލުމަށް ބޭނުންކުރި ނަމެއްކަމުގައެވެ. ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު\nދިވެހިންނަށްވީތީ، މިހާފަހުރުވެރިވާ ގައުމުގެ ޓީވީ ސްޓޭޝަނަށްވެސް މިކިޔަނީ ޓެލެވިޒަންމޯލްޑިވްސް އެވެ. ދިޓީވީ ދިވެހިޓީވީ ނުވަތަ ދިވެހިރާއްޖޭގެ ޓީވީ އެއްވެސް ނޫނެވެ. ނަމަކީ އަދި އެހެންކަމެކެވެ. ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު\n“ލިސްން” އަލްބަމް ވެގެންދާނީ ހަމަޔަގީނުންވެސް އަނެއްކާވެސް ދިވެހިންނަށް ރީތިނަންލިބޭނެ ދިވެހިމޮޅު އުފެއްދުމަކަށެވެ. މެޒޯމުހަންމަދަށް ވަރަށް ހޫނުމަރުހަބާއެއް ކިޔަމެވެ! ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު\nPosted by Smile Shihab on May 24, 2008 in Dhivehi Music, Thaana\n3 responses to “How aboutaforeign flag at the Jumhooree Maidhaan? (Dhivehi)”\noh if I dont do that then there isacrooked indent on the last line. It’s just to keep the para fully right aligned… if you know what I mean. I got the code for writing Thaana from Moyameeha.\nI think the distinction, as Mezzo Mohamed has made, betweenaMaldivian produce and use of Dhivehi language is something we have to be especially careful of these days. Dhivehi language isadefunct and crippled language by today’s standards, I think, and we should do our best to enrich our literature/art/science with or without being held back by it…Btw. What’s the purpose of those ” ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު ޝިހާބު” hidden in white in the article??\nwe all are refugees or slaves except endheri and kaamiy ailaa. they own the country. that the feeling of most of maldivians. today i wroteasalaanjehumuge letter to theemuge forarelative. it sucks


Import ithuruve, aamudhanee 49 percent mahchah\nއެމްޕީއެލް އިން ބަލަހައްޓަމުން ގެންދާ މާލޭގެ މައި ވިޔަފާރި ބަނދަރު: އިމްޕޯޓް އިތުރުވެ، އާމްދަނީ 49 ޕަސެންޓް މައްޗަށް ޖެހިލާފައިވާ ކަމަށް ކަސްޓަމްސްއިން ބުނޭ -- ފޮޓޯ: އަވަސް\nމިދިޔަ މަހު ރާއްޖެއަށް އިމްޕޯޓް ކުރި މުދަލުގެ އަދަދު އިތުރުވެ، އާމްދަނީ 49 ޕަސެންޓް މައްޗަށް ޖެހިލާފައިވާ ކަމަށް ކަސްޓަމްސް އިން ހާމަކޮށްފި އެވެ.\nކަސްޓަމްސްގެ ތަފާސްހިސާބުތައް ދައްކާ ގޮތުގައި މިދިޔަ އަހަރުގެ ޖެނުއަރީ މަހު ރާއްޖެއަށް އިމްޕޯޓް ކޮށްފައިވަނީ 2.8 ބިލިއަން ރުފިޔާގެ މުދަލެވެ. ނަމަވެސް މިދިޔަ މަހު އެ އަދަދު ވަނީ 4.2 ބިލިއަން ރުފިޔާއަށް އިތުރުވެފަ އެވެ. މިއީ 49 ޕަސެންޓުގެ އިތުުރު ވުމެކެވެ.\nއިމްޕޯޓް އިތުރު ވުމުގެ ސަބަބުން މިދިޔަ މަހު ދައުލަތަށް ލިބުނު އާމްދަނީ ވެސް މިދިޔަ އަހަރުގެ ޖެނުއަރީ މަހާ އަޅާބަލާއިރު 30 ޕަސެންޓް އިތުރުވެފައިވެ އެވެ. މިދިޔަ އަހަރުގެ ޖެނުއަރީ މަހު 240 މިލިއަން ރުފިޔާ ކަސްޓަމްސް އަށް ލިބިފައިވާއިރު، މިދިޔަ މަހު މި އަދަދު ވަނީ 312 މިލިއަން ރުފިޔާއަށް އިތުރުވެފަ އެވެ.\nމިދިޔަ މަހު ރާއްޖެއަށް އެންމެ ގިނައިން މުދާ އެތެރެ ކޮށްފައިވަނީ ޗައިނާ، އޮމާން، އިންޑިއާ އަދި ޔޫއޭއީ އިންނެވެ. ޗައިނާއިން 831 މިލިއަން ރުފިޔާގެ މުދާ އެތެރެކޮށްފައިވާއިރު، އޮމާންއިން 572 މިލިއަން ރުފިޔާގެ މުދާ އެތެރެކޮށްފައިވެ އެވެ.\nއިންޑިއާއިން 514 މިލިއަން ރުފިޔާގެ މުދާ އަދި ޔޫއޭއިން އިން 480 މިލިއަން ރުފިޔާގެ މުދާ ވެސް މިދިޔަ މަހު ވަނީ ރާއްޖެ އެތެރެކޮށްފަ އެވެ.\nރާއްޖެއިން މިދިޔަ މަހު އެންމެ ގިނައިން އެކްސްޕޯޓް ކޮށްފައިވަނީ ތައިލެންޑް، އިނގެރޭސިވިލާތް އަދި މޮރިޝަސް އަށެވެ. ތައިލޭންޑަށް 54 ޕަސެންޓް މުދާ އެކްސްޕޯޓް ކޮށްފައިވާއިރު އިނގިރޭސިވިލާތަށް އެކްސްޕޯޓް ކޮށްފައި ވަނީ 10 ޕަސންޓް މުދަލެވެ. އަދި މޮރިޝަސް އަށް ހަތް ޕަސެންޓްގެ މުދާ އެކްސްޕޯޓްކޮށްފައިވެ އެވެ\nމޯލްޑިވްސް ޕޯޓްސް ލިމިޓެޑް މޯލްޑިވްސް ކަސްޓަމްސް ސާވިސް އިމްޕޯޓް އެކްސްޕޯޓް\nކޮންޓެއިނާއެއްގެ ތެރެއިން ޑްރަގް ފެނިއްޖެ


Gaanoonah Badhal Mi Gehnanee Lanka Gai Dhin Fadha Hamalaa Eh Hingiya Nudhinumah - Minister Mariya - Vaguthu\nޤާނޫނަށް ބަދަލު މިގެންނަނީ ލަންކާގައި ދިން ފަދަ ހަމަލާއެއް ހިނގިޔަ ނުދިނުމަށް – މިނިސްޓަރ މާރިޔާ\nޓެރަރިޒަމް މަނާކުރުމުގެ ޤާނޫނަށް ބަދަލު ގެންނަނީ ސްރީލަންކާގައި ހިންގި ބޮން ގޮއްވުމުގެ ހާދިސާ ފަދަ ޓެރަރިސްޓް އަމަލު ހިންގިޔަ ނުދިނުމަށްޓަކައި ކަމަށް ރާއްޖޭގެ ޑިފެންސް މިނިސްޓަރ އަލްއުސްތާޛާ މާރިޔާ އަހްމަދު ދީދީ ވިދާޅުވެއްޖެއެވެ.\nމިނިސްޓަރ މާރިޔާ މިހެން ވިދާޅުވީ ޓެރަރިޒަމް މަނާކުރުމުގެ ޤާނޫނަށް ސަރުކާރުން ހުށަހަޅާފައިވާ އިސްލާހާއި ދެކޮޅަށް ކުރީގެ ފޮރިން މިނިސްޓަރ އަދި މިހާރު އދ.ގެ ދީނީ މިނިވަންކަމާއި ގަބޫލުކުރުންތަކާއި ބެހޭ މަންދޫބު ޑރ.އަހްމަދު ޝަހީދު ކުރެއްވި ޓްވީޓަކަށް ޖަވާބު ދެއްވަމުންނެވެ.\nފާޅުކުރާ ހިޔާލު ރައްދުވާ ފަރާތުން ހިޔާލަށް ބަރޯސާވެ، ޓެރަރިސްޓް ޖަމާއަތަކަށް އެ ފަރާތުން ތާއީދު ކުރުމަށް ހިތްވަރު ލިބިގަނެވިދާނެ ކަމާމެދު ފަރުވާލެއް ނެތި، އެ ހިޔާލުފާޅުކުރުން އެއީ ކުށެއް ކަމަށް ބިލްގައި ބަޔާންކޮށްފައި އޮތުމުން ޝަހީދު ވަނީ ކަންބޮޑުވުން ފާޅުކުރައްވާފައެވެ. ޝަހީދު ވިދާޅުވީ މިހެން ބަޔާންކުރާ ޤާނޫނެއް ފާސްކުރަން ހެޔޮނުވާނެ ކަމަށާއި މިއީ އަސީސީޕީއާރްގެ 19 އަދި 20 ވަނަ މާއްދާ އާއި ހިލާފު ކަމެއް ކަމަށެވެ.\nޝަހީދުގެ ޓްވީޓަށް ޖަވާބު ދެއްވަމުން މިނިސްޓަރ މާރިޔާ ވިދާޅުވީ ދުނިޔޭގެ ގިނަ ގައުމުތަކުގައި ޓެރަރިޒަމް ޤާނޫނު ތަކަށް އިންސާނީ ޙައްޤުތަކަށް ވަކާލާތު ކުރާ މީހުން ފާޑުކިޔާނެ ކަމަށެވެ.\n"ޖިނާޢީ އަދުލުގެ ޤާނޫނުތަކަކީ ކުށެއް ކުރީމާ ދައުލަތުގެ ރެސްޕޯންސް. ނަމަވެސް ޓެރަރިޒަމްގެ ޤާނޫނުތައް މި ހެދެނީ ލަންކާގައި ހިންގި ބޮން ގޮއްވުމުގެ ހާދިސާ ފަދަ ޓެރަރިސްޓް ހަމަލު ހިންގިޔަ ނުދިނުމަށްޓަކައި. ދުނިޔޭގެ ގިނަ ގައުމުތަކުގައި ޓެރަރިޒަމް ޤާނޫނުތަކަށް ހިއުމަން ރައިޓްސް މީހުން ފާޑުކިޔާ." މިނިސްޓަރ މާރިޔާ ވިދާޅުވިއެވެ.\n— Mariya Didi ? (@MariyaDidi) September 12, 2019\nޓެރަރިޒަމް މަނާ ކުރުމުގެ ޤާނޫނު މިހާރަށް ވުރެވެސް ހަރުކަށިކޮށް، އެ ޤާނޫނަށް ބަދަލު ގެނައުމަށް ސަރުކާރުން މަޖިލީހަށް ހުށަހެޅުމުން މިއަދު މަޖިލީހުގައި ދައުރުން ބޭރުން ހާއްސަ ޖަލްސާއެއް ބޭއްވުމަށް ވަނީ ހަމަޖެހިފައެވެ.\nނިރުބަވެރި ހަމަލާތަކެއްގެ އިންޒާރާއެކު ބަންގްލަދޭޝް ހައި-އެލާޓުގައި\nބިދޭސީން ހަމަނުޖެހުން ހިންގުމުގައި ފޮރުވިފައިވާ ކަންކަން އެބަހުރި: މާރިޔާ\nސެޕްޓެމްބަރު 12, 2019 08:42\nފުލުހުންނާއި ސިފައިގެ އެއްވެސް އުރައްޕެއް ނެތް މީހަކަށް އެފަދަ މުއައްސަސާއެއް ހަވާލްކުރުމުން ވާނެ ހާއެއްޗެއް މިވަނީ. ކަމަނާ މޮޔަފުޅުވީތޯ ބަޔަކު ތިޔަކަން ކުރަން އުޅޭނަމަ މިހާރު ރާއްޖެ ނޯންނާނެ. ބަޔަކު ނޫޅޭ ރާއްޖޭގައި ތިޔަކަންތައްތައް ކުރާކަށް ފަހަރުގައި އެފަދަ މީހުން ނޫޅެއެކޭނޫން. ކަމަނާއަށް ކިތައް ދިމާލުގައިބާ އަތް އެލޭނީ. ބޯބުރާންތިން ނަށް ކަންކަން ހަވާލްކުރީމާ ވާނެއެއްޗެތި މިވަނީ.\nސެޕްޓެމްބަރު 12, 2019 10:16\nތިބުނީ ތެދެއް. މީހަކު މިތާ ބޮން ގޮއްވަން ބޭނުންވި ނަމަ މިހާރަކު ނޫން ގޮއްވާނީ އެއް. އެކަހަލަ\nކަމެއް ކޮށްފާނެ ހެން ހީވި މީހުން ސީރިޔާ އަށް ގޮސް ނިމިއްޖެ. މިހާރު އަޑެއް ނާހަން މީހަކު ސީރިޔާ އަށް ދާން އުޅެނިކޮށް ހިފަހައްޓާ ހަބަރެއް. ސުންނަތަށް އުޅޭ މީހުން ކުޑަ ގޮޅި ލާން ތި މަސައްކަތް ކުރަނީ\nސެޕްޓެމްބަރު 12, 2019 08:47\nކިތައްމެ މެމްބަރުން ގިނަޔަސް މާރިޔާއަކަށް އިލާހީ ޤާނޫނަކަށް ބަދަލެއް ނުގެނެވޭނެ ދޮއްތޯ؟\nއެ ޤާނޫނުގައި ވެސް\nނުބައި ކަންކަން މަނާ ކުރައްވައި، އެކަންކަން ހުއްޓުމަށް އިލާހީ ޤާނޫނުގައި ވެސް ވެއެވެ. ހުރިހާ ނުބައިކަމެއް ކުރާ މީހުން މިހާރު ދިވެހިންގެ ތެރޭގައި ވެސް އުޅޭކަން އެތައްގޮތަކުން މިދަނީ ހާމަވަމުންނެވެ. "ރައްކާވެ ތިބިއްޔާ ދަތުރެވެ!" ޤާނޫނަށް ބޯލަނބައިގެން އުޅުމަކުން ވާނެ ގެއްލުމެއް ނެތެވެ. ކޮންމެ މީހަކީ ހުރިގޮތަށް ހުރި ސަރުކާރަކަށް ވެއްޖެނަމަ، އެއީ ޤައުމުގެ ހަލާކެވެ!\nސެޕްޓެމްބަރު 12, 2019 08:48\nކޯޓް އަމުރެއް ނެތި ދީނައް ފުރައްސާރަ ކުރާ އަދި ދީނީ މިނިވަން ކަމަށް ގޮވާލާ ޓެރަރިސްޓުން ހައްޔަރު ކުރެވޭ ގޮތައް ގާނޫނައް އިސްލާހު ގެންނަން ވީއެވެ.\nސެޕްޓެމްބަރު 12, 2019 08:49\nހުދުމުހުތާރުވާން ގާނޫނަށް ބަދަލު ގެންނަނީ. ޑިމޮކްރަސީއަށް ހުރަސް ނާޅާ. ޑިމޮކްރެޓިކް ޕާޓީ ނުކިޔާ މުގާބޭ ޕާޓީ ކިޔަންވީނުން\nއެއްވެސް ހަމައެއް އިންސާފެއްނެތް.... މި ގައުމުގަ ދީނަށް ފުރައްސާރަކުރާމީހުނަށް މާރައްކާތެރި ދީނަށް އުޅެން މަސައްކަތްކުރާމީހުނަށްވުރެ.... ﷲ ސުބުޙާނަހޫ ވަތަޢާލާ މިބައިމީހުންގެ ކިބައިން މި ގައުމު ސަލާމަތްކުރައްވާށި! އާމީން\nސެޕްޓެމްބަރު 12, 2019 09:01\nހަމަލާދިންމީހުން ލަންކާގައި ދިޔައީ ޖުއްބާ ލައިގެންތޯ؟\nތިހަދާ ގާނޫނު ތަކުން ތިއެއްވެސް ކަމެއް ނުހުއްޓުވޭނެ.\nކާފަރުން ހެދުން އަޅާގޮތަށް ހެދުން އެޅާ ތިފަދަ މިނިސްޓަރުންނަން3އަހަރުގެ ޖަލުހުކުމެއް ހައްޤުވާގޮތަށް ޤާނޫނު އިސްލާހު ކުރަން ފެނޭ.\nޑިފެންސް މިނިސްޓަރ ކީ އަދަބެއް ސަދަބެއްނެތި ތެޅިބާލާފަ ހުރި ބުރާންޗެއް. ލަންކާގަ ބޮންގޮއްވި މީހުން ތިބީ ޓީޝާޓާ ޖިންސް ލައިގެން ސަޅި ބެކް ޕްކް އަޅައިގެން. ދެންކިހިނެކޯ ގާނޫނަކުން އެކަން ހުއްޓުވަނީ\nސެޕްޓެމްބަރު 12, 2019 09:06\nގާނޫނަކީ ލިޔެފަ އޮންނަ އެއްޗެއް. ގިނަފަހަރު ކަމެއްކޮށްނިމުމުން އެޖެހުނީ ގާނޫނާް. ކޮންމެމީހެއްގެ ފަހަތުގައި ލޮލެއްނުބެހެއްޓޭނެ. ބޭނުންވަނީ ގައުމަށް އިޚުލާސްތެރިން.\nސެޕްޓެމްބަރު 12, 2019 09:31\nމާރިޔާއެވެ ކިހިނެއްވާނެތޯ ނިއުޒިލޭންޑް މިސްކިތައްދިން ހަމަލާ ފަދަ ލާއިންސާނީ ޓެރެރިސްޓް ހަމަލާއެއް ރާއްޖޭގައި ހިންގިޔަ ނުދިނުމަށް ފޫގަޅަފަ ގާނޫނު ބަދަލު ކުރަން ނޫޅެނީ އެސޮރު މެން ދޮނަސް ކަރުަގައި ސޮލިބެެއްއޮތަސް ހަމަވާނީ ޓެރެރިސްޓަކަށްދޯ!\nސެޕްޓެމްބަރު 12, 2019 10:15\nނޫނޭ ކަރުގައި ސޮލީބެއް އޮތިއްޔާ އަދު އެވަނީ ނަފްސާނީ ބަލިމީހަކައް. އެވަރިހަމަ 100މީހުން މަރާލިޔަސް.\nސެޕްޓެމްބަރު 12, 2019 09:44\nކޯއްޗެއް ކިޔާކަށް ތިއުޅެނީ މިތަނަށް ސެކިއުލާ ނުގެނެވިގެން!! މިޔަދާ ހަމައަށް އައި އިރު ސަރުކާރުން ހަރުދަނާ އެއްކަމެއްވެސް ކުރެވިފަ އެބަ އޮތްތޯ؟؟\nސެޕްޓެމްބަރު 12, 2019 09:59\nމާރޔއތ މަރު ދެކެ ބިރުފުޅުގަނެގެން ދެއްތޯ ތި އުޅުއްވަނީ... އެންމެ ފުރަތަމަ ތިމާ އިސްލާހުވެބަލަ، އެހެން މީހުނޭ ކިޔައިން ވާހަކަދައްކާއިރު. އައުރަވެސް ނިވަކޮށްލަން ރަނގަޅުދޯ\nސެޕްޓެމްބަރު 12, 2019 10:06\nތިޔަ ހަރުކަށި ވެވެނީ އެވެ. ތީ ވެސް ހަރުކަށި ސިޔާސީ ފިކުރެކެވެ. ދަނގަނޑު ކެނޑޭނީ ދަނގަނޑުން ކަމަށް ކުރީގަ ޤަބޫލު ކުރިޔަސް މިހާރު އެންމެނަށްވެސް އެނގޭ ފެނުން ވެސް ދަނގަނޑު ކެނޑޭކަން. ހަރުކަށި ޢަމަލަކުން ހަރުކަށި ފިކުރެއް ފޮހެވިފައެއް ނުވއެވެ.\nސެޕްޓެމްބަރު 12, 2019 10:11\nޤާނޫނުގަ ލިޔަންވީނު ލަންކާގައި ދިން ފަދަ ހަމަލާއެއްދީފި ނަމަ އަދަބު ލިބޭނެއޭ\nދިވެހިރާއްޖޭގައި އިސްލަމުން ނައް އުޅުން ދަތިކުރަން ތިފަށަނީ. ހުރި ނުބައިކަމާ މަކަރު ގަދަކަން.\nސެޕްޓެމްބަރު 12, 2019 10:19\nމިހާތަނަށް ރާއްޖޭގަ އެފަދަ ހަމަލާ އެއް ދީފަ ނުވޭ. ދެން ތިބުނާ ބަދަލެއް ގެއްނަ ފަހުން އެފަދަ ކަމެއް ހިނގާފިނަމަ ކީކޭ ތޯ ބުނާނީ\nސެޕްޓެމްބަރު 12, 2019 10:21\nމީގެ ހަތަރު އަހަރު ކުރިން ގެއްލުވާލި މީހެއްގެ މައްސަލަ ތި ބަލަނީ. ތަނެއްގަ ތިބި ބައެއްގެ ނަން ކިޔާފަ ތިބުނަނީ މިއޭ އެކަން ކުރި މީހުން. މިވީ4އަހަރު އެމީހުން އުޅުނު\nއިރު ޓެރަރިޒަމްގެ އަމަލެއް ހިންގިތަ؟ ކުއްލިޔަކަށް ފަޔަށް ހިނި އަރައިގެން އުޅޭހެން ބަޔަކު ހައްޔަރު ކޮށް އާއިލާ ތަކެއް ނިކަމެތި ކުރަން ތިއުޅެނީ\nސެޕްޓެމްބަރު 12, 2019 10:23\nމިއަށްވުރެ ބޮޑު ކަނޑުކޮހަކު ނުހުންނާނެ ގާނޫނަކުން ދޭންއުޅޭ ހަމަލާއެއް ނުހުށްޓް ވޭނެ އެއީ ކަންތަށް ކުރާނީ އިންސާނުންނަށް ވާތީ\nސެޕްޓެމްބަރު 12, 2019 10:48\nމިސަރުކާރުން ވަރައްބޭނުންވޭމިްައުމަކީ ނުރައްކާގައޮމަކައްވާން. ސަބަބުވެސް އިނގޭ ! އިންޑިޔާގެ ނުލަފާސިފައިން މިގައުމައް ގެނެވޭނީ މިކަހަލަ ވާހަދައްހައި މީންތަކުންގެ ބޮލައް އެރިގެން. މާރިޔާ ބުނެފައޮތީ އިންޑިޔާގެ ސިފައިން ބޭނުންވެއްޖެއްޔާ މިގައުމު ހިފިދާނޭ\nސެޕްޓެމްބަރު 12, 2019 10:50\nލަދީނީ ބައިގަނޑަކަށް ވެރިކަން ލިބުނީމާ ވަންހުރި ހުރިހާއެއޗެއް މިވަނީ ޔަހޫދީ އެމެރިކާ އިޒްރާއީލް. ފަދަ ޤައުމުތަކުގެ ވަކިތަކުން އަޅަމެން މިންޖުކުރަށްވަށި އާމީން\nސެޕްޓެމްބަރު 12, 2019 11:14\nތިޔަ އުޅެނީ މިތާގަ ކަމެއް ނުހިނގާތީ ހިންގަން ބަޔަކު އެކްޓިވް ކުރަން އިތުރު ކަމެއްގައެއްނޫން އަދި މާރިޔަައަށް ވާނުވާ ނޭގެނީ ވާނުވާ އެނގޭއިރު އޮންނާނީ އަތައް ގޮވާފަ ބަލަ މާރިޔާ މިގައުމުގަ ނެތޭ އެހެން ގައުމުތަކުގަ ހުރިވަރަކަށް ގާތަކަަށްވެސް ގައުމު ދިފާއުކުރާނެ ބާރެއް މިހާރުވެސް ފުލުހުންނާއި ސިފައިން ބޭޒާރު ކުރަމުން ތިގެންދަނީ ވ. ވިސްނައިގެން ތި ފިޔަވަޅުތައް އެޅުމަށް ނަސޭހަތްތެރިވަން ކައްޗަށް ފިޔަވަޅު އެޅިއްޖެއިޔާ ކުޑަހުޅު ނައްޓާލަފާނެ އިންޑިއާ ދެން އިންޑިއާ ސިފައިން ރާއްޖެ ގެންނާނީ މިތާގަ ސުލްހަ ބަލަހައްޓަން ވެގެންނޭ ކިޔާފަ ރައްޔިތުން ހޭލާ މިއީ ހޭލަންވީ ވަގުތު އަލަށްނުވި ރައްކަލެއް ފަހަކުން ނުވެވޭނެ\nސެޕްޓެމްބަރު 12, 2019 11:31\nމިބިލަށް ނުފެތޭ މީހަކު ކުޑަ ދުވަސް ކޮޅެއް ތެރޭ ނޫޅޭނެ ، އެހާ ފުޅާ ކޮއް މާނަ ކުރެވޭ އެއްޗެއް އެއީ ، ސަރުކާރުން ބޭނުމިއްޔާ ކޮންމެ މީހަކު ވެސް ހައްޔަރު ކުރެވޭނެ މިގާނޫނުން، ގައުމިއްޔަތާ އެއްކޮޅަށް ވާހަކަ ދެއްކުން އެއީ ވެސް ހައްދު ފަހަނަޅައި ދިއުން ކަމަށް ވާނެ.\nސެޕްޓެމްބަރު 12, 2019 12:14\nޝަހީދޫ ކަލޭ ރާއްޖޭގެ ކަންކަމާނުބެހި ރެއިންބޯ ކުލަޔާ ކުޅެން އޮވެބަލަ. މުސީބާތެއްނުމީދެން މީނަގެ އާއިލާ މީހުންކޮނައިތަ މީނަ މިވައްތަރަށް ތެޅޭއިރު.\nސެޕްޓެމްބަރު 12, 2019 12:49\nދެން ތަންކޮޅެއް ބިޔަ ގާނޫނެއް ހަދަން ވީނުން. ބޭނުން މީހަކު ބަންދުކޮށްގެން ބޭނުން ދުވަހެއް ވަންދެން ބޭނުން ގޮތަކަށް ގެންގުޅެވޭ ގޮތައް؟ ފައްކާވާނެ. އަސްތާ، އެކަމަކު އެއީ ދޯ މި ނަސީމެންނަށް ގޮޅާބޯ ކަމުނުގޮސްގެން ސަރުކާރު ވައްޓާލަން އުޅުނު ސަބަބަކީވެސް؟ ދެނޯ؟؟\nސެޕްޓެމްބަރު 12, 2019 13:07\nތިގޮތައް ފިއްތާ ކަުގައވަނީނމަ ވުން އެކަށީގެންވޭ. ކަލޭމެން ބޭނުންވަނީ އެގޮތް ވާންތަ.\nޑރ ޝަހީދަކީ މުރުތައްދެއް\nސެޕްޓެމްބަރު 12, 2019 13:35\nމާރިޔާ ހަމަ ވަރަށް ރަނގަޅު. ވަކި ކޮޅަކަށް ނުޖެހި އެއޮތީ ޖަވާބު ދިފައި\nމާރިޔާ އެވިދާޅުވީ ވަރަށް ނިއުޓްރަލް ސްޓޭޓްމަންޓެއް. ދެފޮޅުވަތް ދޭތެރެ ކިޔަން ދަސްކޮށްބަލަ\nސެޕްޓެމްބަރު 12, 2019 15:17\nއުޒުރަކަށް ތި ނަގަނީ ލަންކާގަ ފައްޅިތަކަށް ހަމަލާދިނުން. ރާއްޖެއަކު ނެތް ތި ބުނާކަހަލަ ފައްޅިއެއް. އެހެންވީމަ ތި އުޒުރު ހަމައެއް ނުޖެހޭތާ. ނޫނީ ތިއީ ފައްޅި އަޅަންވާއިރަށް ހަދާ ގާނޫނެއްތަ ؟ އޭރުން ހަމަޖެހެ.\nސެޕްޓެމްބަރު 12, 2019 16:17\nލަންކާކަ ދިންކަހަލަ ހަމަލާޔެކޭބުނާއިރު ލަންކާއަކީ ހުރިހާ ދީނެއްގެމީހުން ހުޅޭ ގައުމެއް އަދި ދާދިއިހާކައްދުވަހު އެގައުމުގަ ހިންގަމުންދިޔަ ދާހިލީހަންގުރާމަ ނިމުނީ ރާއްގޭގަ މިހަދާ ޓެރަރިޒަމް ގާނޫނައް ހިޔާލުދޭމީހުންގެ މަގްސަދުވެސް އެބަބަލަންޖެހޭ ބައެއް ތަންތަނުގެ ވެރިންނައް ތިބިމީހުނަކީ އެމީހުންގެ މަގާމު ދިފާއުކުރުމައް ގައުމުވެސް ވިއްކާލާވަރުގެ މީހުން. މީވަރައްވާހަކަ.\nސެޕްޓެމްބަރު 12, 2019 17:08\nރާއްޖޭގެ ތާރީހުގަ ހިންގާފައިވާ އެންމެ ބޮޑު ވައްކަމުގެ ތުހުމަތުވާ ފަރާތްތަކަކީ ކޯޓުފަޓުލޫނު ތުރުކުރައްވާބޭބޭފުޅުން. ދިވެހިރާއްޖޭން ވައްކަން ފޮހެލުމަށް ކޯޓާއި ފަޓުލޫނު ތުރުކުރުން އެބަޖެހޭ ނަމާކުރަން. އެއީ މުޅި ރާއްޖެއަށް ފައިދާވާނެ ކަމަކަށް ވާނެ. އަންނަން އޮތް ޖީލުތަކުން ވައްކަން ފޮހެވިގެންދާނެ ކަމެއް. ކަމަނާއަށް ގޮވާލަން ގާނޫނުތައް އިސްލާހު ކުރާއިރު ކޯޓުފަޓުލޫނު ލުން ވެސް މަނާކުރާ އިސްލާހެއް ހުށަހަޅއި ފާސްކޮށްދިނުން.\nއޭ ޖަާރިޔަާ ތިއުޅުއްވަނީ މޮޔަފުޅު ވެގެން ތޯ ސަމާލުކަން ވަކިކޮޅަކަށް އަބުރާލުމަށް ތިބޭފުލުން ހަދާ ގޯސް ތަށް މަތިންރައްޔިތުން ހަދާންނަށްތަަާލުމަށްވެސް ތިކަހަލަ ވާހަކަ ނުދައްކަބަލަ ޖަނަވާރު ވިސްނުމުގެ މީހުންނަށް ހިތްވަރުލިބި މޯޓިވޭޓް ވީމަ މާކަ ރީއްޗެއް ނުވާނެ އިރާގް، ސީރިޔާ ލުބްނާން ފަދަ ގައުމުތަކަށް ޔޫރަޕުން ގެނެސްދިން އަރަބި ނަޔާ ބަހާރު ދިވެހިން ބޭނުމެއް ނޫން\nސެޕްޓެމްބަރު 13, 2019 04:08\nލާދީނީ ބައިގަނޑުގެ ކަންތަށް.... ދީނައް ފުރައްސާރަ ކުރާ އަދި ދީނީ މިނިވަން ކަމަށް ގޮވާލާ ޓެރަރިސްޓުން ހައްޔަރު ކުރެވޭ ގޮތައް ގާނޫނައް އިސްލާހު ގެންނަން ވީއެވެ.


India gai cryptocurrency manaakuran thayaaruvanee | Mihaaru\nއިންޑިއާގައި ކްރިޕްޓޯކަރަންސީ ގާނޫނަކުން މަނާކުރަން ތައްޔާރުވަނީ\nއިންޑިއާ އިން ވަރަށް އަވަހަށް ކްރިޕްޓޯ މަނާކުރާނެ.\n26 ނޮވެމްބަރ 2021 - 06:20\nޑިޖިޓަލް ފައިސާގެ ގޮތުގައި ބޭނުންކުރަމުން އަންނަ ކްރިޕްޓޯކަރަންސީ އިންޑިއާގައި ގާނޫނަކުން މަނާކުރަން ތައްޔާރުވާން ފަށައިފި އެވެ.\nމިކަމާ ގުޅޭ ގޮތުން އެކުލަވާލާފައިވާ "ކްރިޕްޓޯކަރަންސީ އެންޑް ރެގިއުލޭޝަން އޮފް އޮފިޝަލް ޑިޖިޓަލް ކަރަންސީ ބިލް" އާ މެދު ވަރަށް އަވަހަށް ގާނޫނު ހަދާ މަޖިލީހުން ގޮތެއް ނިންމާނެ އެވެ. އެގޮތުން އަންނަ ޖެނުއަރީ މަހުގެ ތެރޭގައި ބިލް ފާސްކުރާނެ އެވެ.\nކްރިޕްޓޯ މަނާކުރަން އިންޑިއާގައި ގާނޫނެއް އެކުލަވާލުމުގެ މަސައްކަތް ފަށައި، އެ ވާހަކަ މީޑިއާތަކުން ރިޕޯޓްކުރީ މިދިޔަ އަހަރުގެ މާޗް މަހުގެ ތެރޭގަ އެވެ. މި ބިލްގެ ދަށުން ކްރިޕްޓޯގެ ގޮތުގައި ބޭނުންކުރަމުން އަންނަ ޕްރައިވެޓް އެތައް ޑިޖިޓަލް ފައިސާއެއްގެ މުއާމަލާތެއް އެ ގައުމުގައި ހުއްޓުމަކަށް އަންނާނެ އެވެ. އެކަމަކު ކްރިޕްޓޯއާ ގުޅުން ހުރި ޓެކްނޮލޮޖީތަކާއި މުސްތަގުބަލުގައި އެ ބޭނުންކުރުމަށް މަގުފަހިވާ ފަދަ ބައެއް މާއްދާތައް ބިލްގައި ހިމަނާފައިވެ އެވެ.\nމީޑިއާތަކުން ބުނި ގޮތުގައި އިންޑިއާއިން ބޭނުން ވަނީ ބިދޭސީ ކްރިޕްޓޯތަކަށް އެ ގައުމުގައި ޖާގަ ނުދީ އަމިއްލަ ރަސްމީ ޑިޖިޓަލް ފައިސާއެއް ތައާރަފުކުރުމަށެވެ. އަދި އެކަމަށް އެ ގައުމުގެ މަރުކަޒީ ބޭންކް، ރިޒާވް ބޭންކް އޮފް އިންޑިއާ (އާރްބީއައި) އަންނަނީ މަސައްކަތްތަކެއް ވެސް ކުރަމުންނެވެ. ޖެނުއަރީގައި ކްރިޕްޓޯއާ ގުޅޭ ބިލެއް ހުށަހެޅުމުގެ ކުރިން ވެސް މިދިޔަ އަހަރުގެ ތެރޭގައި މި ވާހަކަ ވަރަށް ބޮޑަށް ދެކެވިފައިވެ އެވެ.\nއިންޑިއާގައި ކްރިޕްޓޯ ގާނޫނަކުން މަނާކުރަން މަސައްކަތް ކުރަމުން އަންނަ އިރު، އެ ގައުމުގައި މިހާރު ކްރިޕްޓޯގެ އަގަށް ބޮޑު ވެއްޓުމެއް އައިސްފައިވާ ކަމަށް މީޑިއާތަކުން ބުނެ އެވެ. އެގޮތުން ކްރިޕްޓޯގެ އެންމެ މަޝްހޫރު ފައިސާ ކަމަށްވާ ބިޓްކޮއިންގެ އަގު އިންޑިއާގައި 13 ޕަސެންޓަށް ވުރެ ބޮޑަށް ދަށްވެފައިވެ އެވެ.\nއޭޝިއާގެ ބޮޑެތި ގައުމުތަކުގެ ތެރެއިން ކްރިޕްޓޯއާ ދެން އެންމެ ދެކޮޅު ގައުމަކީ ދުނިޔޭގެ އެންމެ ވަރުގަދަ އެއް އިގުތިސާދު ކަމަށްވާ ޗައިނާ އެވެ.\nCryptocurrency aa dhekolhah India inn gaanooneh\nޑިޖިޓަލް ފައިސާއެއް މިހާތަނަށް ރަސްމީ ފައިސާއެއްގެ ގޮތުގައި ކަނޑައެޅި ހަމައެކަނި ގައުމަކީ މެދުތެރޭ އެމެރިކާގެ ގައުމެއް ކަމަށްވާ އެލް ސަލްވެޑޯ އެވެ. އެ ގައުމުން ބިޓްކޮއިން ރަސްމީ މުއާމަލާތަކަށް ހެދީ މިދިޔަ ސެޕްޓެމްބަރު މަހުގެ ތެރޭގަ އެވެ. އެލް ސަލްވެޑޯ އިން މިހާރު ވަނީ "ބިޓްކޮއިން ސިޓީއެއް" ވެސް ތަރައްގީ ކުރަން ނިންމިކަން މީގެ ހަފުތާއެއް ކުރިން އިއުލާންކޮށްފަ އެވެ.\nމި އަހަރުގެ އޮގަސްޓް މަހުގެ ތެރޭގައި ކިއުބާ އިން ވެސް ބުނެފައިވާ ގޮތުގައި އެ ގައުމު ވެސް ކްރިޕްޓޯ ރަސްމީ ފައިސާއަކަށް ހަދާނެ އެވެ.\nCubagai ves cryptocurrency rasmeekuranee\nއިންޑިއާ އިގްތިސާދު ފައިސާ ނަރެންދުރާ މޯދީ\nފައިސާ ޗާޕުކުރާ ސަރުކާރާ އަދި އެސަރުކާރުތައް ކޮންޓުރޯލު ކުރާ މަހުނަޖުންގެ އަތުން ފައިސާގެ މުއާމަލާތް އަދި ހުދު އެ ފައިސާ ވެސް ބީވެގެން ދާތަން ފެންނާތީ އެވެރިން ވަރައް ދެރަވާނެ. ބުލޮކު ވެސް ކުރާނެ. މަނާ ވެސް ކުރާނެ. މިކަމެއް ނިމޭގޮތް ބަލަން ތިބެމާ. ދުނިޔޭގަ ފައިސާގެ ކަންތައް ވަރައް "ސިއްރު" ގޮތަކައް އެބަ ބަދަލުވޭ/ މި ބަދަލުވުމުގެ ވާހަކަ ވެސް ވަނީ ސިއްރު ކުރެވިފަ. ކިހާ ދުވަހަކު މިކަން ސިއްރު ކުރެވިފަ ބޭއްވޭނެބާ.\nއަހަރުން ދިވެހިންނަށްވުރެ ފަހަތުގައެންނު...\nރާއްޖޭގައި އަދިއެއް އެކިޓިވް ކޮށް ކިރިޕްޓޯ ޓެކްނޮލޮޖީ ބޭނުން ކުރާކަމެއް ނޭނގޭ. ބަޔެއް ރިސޯޓްތަކުން ކިރިޕްޓޯ ކަރަންސީ ނެގުމަކީ އަދި ތަފާތު ކަމެއް. އެހިސާބަށް ދިޔައީމަ ރާއްޖޭގަވެސް މަނާ ކުރާނެ.


ދިރިއުޅުން | ungoofaaru.com\nކޮންމެ ކުއްޖަކީ ކާމިޔާބީއަށް ވާސިލު ވުމަށްޓަކައި މަސައްކަތް ކުރާނެ ކުއްޖެއްކަން ޔަގީނެވެ. ކާމިޔާބީގެ ލަނޑުދަޑި ތަކަށް ވާސިލު ވުމަށްޓަކައި ބުރަަ އަދި މިންނެތް މަސައްކަތް ކުރަން ޖެހެެއެވެ.…\nއެމްބިއުލަންސް ޑްރައިވަރުންނަށް އަމާޒުކޮށްގެން ހާއްސަ ތަމްރީނު ޕްރޮގްރާމެއް މާދަމާ ޔޫއާރުއެޗް ގައި ފަށަނީ\nއެމްބިއުލަންސް ޑްރައިވަރުންނަށް އަމާޒުކޮށްގެން ހާއްސަ ތަމްރީނު ޕްރޮގްރާމެއް މާދަމާ އުނގޫފާރު ރީޖަނަލް ހޮސްޕިޓަލްގައި ފެށުމަށް ހަމެޖެހިފައިވާ ކަމަށް އެހޮސްޕިޓަލުން ބުނެފިއެވެ. އެމްބިއުލަންސް ޑްރައިވަރުން ނަށް އަމާޒުކޮށްގެން 2…\nކޮވިޑް-19 އިން ދިފާއުވުމަށް ކުރިއަށް ގެންދާ ވެކްސިން ޕްރޮގްރާމް އުނގޫފާރު ސްކޫލްގައި ކުރިއަށް ގެންގޮސްފިއެވެ. އުނގޫފާރު ރީޖަނަލް ހޮސްޕިޓަލްގެ ޕަބްލިކް ހެލްތު ޔުނިޓުން މައުލޫމާތު ދެއްވި ގޮތުގައި…\nއުނގޫފާރުން މިރޭ ފެނިފައިވާ ކޮވިޑް ކްލަސްޓަރ އިން އިތުރު މީހަކު ފައްސިވެ އަދަދު2އަށް އިތުރު ވެއްޖެއެވެ. އުނގޫފާރު ރީޖަނަލް ހޮސްޕިޓަލުން މިކްލަސްޓަރ އާއި ބެހޭ…\nއެސްޓްރަޒެނިކާ ވެކްސިން ރ އަތޮޅުގެ ހުރިހާ ރަށަކަށް ފޮނުވައިފި ކަމަށް އުނގޫފާރު ރީޖަނަލް ހޮސްޕިޓަލުން މިއަދު ބުނެފިއެވެ. އުނގޫފާރު ޑޮޓްކޮމް އަށް މައުލޫމާތު ދެއްވަމުން ހޮސްޕިޓަލުން ބުނެފައިވަނީ…


Ranking eh vana dhamahahttan faseyha nuvaane: Murray | Mihaaru\nމަޝްހޫރު ޓެނިސް ކުޅުންތެރިޔާ މަރޭ.-- ފޮޓޯ: އޭއެފްޕީ\n15 ނޮވެމްބަރ 2016 - 12:18\nމަރޭ ރޭންކިންގެ އެއް ވަނަ އަށް އެރީ ކުރިން އެ މަގާމު ދަމަހައްޓަމުން އައި ނޮވަކް ޖޮކޮވިޗް ފަހަތަށް ޖައްސާލުމަށް ފަހު، މިދިޔަ ހަފުތާގައި ނިމުނު ޕެރިސް މާސްޓާސް ޓެނިސް މުބާރާތް ކާމިޔާބު ކުރުމުންނެވެ. އަހަރު ނިމޭއިރު ރޭންކިންގެ އެއް ވަނަ މަގާމުގައި އޮންނަން ބޭނުންނަމަ މިހާރު ކުރި އަށް ދާ އޭޓީޕީ ވޯލްޑް ޓުއާ ފައިނަލްސްގައި މަރޭ ނަތީޖާ ރަނގަޅު ކުރަން ޖެހެ އެވެ.\nމުބާރާތުގެ ފުރަތަމަ މެޗުން މަރޭ މޮޅުވީ ކްރޮއޭޝިއާގެ މަރިން ސިލިޗްއާ ވާދަކޮށެވެ. މަރޭ މި މެޗުގެ ސެޓުތައް ގެންދިޔައީ 6-3، 6-2 އިންނެވެ. މިއީ ލަންޑަންގެ އޯޓޫ އެރީނާގައި މަރޭ ޖެހިޖެހިގެން މޮޅުވި 20 ވަނަ މެޗެވެ.\n"ރޭންކިންގެ އެއް ވަނައިގައި އޮވެ މެޗެއް ކުޅޭއިރު ވަކި ހާއްސަކަމެއް ފާހަގަ ނުކުރެވޭ. އަހަރެން އަބަދުވެސް މަސައްކަތް ކުރަނީ 100 ޕަސެންޓް ދޭން. އެ ވިސްނުމުގައި އަބަދުވެސް ހުންނަނީ. ރޭންކިންގެ އެއް ވަނަ މަގާމު ދެމެހެއްޓުމަކީ ފަސޭހަ ކަމެއް ނޫން. އެކަމަކު ހިތްވަރާ އެކު ކޮށްފި ނަމަ މިއީ ނުވާނެ ކަމެކޭ ނުބުނާނަން،" ސްކޮޓްލެންޑަށް އުފަން މަރޭ ބުންޏެވެ.\nކުރީގެ އެއް ވަނަ ކުޅުންތެރިޔާ ޖޮކޮވިޗް ފައިނަލްގައި ކުޅުނު ފުރަތަމަ މެޗުން ވަނީ ފަހަތުން އަރައި އޮސްޓްރިއާގެ ޑޮމިނިކް ތިއެމް ބަލިކޮށްފަ އެވެ. މި މެޗުގެ ސެޓުތައް ދިޔައީ 6-7، 6-0، 6-2، އިންނެވެ. އަދި ޖަޕާންގެ ކެއި ނިޝިކޯރީ ވަނީ ސްވިޒަލެންޑްގެ ސްޓެން ވަވަރިންކާ އަތުން މޮޅުވެފަ އެވެ.\nއިތުރު ލިޔުންތައް އޭންޑީ މުރޭ ނޯވެކް ޖޮކޮވިޗް އޭޓީޕީ ވޯލްޑް ޓުއާ\n22 hours ago 114


Mudhaa ufulan anehkaa ves khaassa vaguthu thakeh\nމުދާ އުފުލަން އަނެއްކާވެސް ހާއްސަ ވަގުތުތަކެއް\nމާލެއާއި ހުޅުލެ ގުޅައިދޭ ބްރިޖުގެ މާލެ ސަރަހައްދުގައި ބަޔަކު ވެހިކަލް ދުއްވަނީ -- ފޮޓޯ: އަވަސް\nމާލެއާއި ހުޅުމާލެ އަދި ބްރިޖު މަތިން މުދާ އުފުލުމުގައި އަނެއްކާވެސް ހާއްސަ އުސޫލަކުން އަމަލުކުރަން ފަށައިފި އެވެ.\nޓްރާންސްޕޯޓް އޮތޯރިޓީން އެކުލަވާލާފައިވާ އާ އުސޫލަކަށް އަމަލުކުރަން ފަށާފައިވަނީ އިއްޔެއިން ފެށިގެންނެވެ.\nޓްރާންސްޕޯޓް އޮތޯރިޓީން ކޮށްފައިވާ އިއުލާނެއްގައި ބުނެފައިވަނީ މާލެއާއި ވިލިމާލެ އަދި ބުރިޖުމަތިން މުދާ އުފުލުމާއި އަދި އިމާރާތްކުރުމަށް ބޭނުންވާ ތަކެތި ގަނޑުކޮށް އުފުލުމުގައި އާ އުސޫލެއް އެކުލަވާލާފައިވާތީ އެ އޮތޯރިޓީން މިދިޔަ މަހުގެ ތިންވަނަ ދުވަހު ކޮށްފައިވާ އިއުލާން ބާތިލްކޮށްފައިވާ ކަމަށެވެ. އެ އިއުލާންގައި ވަނީ މާލެއާއި ވިލިމާލެ އަދި ބުރިޖުމަތިން 24 ގަޑިއިރުވެސް މުދާ އުފުލުމަށް ފުރުސަތު ދީފަ އެވެ.\nއަލަށް އަމަލުކުރި އުސޫލުގައި ވަނީ މާލެއާއި ހުޅުމާލޭގައި އަދި ބްރިޖު މަތީގައި މުދާ އުފުލޭނެ ވަކި ވަގުތުތަކެއް ކަނޑައަޅާ، އެ ވަގުތުތަކުގައި މުދާ އަރުވައިގެން ދުއްވޭނެ ވެހިކަލްތައް ވެސް ކަނޑައަޅާފަ އެވެ.\nމާލެ / ހުޅުމާލޭގައި މުދާ އުފުލުން\n- 350 ކިލޯ އިން ފެށިގެން ދަށުގެ ޕިކަޕު 24 ގަޑިއިރު މާލެތެރޭގައި ޑެލިވަރީ ކުރުމާއި ހުރިހާ ބާވަތެއްގެ މުދާ އުފުލޭގޮތަށް ހަމަޖެއްސުން.\n- ހެނދުނު 9:00 އިން ހެނދުނު 11:30 އަށް އަދި މެންދުރު 01:30 އިން ހެނދުނު 06:00 އަށް ހުރިހާ ގިންތިއެއްގެ އުޅަނދުގައި ފެނާއި ގޭސް ފިޔަވާ އެހެނިހެން މުދާ އުފުލޭ ގޮތަށް ހަމަޖެއްސުން\n- ހެނދުނު 11:30 އިން މެންދުރު 01:30 އަށް 350 ކިލޯއިން ފެށިގެން މަތީގެ އެއްވެސް އުޅަނދެއްގައި މުދާ އުފުލުން މަނާކުރުން\n- ހަވީރު 06:00 އިން ހެނދުނު 06:00 އަށް ހުރިހާ ގިންތިއެއްގެ އުޅަނދުގައި ފެން އަދި ގޭސް އުފުލޭގޮތަށް ހަމަޖެއްސުން\n- ހުޅުމާލެއަށް މުދާ ގެންދިއުމަށް2ޓަނުން ދަށުގެ އުޅަނދަށް 24 ގަޑިއިރު ބުރިޖުމަތިން މުދާ އުފުލޭގޮތަށް ހަމަޖެއްސުން. އެކަމަކު މިފަދަ އުޅަނދު ދަތުރުކުރަން ވާނީ ހަމައެކަނި ބޮޑުތަކުރުފާނު މަގުން ކަމަށް ވަނީ ޝަރުތުކޮށްފަ އެވެ.\n-2ޓަނުން މަތީގެ އުޅަނދު ބުރިޖުމަތިން ހަވީރު 06:00 އިން ހެނދުނު 06:00 އަށް މުދާ އުފުލޭ ގޮތަށް ހަމަޖެއްސުން\nއިމާރާތްކުރުމަށް ބޭނުންވާ ތަކެތި ގަނޑުކޮށް އުފުލުން\nމާލެ، ހުޅުމާލެ އަށް ގަނޑުކޮށް އުފުލާ ލަކުޑި، ދަގަނޑު، ހިލަ، ހިލަވެލި، ބިއްލޫރި، ސިމެންތި، އިމާރާތްކުރުމަށް ބޭނުންކުރާ ގާ ފަދަ ތަކެތި ހަވީރު 06:00 އިން ހެނދުނު 6:00 އަށް ހުރިހާ ގިންތިއެއްގެ އުޅަނދުގައި އުފުލޭގޮތަށް އާ އުސޫލުގައި ވަނީ ހަމަޖައްސާފަ އެވެ.\nމިގޮތަށް ހަމަޖެއްސި ނަމަވެސް ސްކޫލް ފެށޭ ގަޑި އާއި ނިމޭ ގަޑީގައި ސްކޫލުތައް ހިމެނޭ ސަރަޙައްދުގައި މުދާ އުފުލާ އެއްވެސް އުޅަނދެއްގައި މުދާ އުފުލުމަކީ މަނާ ކަމެއް ކަމުގައިވެސް ޓްރާންސްޕޯޓް އޮތޯރިޓީން ވަނީ ބުނެފަ އެވެ.\nއެމްއެސްއެސް އިން އިތުރު ބޯޓެއް ގެންނަނީ


DDPL: Rizey Ge Hattrick Eh, Foakaidhoo Balikoh Eagles3Vana Ah - Vaguthu\nކޮވިޑަށް ފައްސިވި ނިސްބަތް ދެމަސް ފަހުން %3 އަށް -9ގަޑިއިރު ކުރިން\nރިޒޭގެ ހެޓްރިކެއް، ފޯކައިދޫ ބަލިކޮށް އީގަލްސް ތިންވަނައަށް\n1 އަހަރު ކުރިން ( އޮގަސްޓް 4, 2019 )\nދިރާގު ދިވެހި ޕްރިމިއާ ލީގުގައި އަހުމަދު ރިޒުވާން (ރިޒޭ) ކާމިޔާބު ކޮށްދިން ހެޓްރިކާއެކު ކްލަބު އީގަލްސްއިން ފޯކައިދޫ ބަލިކޮށްފިއެވެ.\nގައުމީ ދަނޑުގައި މިއަދު ކުޅުނު މެޗު 5-2ގެ ނަތީޖާއަކުން އީގަލްސް ކާމިޔާބުކުރިއިރު، މިއީ މި ސީޒަންގައިވެސް ރިޒޭ ކާމިޔާބުކުރި ދެވަނަ ހެޓްރިކެވެ. މިދިޔަ ސީޒަންގައިވެސް ފުލުފުލުގައި ފަސް މެޗުގައި ހެޓްރިކް ހަދާ، ރިޒޭ ވަނީ ދުނިޔޭގެ ރެކޯޑަކާވެސް ހަމަކޮށްފައެވެ.\nމިއަދުގެ މެޗުގައިވެސް ރިޒޭގެ މޮޅު ހުނަރުވެރި ކުޅުމެއް ފެނިގެންދިޔައިރު، މެޗުން މޮޅުވެ އީގަލްސްއިން ވަނީ ކުޅުނު ފަސް މެޗުން ނުވަ ޕޮއިންޓް ހޯދާފައެވެ. ސީޒަންގައި އީގަލްސް އަދި ބަލިިނުވެ އޮތްއިރު، އެޓީމުން ވަނީ މާޒިޔާގެ އިތުރުން ޓީސީއާއި ގްރީން ކައިރީގައިވެސް އެއްވަރު ކޮށްފައެވެ. ހާއްސަކޮށް މާޒިޔާ މެޗުގައި ޓީމު ދެއްކި ކުޅުމަށް ކޯޗު މުހައްމަދު ޝީޔާޒް (މޯހަން)ވެސް ވަނީ ތައުރީފް ކޮށްފައެވެ.\nއޭއެފްސީ ޕްރޯ ލައިސަންސް ފުރިހަމަ ކުރަމުންދާ މޯހަން، ސެޝަންތަކަކަށް ޖަޕާނުގައި ހުރުމަށްފަހު މިހާރު އައިސް ޓީމާ ގުޅިފައިވާއިރު، މޯހަން ނެތި ކުޅުނު މެޗުގައި ޓީމުގެ ކޯޗިން ސްޓާފުންނާއި ކުޅުންތެރިން ކޮށްފައިވާ ބުރަ މަސައްކަތަށް، މިއަދުގެ މެޗުގެ ކުރިން މޯހަން ވަނީ ވަރަށް ބޮޑަށް ތައުރީފް ކޮށްފައެވެ. އަދި ހެޑް ކޯޗު ނެތި ކުޅުންތެރިން ދެއްކި ހިތްވަރުން އެނގެނީ ތަށްޓެއް ބޭނުންވެފައިވާ ވަރު ކަމަށްވެސް ކޯޗު ފާހަގަކުރިއެވެ.\nފޯކައިދޫގެ ފުރަތަމަ 11އިން އާންމުކޮށް ފެންނަ ގޯލްކީޕަރު ސާގިބް ހަނީފްވެސް ގައުމުގައި ހުރިއިރު، މިއަދުގެ މެޗުގައި ރާމޯސް ހުރީ ސަސްޕެންޝަނުގައެވެ. އެ ކުޅުންތެރިން ނެތްތައް ދައްކާނެ ކަމަށް ކޯޗު އަލީ ނިސްތާރު މެޗުގެ ކުރިން ފާހަގަކުރިއެވެ. މިހާތަނަށް ލީގުގައި ރަނގަޅަށް ކުޅެމުން އައި ފޯކައިދޫއަށް އީގަލްސްވީ އުނދަގޫ ޓީމަކަށެވެ. ހާއްސަކޮށް މެޗުގެ ފުރަތަމަ ކޮޅުން ފެށިގެން އީގަލްސްއިން ހަލުވި ޕާސްތަކަކާއެކު އެޓޭކް އުފައްދަން މަސައްކަތް ކުރިއިރު، ފޯކައިދުއަށް އެންމެ އެދެވޭ ހަމަލާއެއް އުފެއްދިފައެއް ނުވެއެވެ.\nމެޗުގެ 20 މިނެޓް ހަމަވާން ދަނިކޮށް އީގަލްސްއިން ލީޑު ނެގިއެވެ. އަލީ ފާސިރު (ސެންޓޭ)އަށް ކުރި ފައުލަކާ ގުޅިގެން ލިބުނު ޕެނެލްޓީ ގޯލަށް ވައްދާލީ ރިޒޭއެވެ. އޭގެފަހުންވެސް އީގަލްސްގެ ދެ ހަމަލާއެއް ފާހަގަކޮށްލެވުނުއިރު، ފަސް މިނެޓްފަހުން ލީޑު ފުޅާވެސް ކުރިއެވެ. އަރިމަތިން ހަސަން ރާއިފް (ހަންނަ) އޭރިއާ ތެރެއަށް ވަދެ ނަގައިދިން ތިރި ބޯޅަ ގޯލަށް ވައްދާލީ އިމްރާން ނަޝީދެވެ.\nދެ ގޯލްގެ ލީޑަކާއެކު އީގަލްސްއިން ފުރަތަމަ ހާފް ނިންމާލިއިރު، ދެވަނަ ހާފަށް ނުކެމެވެސް މެޗު ކޮންޓްރޯލް ކޮށް ކުޅުނީ އީގަލްސްއިންނެވެ. އީގަލްސްގެ ގޯލް ބަލަހައްޓަމުންދިޔަ ސުޖަން ޕެރޭރާއަށް މެޗުގައި މާ ބޮޑު މަސައްކަތެއް ކުރަން ޖެހިފައިނުވާއިރު، 55 ވަނަ މިނެޓުގައި ރިޒޭ ވަނީ އޭނާ ދެވަނަ ގޯލް ޖަހާފައެވެ. ހަސަން ޝިފާއު (ކްރޯ) ދިން ރީތި ތުރޫ ބޯޅައަކަށް ކުރިއަސް ޖެހި ރިޒޭ ގޯލަށް ބޯޅަ ވައްދާލީ ގޯލްކީޕަރު ބޯމަތިންނެވެ.\nއޭގެ ފަހުން އީގަލްސްއިން ފުލުފުލު ދެ ގޯލްޖެހިއިރު، އެ ގޯލްތައް ޖެހީ ސެންޓޭއާއި ރިޒޭއެވެ. މެޗުގެ 75 ވަނަ މިނެޓުގައި ފޯކައިދޫގެ ބިދޭސީ ކުޅުންތެރިޔާ ހަލީލް ގަމާލް ގޯލެއް ޖެހި ނަމަވެސް، މާ ބޮޑު ހިތްވަރެއް އެޓީމުގެ ފަރާތަކުން ނުފެނުނެވެ. ފޯކައިދޫގެ ދެވަނަ ގޯލަކީ މެޗު ނިމެން ދަނިކޮށް އީގަލްސްގެ ގޯލްކީޕަރު ސުޖަން، އޭރިއާ ތެރެއިން ކުރި ފައުލަކަށް ލިބުނު ޕެނެލްޓީއެކެވެ. ފޯކައިދުއަށް ޕެނެލްޓީ ކާމިޔާބު ކޮށްދިނީ ހަސަން ނާޒީމް (ޗޯޓު)އެވެ.\nލީގުގެ މެޗެއް މިރޭވެސް އޮންނާނެއެވެ. ބައްދަލު ކުރާނީ އެންމެފަހުގެ ޗެމްޕިއަން ޓީސީއާއި ދަ ގްރާންޑެއެވެ.\nލީގު ނިންމާލައިފި، ޗެމްޕިއަނަކަށް މާޒިޔާާ\nހަރުކަށި އުސޫލުތަކާއެކު މާޒިޔާ އާއި އީގަލްސް ހޮޓެލްތަކުގައި ކޭމްޕުކޮށްފި\nއީގަލްސް ކޮޅަށް ޖެހި ހަތަރު ލަނޑާއެކު މާޒިޔާއަށް ބޮޑު ލީޑެއް\nއޮގަސްޓް 5, 2019 08:01\nމި ސީޒަންގަ އެންމެސަޅި ކުޅުމެއް އަދި މިފެންނަނީ އީގަލްސްގެ ފަރާތުން، ޝޯޓް އެންޑް ލޯންގް ޕާސްތައް ހަމަ ވަރަށް ހަބޭސް.\nބިލް އޮތީ އިސްލާމީ ޝަރީއަތަށް، ހަގީގަތް އޮޅުވާލާނެ ކަމެއް ނެތް: ހިސާން\nބޮން ހަދަން ބޭނުން ކުރެވޭނެ އެލާމް ގަޑީގެ ބައިތަކެއް އަމީންގެ ޖަލު ގޮޅިން ފެނުނު!\nރިޝްމީ އާއި ރަވީގެ ހަނީމޫން ދަތުރުގައި ގިނަ ވަގުތު ހޭދަކުރަން ޖެހުނީ ހޮސްޕިޓަލުގައި!\nއަފްޣާނިސްތާންގެ ޖަލެއްގައި ތިބި އާއިލާއަށް ދިވެހި ފުލުހުން އަނިޔާކުރި ވާހަކަ ދޮގުކޮށްފި\nނަފްރަތުގެ ބިލް ކުށްވެރިކޮށް ބަޔާން ނެރުން ހުއްޓުވަން މިނިސްޓަރު ޝިފާޒް ގޮވާލައިފި\nލާދީނީ ކިއުން މަނާ ކުރަން ޕެޓިޝަނެއްގައި ސޮއިކުރަން ނަޝީދު އެދިވަޑައިގެންފި\nއިސްރާއީލުން ރާއްޖެއަށް ސީދާ ދަތުރުތައް ފަށަން ނިންމައިފި


vnews - Vaguthah emme kameyhithaa dhuniye ge Airline akah SriLankan\nވަގުތަށް އެންމެ ކަމޭހިތާ ދުނިޔޭގެ އެއަރލައިނަކަށް ސްރީލަންކަން\nސްރީލަންކަން އެއަރލައިންސްގެ މަތިންދާ ބޯޓެއް، ބަންޑާރަނައިކެ އިންޓަރނޭޝަނަލް އެއަރޕޯޓުން ނައްޓާލަނީ:\nމުޅި ދުނިޔޭގައި ވައިގެ ދަތުރުތަކުގައި އުދުހޭ އެއަރލައިންތަކުގެ ތެރެއިން ވޭތުވެދިޔަ ސެޕްޓެމްބަރުމަހު އެންމެ ވަގުތަށް ކަމޭހިތާ ނުވަތަ ފަރުވާ ބަހައްޓާ އެއަރލައިނަކަށް ސްރީލަންކަން އެއަރލައިންސް ހޮވިއްޖެއެވެ.\nވަގުތަށް އެންމެ ފަރުވާ ބަހައްޓާ ދުނިޔޭގެ އެއަރލައިނަކަށް ސެޕްޓެމްބަރުމަހަށް ސްރީލަންކަން އެއަރލައިންސް ހޮވުނީ، މަތިންދާ ބޯޓުތަކުގެ ދަތުރުތަކުގެ ޑޭޓާ ބަލަހައްޓާ ކުންފުނި ފްލައިޓްސްޓެޓްސްގެ ހިސާބުތަކުންނެވެ.\nސެޕްޓެމްބަރުމަހުގެ ޑޭޓާ އެނަލައިޒްކުރިއިރު ވަގުތަށް އެންމެ ފަރުވާ ބަހައްޓާ އެއަރލައިންތަކުގެ ތެރެއިން "ގްލޯބަލް އެއަރލައިންސް" އަދި "މޭޖަރ އެއަރލައިންސް" ކެޓެގޮރީންވެސް އެންމެ ކުރި ހޯދާފައިވަނީ ސްރީލަންކަން އެއަރލައިންސެވެ.\nމިދިޔަމަހުގެ ދުނިޔޭގެ ފްލައިޓް ޑޭޓާއަށް ބަލާއިރު، ސްރީލަންކަން އެއަރލައިންސްގެ މަތިންދާ ބޯޓްތައް، ކަނޑައަޅާފައިވާ ވަގުތަށް ދަތުރުކުރުމުގެ ނިސްބަތަކީ 91.37 އެކެވެ.\nސްރީލަންކަން އެއަރލައިންސްއިން ނެރުނު ބަޔާނެއްގައި ބުނެފައިވަނީ، ސެޕްޓެމްބަރުމަހުގެ އެންމެ ރަނގަޅު އެއަރލައިން ބެލުމަށްޓަކައި ފްލައިޓްސްޓެޓްސްއިން ޔޫރަޕާއި، އުތުރު އެމެރިކާއާއި، އޭޝިޔާއާއި، މެދުއިރުމައްޗާއި، ދެކުނު އެމެރިކާގެ 41 އެއަރލައިނެއްގެ ދަތުރުތަކުގެ ތަފާސްހިސާބުތައް ބަލައި ވަޒަންކޮށްފައިވާ ކަމަށެވެ. މި އެއަރލައިންތަކުގެ ތެރޭގައި ދުނިޔޭގެ އެންމެ ބޮޑެތި އަދި ޝަރަފްވެރި އެއަރލައިންތައްވެސް ހިމެނޭ ކަމަށް ބުނެފައި ވެއެވެ.\nސްރީލަންކަން އެއަރލައިންސްއިން ބުނެފައިވަނީ، އެ އެއަރލައިންގެ ބޯޓުތަކުގެ ދަތުރުތައް ވަގުތަށް ކުރެވިގެންދަނީ އެއަރލައިންގެ އެތެރޭގެ މަސައްކަތުގެ އޮނިގަނޑު ހަމަޖެހިފައި އޮންނަ ހަރުދަނާ ގޮތުގެ ސަބަބުން ކަމަށެވެ.\nއެގޮތުން، އެއަރލައިންގެ އޮޕަރޭޝަންތަކުގައި ހިމެނޭ ޑިޕާޓްމަންޓްތަކުގެ މަސައްކަތްތަކާއި، ހުރިހާ ސްޓާފުންގެ މަސައްކަތްތައް ވަރަށް ރަނގަޅަށް ވިލަރެސް ކުރެވިގެންދާކަން ފާހަގަ ކޮށްފައި ވެއެވެ. އަދި މިއީ، ތާވަލާ އެއްގޮތަށް ދަތުރުކުރުމަށް ދެވޭ ސަމާލުކަމުގެ ނަތީޖާ ކަމަށްވެސް ބުނެފައި ވެއެވެ.


ޓެކްސްތަކާއި ބެހޭ ގޮތުން މަޢުލޫމާތު ދިނުމުގެ ބައްދަލުވުންތަކެއް ފަށައިފި\nޓެކްސްތަކާއި ބެހޭ ގޮތުން ކަމާބެހޭ ފަރާތްތަކަށާއި ޢާންމުންނަށް މަޢުލޫމާތު ދިނުމަށާއި ޓެކްސްތަކާއި ގުޅުންހުރި ފަރާތްތައް އަހުލުވެރިކުރުވުމަށް މޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން ކުރިޔަށް ގެންދާ ޕްރޮގްރާމްގެ ދަށުން އާ ހަރަކާތްތަކެއް ފަށައިފިއެވެ.\nމި ގޮތުން ދިވެހިރާއްޖޭގެ ޓެކްސް ސިސްޓަމާއި ދުނިޔޭގެ އެހެން ޤައުމުތަކުގެ އާމްދަނީއިން ޓެކްސް ނެގުމުގެ އުސޫލްތަކާ ބެހޭގޮތުން ކަމާބެހޭ ފަރާތްތަކަށާއި ޢާންމުންނަށް އަމާޒުކޮށްގެން މަޢުލޫމާތު ދިނުމަށް ޕަބްލިކް ލެކްޗަރއެއް 14ޑިސެމްބަރ 2011 ވާ ބުދަ ދުވަހުގެ 20:30ގައި ދިވެހިރާއްޖޭގެ ޤައުމީ ޔުނިވަރސިޓީގެ މަރުކަޒީ އިދާރާ (އަމީނީމަގު)ގެ އޮޑިޓޯރިއަމްގައި ބޭއްވުމަށް ހަމަޖެހިފައިވެއެވެ. މި ބައްދަލުވުމުގައި މަޢުލޫމާތު ދެއްވާނީ އޭޝިއަން ޑިވެލޮޕްމަންޓް ބޭންކް (އޭ.ޑީ.ބީ) އިން އެއޮތޯރިޓީއަށް ފޮނުއްވާފައިވާ ކޮންސަލްޓަންޓް ޕްރޮފެސަރ ޑރ. ކެވިން ހޯމްސްއެވެ.\nވިޔަފާރި ފައިދާއިން ނަގާ ޓެކްސް ނުވަތަ ބިޒްނަން ޕްރޮފިޓް ޓެކްސް (ބީ.ޕީ.ޓީ) އާއި ބެހޭގޮތުން ކަމާބެހޭ ފަރާތްތަކަށް މަޢުލޫމާތުދިނުމުގެ ބައްދަލުވުންތަކެއް މި މަހުގެ 11 އިން ފެށިގެން 15 އަށް ކުރިއަށްދާނެއެވެ. އަދި މީގެ އިތުރުން، މުދަލާއި ޚިދުމަތުގެ އަގުން ޓެކްސް (ޖީ.އެސް.ޓީ) ނެގުމުގެ ޤާނޫނާއި ގަވާއިދާ ބެހޭގޮތުން ޢާންމުންނަށް މަޢުލޫމާތު ދިނުމަށް ބައްދަލުވުންތަކެއް ކުރިއަށްއޮތް ހަފްތާއަށްވެސް ރޭވިފައި ވެއެވެ. މި ޕްރޮގްރާމްތަކުގައި ބައިވެރިވެވަޑައިގަންނަވަން ބޭނުންފުޅުވާ ފަރާތްތަކުން www.mira.gov.mv މެދުވެރިކޮށް އޮންލައިންކޮށް އަދި މިއޮތޯރިޓީގެ ހޮޓްލައިން 1415 އަށް ގުޅުއްވައިގެން ނަންނޯޓުކުރެވޭނެއެވެ.


PPM ge Memberun ves Maseeh aa dhekolhah vote laanee hoonu fenugai aiylaan beynun nama: Ilham | Mihaaru\nޕީޕީއެމްގެ މެމްބަރުން ވެސް މަސީހާ ދެކޮޅަށް ވޯޓުލާނީ ހޫނު ފެނުގައި އަތްލާން ބޭނުން ނަމަ: އިލްހާމް\nޕީޕީއެމަށް އަލަށް ގުޅުނު މެމްބަރުންތަކެއްގެ ފޯމު ހަވާލުކުރަން ދަރުބާރުގޭގައި މިހާރު ކުރިއަށް ގެންދާ ރަސްމިއްޔާތުގައި މަޖިލިސް މެމްބަރު އިލްހާމް އަހުމަދު ވާހަކަ ދައްކަވަނީ.-- ފޮޓޯ: ހުސެން ވަހީދު/ މިހާރު\nރައްޔިތުންގެ މަޖިލީހުގެ ރައީސް އަބްދުﷲ މަސީހް ވަކިކުރުމުގެ ވޯޓާ ގުޅިގެން، ވެރިކަން ކުރާ ޕީޕީއެމްގެ މެމްބަރުންނަށް އެ ޕާޓީގެ ޕާލަމެންޓްރީ ގްރޫޕުގެ ޑެޕިއުޓީ ލީޑަރު އަދި ދަގެނތީ ދާއިރާގެ މެމްބަރު ވަރުގަދަ އިންޒާރެއް ދެންމެ ދެއްވައިފި އެވެ.\n"ހޫނު ފެނުގައި އަތްލާން ބޭނުމިއްޔާ [މަސީހު ވަކިކުރަން] ވޯޓުލާންވީ. އަޅުގަނޑުމެންގެ ތެރެއިން ވެސް ވޯޓުލާނީ ހޫނު ފެނުގައި އަތްލާން ބޭނުންވެއްޖިއްޔާ. ބޭރުން ވެސް އައިސް ވެސް މި ވޯޓުގައި އަތްލާނީ، ހޫނު ފެނުގައި އަތްލާން ބޭނުންވެއްޖިއްޔާ،" ޕީޕީއެމަށް އަލަށް ގުޅުނު މެމްބަރުންތަކެއްގެ ފޯމު ހަވާލުކުރަން ދަރުބާރުގޭގައި މިހާރު ކުރިއަށް ގެންދާ ރަސްމިއްޔާތުގައި އިލްހާމް ވިދާޅުވި އެވެ.\nއޭނާ ވިދާޅުވީ މަސީހާ ދެކޮޅަށް ވޯޓު ދޭ މެމްބަރުންގެ ފައިމައްޗަށް ހޫނުފެން އެޅުމުން ތަދުވެގެން މެސެޖެއްކޮށް، "ސޮރީއޭ" ބުންޏަސް ގަބޫލެއް ނުކުރެވޭނެ ކަމަށާއި އޭރުން ބުނެވެން އޮންނާނީ "ނޯ" ކަމަށެވެ.\nއިލްހާމް ވިދާޅުވި ގޮތުގައި މަސީހުގެ އިތުބާރު ނެތް ކަމުގެ ވޯޓު ނެގިޔަ ނުދެއްވާނެ އެވެ.\n"ކުޅަދާނަކަމެއް ނޫން ނޯ ކޮންފިޑެންސް ވޯޓު ނަގަން. މުޅި އުމުރު ދުވަހު އުޅުނަސް ނުނެގޭނެ. ގެއަށް ވަޑައިގަންނަވާ. އެ ނޫން ގޮތެއް ނެތް" އިލްހާމް ވިދާޅުވި އެވެ.\nމަސީހާ ދެކޮޅަށް ޕީޕީއެމްގެ މެމްބަރުން ދެއްކެވި ވާހަކަތަކެއްގެ އޯޑިއޯ އަށް އިޝާރާތްކުރައްވައި އިލްހާމް ވިދާޅުވީ މި ވޯޓާ ދިމާކޮށް، އޯޑިއޯތައް ވެސް ލީކުކުރަމުންދާ ކަމާށާއި މޭޒުމަތީގައި ދައްކާ ވާހަކަތައް އާއްމު ކުރަނީ އަގު ވައްޓާލަން ކަމަށެވެ.\nއޭނާ ވިދާޅުވި ގޮތުގައި މޭ 1، 2015 ގައި ވެސް ބޮޑު މުޒާހަރާއެއްކޮށް އިދިކޮޅު ފަރާތްތަކުން މި ސަރުކާރު ވައްޓާލަން ކަލްކިއުލޭޝަން ހެދި އެވެ. ޖުމްހޫރީ ޕާޓީގެ ލީޑަރު ގާސިމް އިބްރާހިމް ވެސް ހިމެނިވަޑައިގަންނަވާ ގޮތަށް އެ ދުވަހު ވެސް ހިސާބު ހެއްދެވީ ގޯސްކޮށް ކަމަށް ވިދާޅުވި އެވެ.\n"ގޯސްކޮށް ކަލްކިއުލޭޝަން ހަދަނީ އިނގޭތޯ. މި ވެރިކަމެއް ނުވެއްޓޭނެ" އިލްހާމް ވިދާޅުވި އެވެ.\nއިދިކޮޅު ފަރާތްތަކުގެ ބޭނުމަކީ ސަރުކާރާ ތޮޅެން ކަމަށާއި އެކަމެއް ނުވާނެ ކަމަށް ތަކުރާރުކޮށް އޭނާ ވިދާޅުވި އެވެ.\nއިދިކޮޅު ފަރާތްތަކުން ހަދާ ކަލްކިއުލޭޝަންތައް ފެއިލްވަނީ، ރައީސް ޔާމީނަކީ ސިޔާސީ ގޮތުން ހިސާބުތައް ހައްދަވަން ފަހުގެ ތާރީހެއްގައި ރާއްޖެ ދެކެފައި ނުވާވަރުގެ ކުޅަދާނަ ބޭފުޅަކަށްވާތީ ކަމަށް ވެސް އިލްހާމް ވިދާޅުވި އެވެ.\nއޭނާ ވިދާޅުވި ގޮތުގައި އިގްތިސާދީ ގޮތުން އަޅުއްވަން ޖެހޭ ފިޔަވަޅުތައް އަޅުއްވަނީ ކެރިވަޑައިގެން ހުންނަވަ އެވެ. މިސާލަކީ ކާޑޫގެ އަގު ބޮޑުކުރުން ކަމަށާއި އެއްވެސް ރައްޔިތަކު މިހާރު ކާޑުގެ އަގުބޮޑުވެގެން ނޫޅޭ ކަމަށް އިލްހާމް ވިދާޅުވި އެވެ.\nއޭނާ ވިދާޅުވި ގޮތުގައި ކާޑޫގެ އަގު ހަގީގަތުގައި ބޮޑެއް ނުވެ އެވެ. އެކަން ރައްޔިތުން ގަބޫލުކުރާ ކަމަށް ވެސް އިލްހާމް ވިދާޅުވި އެވެ.\nރައްޔިތުންގެ މަޖިލީހުގެ ރައީސް މަސީހުގެ އިތުބާރު ނެތް ކަމުގެ ވޯޓު ރައްޔިތުންގެ މަޖިލީހުގެ އަންނަ ހޯމަ ދުވަހުގެ ޖަލްސާ އަށް ވަނީ އެޖެންޑާކޮށްފަ އެވެ.\nއެމްޑީޕީ ރައްޔިތުންގެ މަޖިލިސް އިދިކޮޅު ފަރާތްތައް ޕީޕީއެމް އަބްދުﷲ މަސީހް މުހައްމަދު ޕީޕީއެމްގެ ކޯޅުން މެމްބަރު އިލްހާމް އަހުމަދު ރައީސް އަބްދުﷲ ޔާމީން\n95 ކޮމެންޓް, 449 ރިއެކްޝަންސް\nއިލްހާމުމެންނަށް މިއަދު މީސްމީހުން ހޫނުފެނަށް ލެވިދާނޭ ބުނެ ގަދަބަސް ބުނާއިރު މާދަމާވެސް ކައްވަޅުގަ އޮނަން ޖެހިދާނެކަން ހަނދުމަނެތިގޮސްތިވަނީ.\nކާޑު އަގުބޮޑުވެގެން އެވާހަކަ އެޑެއް ނާހަމެއްނު!!! ދެންކޮންވާހަކައެއް ދައްކާކަށް!!\nވަޓް އިޒްަ ދިސް އިލްހާމް\nރިއަލިޓި؟ ގޮޓް އިނަފް...؟!\nއޭ ރިއޭލިޓީ ލަދެއް ނުގަނޭދޯ ހޫނުފެނޭ ކިޔާކަށް. އެހެން މީހުން ހޫނުފެނަށް ލާންއުޅުމުގެ ތެރޭގަ އަމިއްލަ މީހާ ފިހިދާނެކަން ހަނދާންކުރޭ. ވަޓް ނޮންސެންސް. ވަޓްއިސްދިސް!\nއިލްހާމް ތިޔައްކިޔަނީ ބިރުދެއްކުން! ތިހާވަރަށް ބިރުތިދައްކަނީ ހަމަ މޭކަރާތީ! ތިޔަ ބިރުދެއްކުން ދާނީ ސައިބޯނި ބޮތްކަށް ވެގެން. ވަރަށް ސަލާމް!\nއިންޒާރު ދޭނެކަމެއްނެއި.ބިރެއް ނުގަނޭ ތިއޮތީ ވެރިކަމެއް ސަހަރޯއި.ތިހެން ގުއިފިތިފަ ތިބޭ.މަމެން ބޭނުމިއްޔާ ދެން ވޯޓް ދޭނީ. ރައްޔިތުންނަށް ބިރުދެއްކީމަ ޓެރަރިޒްމް އަކަށް ނުވޭ.ކޮބާ ޔާންކް.ލަދުން ދެފާ ކައިރިނުވޭ އަޅުވެތިކަން އަޅުވެތިކަން\nއެކެއްއަނެއްގެފަރާތުން ހިތްވަރުލިބި ބިރުފަހަނައަޅައި ދާންވީ، ބިރުގަންނައްޖެހޭނީ ހަމައެކަނި ހެއްދެވިފަރާތައް. ސާފުވެއްޖެތަ؟\nއިންޒާރުދޭނެކަމެއްނެތް، އަހަރެމެން ބިރެއްނުގަންނާނެ. އަބަދަކު ފިއްތާފަ ބިރުދައްކާފަ ނުބޭތިއްބޭނެ.\nބިރު ދެއްކުމަކީ ޓެރެރިގެ އަމަލެއްކަން ހަދުމަނެތޯ؟


Bolugai rihsaathee 15 gulha beys key meehaku maruvehje\nބޮލުގައި ރިއްސާތީ 15 ގުޅަ ބޭސް ކޭ މީހަކު މަރުވެއްޖެ\nބޮލުގައި ރިއްސުމަކީ ވަރަށް ވޭން ހުރި ކަމެކެވެ. ވަރަށް ގިނަ ބަޔަކަށް އަބަދު ނޫނި ދޭތެރެ ދޭތެރެއިން ބޮލުގައި ރިއްސާތީ އުޅެން ޖެހެ އެވެ. ދިރިއުޅުން ޖެހިފައިވާލެއް ބުރަވެ މާބޮޑަށް ސްޓްރެސް ވުމަކީ ވެސް ބޮލުގައި ރިހެން މެދުވެރިވާ ސަބަބެކެވެ. ބޮލުގައި ރިހެން ފެށުމުން ގިނަ ބަޔަކު އަވަހަށް ތަދުކަނޑުވާ ބޭހެއް ކައެވެ. ނަމަވެސް ބޭސް ވެސް އެކަށީގެންވާ މިންވަރަށް ވުރެ ގިނައިން ކެއުމަކީ އެކަމުން ފުރާނައަށް ވެސް ގެއްލުން ލިބިދާނެ ކަމެކެވެ.\nއިންޑިއާގެ ބެންގަލޫރޫގެ 45 އަހަރު އަންހެނަކު ދަދިފަހުން ވަނީ ބޮލުގައި ރިއްސާތީ ކާން ޑޮކްޓަރު ލިޔެ ދެއްވާފައިވާ ބޭހެއް މާ ގިނައިން އެއްފަހަރާ ކެއުމުގެ ސަބަބުން އޯވަޑޯޒްވެގެން މަރުވެފަ އެވެ.\nއަނޫސުޔައްމާ ކިޔާ މި އަންހެންމީހާ ބޮލުގައި ރިހޭތީ ބޭސް ކާތާ 15 ވަރަކަށް އަހަރު ވެއްޖެ ކަމަށް އޭނާގެ ފިރިމީހާ ބުންޏެވެ. އޭނާ މަރުވި ދުވަހު މާ ގަދަޔަށް ބޮލުގައި ރިއްސާތީ 15 ގުޅަ ބޭސް އެއްފަހަރާ ކާލީ އެވެ. ބޭސް ކޭތާ ކުޑަ އިރުކޮޅެއްގެ ތެރޭގައި އޭނާ ހޭނެތުނެވެ. ވަގުތުން އޭނާގެ ދަރިފުޅު ވަނީ ބެންގަލޫރުގެ ހޮސްޕިޓަލަށް އަނޫސުޔައްމާ ގެންގޮއްސަ އެވެ. ނަމަވެސް އޭނާގެ ފުރާނަ ސަލާމަތް ކުރެވޭނެ ގޮތެއް ނުވި އެވެ.\nމި ހާދިސާ ބެންގަލޫރޫ ފުލުހުން މިހާރު ދަނީ ތަހުގީގު ކުރަމުންނެވެ.\nމި ހާދިސާ އަކީ މިގޮތަށް ގިނަ އަދަދަކަށް ބޭސްކާ ގިނަ ބަޔަކަށް ލިބުނު ވަރަށް ވަރުގަދަ އިންޒާރެކެވެ. ބައެއް މީހުންނަށް ހީވެފައި އޮންނަނީ ގިނައިން ބޭސް ކެއުމުން އަވަހަށް ތަދު ކެނޑޭނެ ކަމަށެވެ. ނަމަވެސް ޑޮކްޓަރު ކެއުމަށް އިރުޝާދު ދެއްވާފައިވާ ވަރަށް ވުރެ ގިނައިން އެއްވެސް ބޭހެއް ކެއުމަކީ މިފަދަ ހިތާމަވެރި ހާދިސާއެއް މެދުވެރިވެދާނެ ކަމެކެވެ. އަދި އެއްފަހަރާ ގިނަ އަދަދަކަށް ބޭސް ކެއުމަކުން ރިހުން ކުއްލިއަކަށް ކެނޑީގެންނެއް ނުދާނެ އެވެ.\nހާޓް އެޓޭކެއް ޖެހުމުން ރައްކާތެރި ވެވިދާނެބާ؟\nހާލަތު ދަނީ ރަނގަޅުވަމުން، އުއްމީދަކީ ދަތުރުތައް އަވަހަށް ފެށުން: ޗައިނާ ސަފީރު


Mihaaru hingamundhaa 18 vana Majileehuge enme fahu jalsa mimahuge 29 gai!\nމިހާރު ހިނގަމުންދާ 18 ވަނަ ރައްޔިތުންގެ މަޖިލީހުގެ ޗެމްބަރުގެ ތެރޭގައި ކުރީގެ ސަރުކާރަށް ނިސްބަތްވާ ޕީޕީއެމް ކޯލިޝަނުގެ ބައެއް މެމްބަރުން އުފާފާޅު ކުރަނީ-- ޕީޕީއެމް ކޯލިޝަންގެ ގިނަ މެމްބަރުން 19 ވަނަ މަޖިލީހަށް އިންތިހާބެއް ނުވި--\nމިހާރު ހިނގަމުންދާ 18 ވަނަ މަޖިލީހުގެ ފަހު ޖަލްސާ މިމަހުގެ 29ގައި!\nމިހާރު ހިނގަމުންދާ 18 ވަނަ ރައްޔިތުންގެ މަޖިލީހުގެ އެންމެ ފަހު ޖަލްސާ މިމަހުގެ 29 ގައި އޮންނާނެ ކަން ރައްޔިތުންގެ މަޖިލީހުގެ ރައީސް ގާސިމް އިބްރާހިމް އިއުލާން ކުރައްވައިފި އެވެ.\nރައްޔިތުންގެ މަޖިލީހުގެ މިއަދުގެ ޖަލްސާ ފައްޓަވަމުން މަޖިލީހުގެ ރައީސް ގާސިމް ވިދާޅުވީ މިހާރު ހިނގަމުންދާ 18 ވަނަ ރައްޔިތުންގެ މަޖިލީހުގެ އެންމެ ފަހު ޖަލްސާ މިމަހުގެ 29 ވަނަ ދުވަހު ބޭއްވުމަށް ނިންމާފައިވަނީ ސިޔާސީ ޕާޓީތަކުގެ ޕާލިމެންޓްރީ ގްރޫޕްތަކާ މަޝްވަރާ ކުރުމަށްފަހުގަ ކަމަށެވެ.\nމިހާރު ހިނގަމުންދާ 18 ވަނަ ރައްޔިތުންގެ މަޖިލީހުގެ އެންމެފަހު ޖަލްސާ މިމަހުގެ 29ގައި ބާއްވާއިރު، ދެން މަޖިލިސް ދާނީ އެއް މަސްދުވަހުގެ ޗުއްޓީ އަކަށެވެ.\nމިމަހުގެ ހަ ވަނަ ދުވަހު އިންތިހާބު ކުރެވިފައިވާ 19 ވަނަ ރައްޔިތުންގެ މަޖިލީހުގެ މެމްބަރުން ހުވާ ކުރުމަށް ހަމަޖެހިފައިވަނީ މެއި މަހުގެ 28 ވަނަ ދުވަހު އެވެ.\nއެހެންކަމުން މިހާރު ހިނގަމުންދާ 18 ވަނަ ރައްޔިތުންގެ މަޖިލީހުގެ އެންމެފަހު ޖަލްސާ މިމަހުގެ 29 ގައި ބޭއްވި ނަމަވެސް 19 ވަނަ މަޖިލީހުގެ މެމްބަރުން ހުވާކުރާ ދުވަހާ ހަމައަށް 18 ވަނަ ރައްޔިތުންގެ މަޖިލިސް ދެމިއޮންނާނެ އެވެ.\nމިހާރު އިންތިހާބު ކުރެވިފައިވާ 19 ވަނަ މަޖިލީހުގެ ފުރަތަމަ ދައުރުގެ ޖަލްސާތައް ފަށާނީ ޖޫން މަހު އެވެ. ނަމަވެސް 19 ވަނަ މަޖިލިސް ހުވާ ކުރާ ދުވަހު، އެމަޖިލީހުގެ ރައީސާއި ނާއިބު ރައީސް މަޖިލިސް މެމްބަރުންގެ މެދުގައި ނަގާ ވޯޓަކުން ކަނޑައެޅިގެންދާނެ އެވެ.\nއިންތިހާބު ކުރެވިފައިވާ 19 ވަނަ ރައްޔިތުންގެ މަޖިލީހުގެ ސުޕަރ މެޖޯރިޓީ ސަރުކާރު ކޯލިޝަންގެ މައިޕާޓީ އެމްޑީޕީން ވަނީ ހޯދާފަ އެވެ. އެމްޑީޕީން 65 ގޮނޑި ކާމިޔާބު ކޮށްފައިވާއިރު، އެއީ މަޖިލީހުގެ އެންމެ މަތީ އަޣްލަބިއްޔަތު ކަމަށްވާ ގާނޫނުއަސާސީ ބަދަލުކުރުމަށް ބޭނުންވާ މެމްބަރުންގެ އަދަދަށްވުރެ އެއް މެމްބަރު މަދު އަދަދެއް ނަމަވެސް އެމްޑީޕީއަށް އެފުސަތު އެބައޮތެވެ. އެއީ އަމިއްލަ ގޮތުން ވާދަކުރައްވައި އިންތިހާބު ކާމިޔާބު ކުރެއްވި ބައެއް މެމްބަރުން ސަރުކާރަށް އެއްއެބާރުލުން ދެއްވާނެ ކަމަށް ވިދާޅުވެފައިވާތީ އެވެ. އަދި އަމިއްލަ ގޮތުން ކާށިދޫ ދާއިރާއަށް ވާދަކުރައްވާ އިންތިހާބު ކާމިޔާބު ކުރެއްވި މަޝްހޫރު ވިޔަފާރި ވެރިޔާ އަބްދުﷲ ޖާބިރަކީ އެމްޑީޕީގެ މެމްބަރެކެވެ. އަދި ޖާބިރުވެސް ވަނީ އޭނާ މަސައްކަތް ކުރައްވާނީ ސަރުކާރާއި އެމްޑީޕީއާއެކު ކަމަށް ވިދާޅުވެފަ އެވެ.\nމަޖިލިސް އިންތިހާބުގައި އިދިކޮޅު ޕީޕީއެމް ކޯލިޝަނާއެކު މަސައްކަތްކުރި، ނަމަވެސް ސަރުކާރު ކޯލިޝަނުގައި ތިބިކަަމަށް ބުނާ ޖުމްހޫރީ ޕާޓީއަށް ފަސް ގޮނޑި، އިދިކޮޅު ޕީޕީއެމަށް ފަސް ގޮނޑި، އިދިކޮޅު ކޯލިޝަންގައި ހިމެނޭ ޕީއެންސީއަށް ތިން ގޮނޑި ލިބިފައިވާއިރު އަމިއްލަ ގޮތުން އިންތިހާބުގައި ވާދަކޮށް ހަތް ކެންޑިޑޭޓަކު ވަނީ ގޮނޑި ކާމިޔާބު ކުރައްވާފަ އެވެ.


Covid-19: Gina gaumuthah nubai misraabehgai\nކޮވިޑް-19 އިގެ ވެކްސިނެއް ކައިރި މުސްތަގުބަލެއްގައި ހޯދޭނެކަމަށް ބެލުމަކީ ކުށްހީއެއް ކަމަށް ޑަބްލިއުއެޗްއޯ އިން ވަނީ ބުނެފައި. -- ފޮޓޯ: ގެޓީ އިމެޖަސް\nހަރުދަނާ ފިޔަވަޅުތަކެއް ނާޅައިފިނަމަ، ކޮވިޑް-19 އިގެ ހާލަތު އިތުރަށް ގޯސްވެދާނެކަމަށް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ބުނެފި އެވެ.\n"ގިނަ ގައުމުތައް ދަތުރުކުރަމުންދަނީ ނުބައި މިސްރާބަކަށް،" އެ ޖަމިއްޔާގެ ޑިރެކްޓަ ޖެނެރަލް ޑރ. ޓެޑްރޯސް އަދަނަމް ގެބްރިސަސް ވިދާޅުވި އެވެ.\nއެގޮތުން، ވައިރަސް ފެތުރުން ހުއްޓުވަން ސިއްހީ މާހިރުން އިރުޝާދު ދެމުންދާ ފިޔަވަޅުތަކަށް އެކަށީގެންވާ މިންވަރަށް އަމަލުކުރަމުން ނުދާތީ، ގިނަ ގައުމުތަކުގައި އަނެއްކާވެސް ކޭސްތައް އިތުރުވަމުންދާކަމަށް އޭނާ ފާހަގަކުރެއްވި އެވެ.\nއިއްޔެ ޖެނީވާގައި ބޭއްވި ނޫސްވެރިންގެ ބައްދަލުވުމެއްގައި ޑރ. ޓެޑްރޯސް އިތުރަށް ވިދާޅުވި ގޮތުގައި، ދުނިޔޭގެ ބައެއް ލީޑަރުން ބައްޔާ ގުޅުވައިގެން ތަފާތު ވާހަކަތައް ދައްކަވަމުން ގެންދިއުމާ ގުޅިގެން އާއްމުން އިތުބާރު ގެއްލި، ވައިރަސް ކޮންޓްރޯލް ކުރުމަށް ކުރަމުންދާ މަސައްކަތްތަކަށް ހުރަސްއެޅެމުންދާ ކަމަށެވެ.\n"މި ބައްޔަކީ މުޅި ދުނިޔޭގެ ކުރިމަތީގައި އޮތް އެންމެ ވަރުގަދަ ދުޝްމިނު. އެކަމަކު ބައެއް ލީޑަރުންނާއި އާއްމުންގެ އަމަލުތަކުން އެކަމެއް ނުފެނޭ،" އޭނާ ވިދާޅުވި އެވެ.\nއެ ޖަމިއްޔާގެ އެމެޖެންސީސް ޑިރެކްޓަރު ޑރ. މައިކް ރަޔަން ވިދާޅުވީ އެމެރިކާގެ ގައުމުތަކާއެކު ގިނަ ސަރަހައްދުތަކުން އެޅި ލޮކްޑައުން ލުއިކުރުމާއެކު، ބައެއް ހިސާބުތަކުގައި ބަލި ފެތުރޭ މިންވަރު އިންތިހާއަށް އިތުރުވެފައިވާ ކަމަށެވެ.\nލެޓިން އެމެރިކާގައި ކޮވިޑް-19 އިގެ މަރުގެ އަދަދު 145،000 އަށް ވުރެ މައްޗަށް އަރާފައިވާއިރު، ޓެސްޓުކުރެވޭ މިންވަރު މަދުވުމުގެ ސަބަބުން އެ އަދަދު އިތުރުވުމަކީ އެކަށީގެންވާކަމެއް ކަމަށް ބައެއް ސިއްހީ މާހިރުން ވަނީ ވިދާޅުވެފަ އެވެ.\nޑރ. ރަޔަން ވިދާޅުވީ، އިގުތިސޯދީ ހީނަރުކަމާ ގުޅިގެން ފުޅާ ދާއިރާއެއްގައި ލޮކްޑައުން ނުކުރެވުނު ނަމަވެސް، ވައިރަސް ފެތުރުން ހުއްޓުވުމަށް އެތެރޭގެ ކުދި ސަރަހައްދުތައް ބަންދުކުރަންޖެހިދާނެ ކަމަށެވެ.\nއަދި ސަރުކާރުތަކުން ވަރަށް ރޭވުންތެރިކަމާއެކު ފިޔަވަޅު އެޅުމަށް އޭނާ އިތުރަށް ގޮވާލެއްވި އެވެ.\n" އެ ފިޔަވަޅުތަކަށް އަމަލުކުރަން ފަސޭހަވާނެ، ރައްޔިތުންނަށް އެކަންކަން ރަނގަޅަށް ފަހުމްވާ ގޮތަށް މަސައްކަތް ކުރެވިއްޖެނަމަ،" ޑރ. ރަޔަން ވިދާޅުވި އެވެ.\nޑރ. ރަޔަން އިތުރަށް ވިދާޅުވީ، ކޮވިޑް-19 އިގެ ވެކްސިނެއް ކައިރި މުސްތަގުބަލެއްގައި ހޯދޭނެކަމަށް ބެލުމަކީ ކުށްހީއެއް ކަމަށާއި، އެ ބައްޔާއެކު އުޅެން މުޅި ދުނިޔެ ދަސްކުރަންޖެހޭ ކަމަށެވެ.


Singapore kunfunyehge 100 muvahzafunnah raajjeyn hiley chuhtee\nސިންގަޕޫރު ކުންފުންޏެއްގެ 100 މުވައްޒަފުންނަށް ރާއްޖޭން ހިލޭ ޗުއްޓީ ދީފި\nސިންގަޕޫރު ކުންފުނީގެ މުވައްޒަފުން ރާއްޖޭގައި ޗުއްޓީ ހޭދަ ކުރަނީ-\nސިންގަޕޫރު ކުންފުންޏެއްގައި މަސައްކަތް ކުރާ 100 މުވައްޒަފަކަށް އެ ކުންފުނީގެ ވެރިޔާގެ ހަރަދުގައި ރާއްޖޭގައި ހިލޭ ޗުއްޓީ ހޭދަކޮށްލުމުގެ ފުރުސަތު ދީފި އެވެ.\nސިންގަޕޫރުގެ ނޫސްތަކުގައިވާ ގޮތުން އޭޝިއާގެ އެއް ނަންބަރު މާޝަލް އާޓް ޖިމް ކަމަށްވާ އެވޯވް އެމްއެމްއޭ މިކްސް މާޝަލް އާޓަސް ޖިމްގެ ވެރިޔާ، އަދި މަލްޓި މިލިއަނާ، ޗަޓްރިސިޓީ އޮޑޮންގް ވަނީ އެ ކުންފުނީގެ 100 މުވައްޒަފުން ރާއްޖޭގެ ލަގްޒަރީ ރިސޯޓެއްގައި ޗުއްޓީ ހޭދަ ކޮށްފަ އެވެ. އެހެން ނަމަވެސް އެއީ ކޮން ރިސޯޓެއް ކަމެއް ސާފެއް ނުވެއެވެ.\nޗުއްޓީގެ މި ފުރުސަތު ދިނުމުގެ މައިގަނޑު ސަބަބަކީ މިދިއަ އަހަރު އެ ކުންފުނީގެ ފައިދާ 30 ޕަސެންޓަށް އިތުރުވެފައިވާތީ މުވައްޒަފުންގެ މަސައްކަތް ބަލައިގަނެ، ހަދިޔާއެއް ދިނުމުގެ ގޮތުންނެވެ.\nސިންގަޕޫރުގެ މި ކުންފުނީގެ މުވައްޒަފުން ރާއްޖޭގައި ޗުއްޓީ ހޭދަ ކުރުމަށްޓަކައި ކުރީގެ މަޝްހޫރު މުއިތައި ފައިޓަރު ޗަޓްރިސިޓީ ގާތްގަނޑަކަށް 475,233 ޑޮލަރު (7.7 މިލިއަން ރުފިޔާ) ހޭދަކުރެއްވި ކަމަށްވެ އެވެ.\nދުނިޔޭގެ ބޮޑެތި ކުންފުނިތަކުގެ މުވައްޒަފުންނަށް ރާއްޖޭން ޗުއްޓީ ދެ އެވެ. ނިމިދިޔަ އަހަރު ޗައިނާގެ ކުންފުންޏަކުން ވަނީ ދެ ބުރަށް ރާއްޖޭގައި ޗުއްޓީ ހޭދަ ކުރަން މުވައްޒަފުން ފޮނުވާފަ އެވެ. މިގޮތުން އެއްބުރުގައި 1000 އަށްވުރެ ގިނަ މުވައްޒަފުންނަށް ރާއްޖޭން ޗުއްޓީ ދީފައިވެ އެވެ.\nކުޑަ ވިލިނގިލި ރިސޯޓް މި އަހަރު ހުޅުވަނީ\nމި އަހަރުގެ މިހާތަނަށް ހުޅުވީ ހަތަރު ރިސޯޓް


މުޙައްމަދު ޙިލްމީ | ހދ. އަތޮޅު މަދަރުސާ\nބައްލަވަމުން ތިޔަ ގެންދަވަނީ : ހދ. އަތޮޅު މަދަރުސާ » ދަރިވަރުންނަށް ސްޓަޑީ ކޭމްޕެއް ބާއްވައިފި\nހިމެނިފައިވަނީ ހަރަކާތްތައް | ލިޔުން މުޙައްމަދު ޙިލްމީ | ޕޯސްޓުކުރީ March 24 2012 02:16 PM | No Comment\nއިސްލާމް އަދި ދިވެހި މިދެމާއްދާއިން ދަރިވަރުންނަށް އިތުރު މަޢުލޫމާތާއި ތަމްރީން ދިނުމުގެގޮތުން މި ސެމިސްޓާ ބަންދުގައި ސްޓަޑީކޭމްޕެއް ބާއްވައިފިއެވެ. މި ކޭމްޕްގައި އިސްލާމް މިމާއްދާއިން ދަރިވަރުންނަށް މަޢުލޫމާތުދެއްވީ ވިލާ އިންޓަނޭޝަނަލް ހައިސުކޫލްގެ އިސްލާމް ޑިޕާޓްމަންޓުގެ ހެޑް ހދ. ވައިކަރަދޫ، ގުޑްލަކް އަޙުމަދު ޙާޝިމްއެވެ. ދިވެހި މިމާއްދާއިން ދަރިވަރުންނަށް މަޢުލޫމާތުދެއްވީ ސީއެޗްއެސްއީގެ ދިވެހި މުދައްރިސެއްކަމުގައިވާ ހދ. ވައިކަރަދޫ، ...\nމިމަދަރުސާގައި މިއަހަރު ބޭއްވި ބައެއް އިތުރު ހަރަކާތްތަކުގެ އިނާމްދިނުމުގެ ރަސްމިއްޔާތު ބާއްވައިފި.\nހިމެނިފައިވަނީ ހަރަކާތްތައް | ލިޔުން މުޙައްމަދު ޙިލްމީ | ޕޯސްޓުކުރީ March 15 2012 10:08 PM | Comments Off\nމިމަދަރުސާގައި މިއަހަރު ބޭއްވި ބައެއް އިތުރު ހަރަކާތްތަކުގެ އިނާމް ދިނުން މިރޭ ބާއްވައިފިއެވެ. މިރޭ ބޭއްވި އިނާމް ދިނުމުގެ ރަސްމިއްޔާތުގައި އިނާމް ދީފައިވަނީ މިއަހަރު ބޭއްވި އިންޓަރ ހައުސް ފުޓުބޯޅަ އަދި ނެޓްބޯޅަ މުބާރާތާއި ރާއްޖެ އިސްލާމްވި ދުވަހުގެ މުނާސަބަތުގައި ބޭއްވި ދީނީ މަޒުމޫނު ލިޔުމުގެ މުބާރާތުން ވަނަވަނައަށް އައި ދަރިވަރުންނަށެވެ.\nމަޒުމޫނު ލިޔުމުގެ މުބާރާތުން 1ވަނަ ...\nއިޢުލާން: ވަޒީފާގެ ފުރުޞަތު\nހިމެނިފައިވަނީ އިޢުލާން | ލިޔުން މުޙައްމަދު ޙިލްމީ | ޕޯސްޓުކުރީ January62012 05:19 PM | No Comment\nބެލެނިވެރިންގެ ޢާންމު ބައްދަލުވުމުގެ ދަޢުވަތު\nހިމެނިފައިވަނީ އިޢުލާން | ލިޔުން މުޙައްމަދު ޙިލްމީ | ޕޯސްޓުކުރީ January62012 04:29 PM | No Comment


Rakul Preet Singh ves Raajje ah\nރަކުލް ޕްރީޓް ވެސް ރާއްޖެއަށް\nރަކްލް އާއި އާއިލާ\nބޮލީވުޑް ބަތަލާ ރަކުލް ޕްރީތު ސިންގް އަށް ފާއިތުވީ ދުވަސްތަކުގައި އެއްގޮތަކަށް ވެސް ޗުއްޓީގައި ތަނަކަށް ދެވޭ ގޮތެއް ނުވި އެވެ. ލޮކްޑައުންގެ ސަބަބުންނާއި އޭގެ ކުރިން އުޅެން ޖެހުނުލެއް މާ ބިޒީ ވީމަ އެވެ. ނަމަވެސް މިހާރު އޭނާ ވަނީ ޗުއްޓީއަކަށް ވަގުތުކޮޅެއް ހުސްކޮށް އާއިލާ ގޮވައިގެން ރާއްޖެ އައިސްފަ އެވެ.\nރަކުލް ރާއްޖޭގައި ޗުއްޓީ ހޭދަ ކުރަން އައީ މައިންބަފައިންގެ ކައިވެންޏަށް 31 އަހަރު ފުރުން ފާހަގަ ކުރުމަށެވެ.\nބުރާސްފަތި ދުވަހު ރަކުލް އާއި އޭނާގެ މައިންބަފައިން އަދި ބޭބެ އަމަން ޕްރީތު ރާއްޖެއަށް އައިސްފައިވާއިރު މައިންބަފައިންގެ ކައިވެންޏަށް އަހަރު ފުރުން ފާހަގަ ކުރަން ހަމަޖެހިފައިވަނީ ނޮވެމްބަރު 26 ވަނަ ދުވަހު އެވެ.\nރަކުލް ބުނި ގޮތުގައި ފާއިތުވީ އެތައް އަހަރަކުއްސުރެ އޭނަ އަށާއި ބޭބެ އަށް އެއްގޮތަކަށް ވެސް މައިންބަފައިންގެ ކައިވެންޏަށް އަހަރު ފުރޭ ދުވަސް ފާހަގަ ކުރަން ވަގުތު ހުސްކޮށް ދެވިފައެއް ނެތެވެ. ސިލްވަ ޖުބްލީ ފާހަގަ ކުރި އަހަރު ވެސް އެމީހުން ތިބީ މާ ދުރު ހިސާބުތަކެއްގަ އެވެ.\nއޭނާ ބުނީ ރާއްޖެއަށް ކުރި ދަތުރަކީ އެނިވަސަރީ ފާހަގަ ކުރަން ކުރި ދަތުރެއް ނަމަވެސް އެ ދުވަސް ފާހަގަ ކުރާނީ ތަންކޮޅެއް ކުރިންނެވެ. ސަބަބަކީ ނޮވެމްބަރު 24 ގައި އޭނާއަށް އެނބުރި މުމްބައި އަށް ދާން ޖެހޭތީ އެވެ.\n"މަންމަ އަށާއި ބައްޕަ އަށް ގޮނޑުދޮށުގައި ވަރަށް ރޮމެންޓިކް ޑިނާ އެއް އިންތިޒާމް ކޮށްފަ ވާނީ،" ރަކުލް ބުންޏެވެ.\nރަކުލް ބުނީ މައިންބަފައިންނާއެކު ޗުއްޓީއެއް ހޭދަކޮށް ނުލެވޭތީ 10 ވަރަކަށް އަހަރު ވެއްޖެ ކަމަށެވެ. އެމީހުންނާ ދުރުގައި ވަކިން އުޅެން ޖެހުމުގެ ސަބަބުންނެވެ.\nލޮކްޑައުންއަށް ފަހު އަލުން ފިލްމުތަކުގެ ޝޫޓިންގްތައް ފެށީއްސުރެ ވަރަށް ބުރަކޮށް އުޅެމުންދާ ކަމަށް ވެސް ރަކުލް ބުންޏެވެ.\n"އަލުން ޝޫޓިން ފެށިފަހުން ތަމަޅަ ފިލްމެއްގެ މަސައްކަތް ކޮށް ނިންމާލައިފިން. އަދި އަރްޖުން ކަޕޫރާއެކު ކުޅޭ "ސަރްދާރް އެންޑް ގްރޭންޑްސަން"ގެ ބައެއް ވެސް ފުރިހަމަ ކޮށްފިން،" ރަކުލް ބުންޏެވެ. ނަމަވެސް މިވަގުތު އޭނާ އެއްވެސް ވަރަކަށް ފިލްމީ މަސައްކަތާ ދޭތެރޭ ނުވިސްނަ އެވެ.\n"އަހަރެމެން ސްކޫބާ ޑައިވިން އާއި ހޯވަބޯޑިން އަދި ޖެޓް ސްކީން ފަދަ ވަރަށް ގިނަ ކަންތައްތައް ކުރަން މިދަނީ ތައްޔާރުވަމުން،" ރަކުލް ބުންޏެވެ.\nޗުއްޓީއަށް ފަހު އެނބުރި ގޮސް ރަކުލް ޝޫޓްކުރަން ހަމަޖެހިފައިވާ އެއް ފިލްމަކީ އަޖޭ ދޭވްގަންގެ "މޭޑޭ" އެވެ. އަޖޭ ޑައިރެކްޓް ވެސް ކުރާ މިފިލްމުގައި އަމީތާބު ބައްޗަން މުހިއްމު ރޯލެއް ކުޅެ އެވެ.


Eejaadhee masahkkathun aamdhanee hoadhan dhanna jeeleh ufehddhumah primary in feshigen coding kiyavaidheyn fashanee - One Online\nއިކޮނޮމިކް މިނިސްޓަރު ފައްޔާޒު، "އެސްއެމްއީ އިނޮވޭޝަން ފަންޑް" ތައާރަފްކޮށްދެއްވަނީ --- ވަން ފޮޓޯ/ މުހައްމަދު އައުޒަމް\nއީޖާދީ މަސައްކަތުން އާމްދަނީ ހޯދަން ދަންނަ ޖީލެއް އުފެއްދުމަށް ޕްރައިމަރީން ފެށިގެން ކޯޑިން ކިޔަވައިދޭން ފަށަނީ\nއީޖާދީ މަސައްކަތުން އާމްދަނީ ހޯދަން ދަންނަ ޖީލެއް އުފެއްދުމަށް ޓަކައި، ޕްރައިމަރީ ސްކޫލުން ފެށިގެން ކޯޑިން ކިޔަވައިދިނުމުގެ މަސައްކަތް ސަރުކާރުން ފަށާނެ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެ އެވެ.\nރައީސް ވިދާޅުވީ ތަރައްގީގެ އަމާޒުތަކަށް ވާސިލްވުމުގައި، ސަރުކާރަށް ދިމާވާ ގޮންޖެހުންތައް ހައްލުކުރެވޭނީ، ޒަމާނީ އައު ޓެކްނޮލޮޖީގެ ބޭނުން ހިފި ވަރަކުން ކަމަށެވެ. އެހެންކަމުން ގައުމީ މަންހަޖަށް ސްޓެމްގެ މާއްދާތައް ތައާރަފުކޮށް ޕްރައިމަރީ ސްކޫލުން ފެށިގެން ކޯޑިން ދަސްކޮށްދިނުމަށް ސަރުކާރުން މަސައްކަތް ފަށަން ހަމަޖައްސާފައިވާ ކަމަށް ރައީސް ވިދާޅުވިއެވެ.\n"އެގޮތުން، ގައުމީ މަންހަޖަށް ސްޓެމްގެ މާއްދާތައް ތަރައްގީކޮށް، ޕްރައިމަރީ ސްކޫލުން ފެށިގެން ކޯޑިން ދަސްކޮށްދިނުމަށް ސަރުކާރުން މަސައްކަތް ފަށާނަން."\nރައީސް ވިދާޅުވީ ދުނިޔޭގެ އިގުތިސާދީ ދުވެއްޔާ ފައި ހަމަކޮށް، އަދި އީޖާދީ ގޮތްތަކުގެ ބޭނުން ހިފައިގެން ވިޔަފާރިއާއި މަސައްކަތް ހޯދަން ދަންނަ ޖީލެއް އުފެއްދުމަށްޓަކައި، ދަރިވަރުންނާއި ޒުވާނުން ޓެކްނޮލޮޖީ އާއި ސައިންސަށް އަހުލުވެރި ކުރުވުމަކީ ކޮންމެހެން ކުރަން ޖެހިފައިވާ ކަމެއް ކަމަށެވެ.\nމިހާރު އެކުލަވާލާފައިވާ ނެޝަނަލް އައިޑެންޓިފިކޭޝަން މަގުޗާޓާ އެއްގޮތަށް، ދިވެހި ރައްޔިތުންގެ އައިޑެންޓިޓީ ކާޑުތައް ޑިޖިޓަލް ކުރުމުގެ މަސައްކަތް މިއަހަރު ތެރޭގައި ފެށޭނެ ކަމަށް ވެސް ރައީސް ވިދާޅުވި އެވެ.\nގުޅޭ ޓެގު ޓެކްނޮލޮޖީ ރައީސް އިބްރާހިމް މުހައްމަދު ސޯލިހު އެޑިއުކޭޝަން މިނިސްޓްރީ ތައުލީމީ ދާއިރާ\nފުލުހުންގެ ސްޓްރެޓިޖިކް ޕްލޭން ތަންފީޒުވުމުން ރައްޔިތުންގެ އިތުބާރު މިހާރަށް ވުރެ ބޮޑަށް ލިބިގެންދާނެ: ރައީސް\nގާނޫނަކުން ލޯކަލް ކައުންސިލް އިންތިހާބު އަންނަ އަހަރަށް ފަސް ކުރަނީ\nފުލުހުންގެ ދުވަހުގައި ރައީސްގެ ހިތޯބު: ފުލުހުންނަށް އެއްބާރުލުން ދެއްވައިގެން ގޭގައި ތިއްބަވާ!\nވެބް ކޮންފަރެންސް މެދުވެރިކޮށް މަޖިލީހުގެ ޖަލްސާތައް މާދަމާ ފަށަނީ\nމާލެ ސަރަހައްދުގައި ގާއިމު ކޮށްފައިވާ އައިސޮލޭޝަން ފެސިލިޓީސްތަކަށް ރައީސް ޒިޔާރަތް ކުރައްވައިފި


Dheebaajaa ge hukum thanfeezu kurumuge massala baathil kuran dhaulathun husha alhaifi | Mihaaru\nސިިވިލް ކޯޓު ހިންގާ ޖަސްޓިސް ބިލްޑިން.-- ފޮޓޯ: ހުސެއިން ވަހީދު/ މިހާރު\nދީބާޖާގެ ހުކުމް ތަންފީޒުކުރުމުގެ މައްސަލަ ބާތިލްކުރަން ދައުލަތުން ހުށަހަޅައިފި\n14 މެއި 2019 - 23:21 43 comments\nދީބާޖާ އިންވެސްޓްމަންޓާ އެކު ހެދި އެއްބަސްވުން ސަރުކާރުން ބާތިލް ކުރުމުން އެ ކުންފުންޏަށް 348 މިލިއަން ރުފިޔާ ދޭން ޖެހޭ ހުކުމް ތަންފީޒުކުރުމުގެ މައްސަލަ ބާތިލްކުރަން ދައުލަތުން މިއަދު ސިވިލް ކޯޓަށް ހުށަހަޅައިފި އެވެ.\nއެ މައްސަލައާ ގުޅިގެން ބަންޑާރަ ނައިބުގެ އޮފީހުން ނެރުނު ބަޔާނުގައި ބުނީ ދީބާޖާގެ މައްސަލައިގެ ހުކުމް ތަންފީޒުކުރުން ބާތިލްކުރަން އެދިފައިވަނީ ކޯޓުން އިސްނަގައިގެން ހުކުމް ތަންފީޒުކުރުމުގައި އަމަލުކުރާނެ ގޮތުގެ އުސޫލާ ހިލާފަށް، އެ މައްސަލައިގެ ހުކުމް ތަންފީޒުކުރުމުގެ ބައި ކުރިއަށް ގެންގޮސްފައިވާތީ ކަމަށެވެ.\nދައުލަތަށް މާލީ ބޮޑު ބުރައަކަށް ވާ އެ މައްސަލައިގެ ހުކުމް ތަންފީޒުކުރުމުގެ މައްސަލަ ބާތިލްކުރަން ހުށަހެޅިއިރު، ސިވިލް ކޯޓުގައި އިއްޔެ ވަނީ ހުކުމް ތަންފީޒު މަރުހަލާގެ ފުރަތަމަ އަޑުއެހުން ބާއްވައިފަ އެވެ. ނަމަވެސް އެ އަޑުއެހުން ބާއްވާފައިވަނީ ސިއްރުކޮށްގެންނެވެ.\nބަޔާނުގައި ބުނީ ހުކުމް ތަަންފީޒުކުރުމުގައި ސިވިލް ކޯޓުން އަމަލުކުރަމުން އަންނަ އުސޫލުން، ފެބްރުއަރީ 15، 2015ގެ ފަހުން ކޮށްފައިވާ ހުކުމްތަކުގެ ތެރެއިން މަހަކު ވަކި ވަރެއް ދައްކަމުން ގޮސް އެ ފައިސާ ހަލާސްކުރާގޮތަށް ހުކުމްކޮށްފައިވާ މައްސަލަތަކުގައި، އެ މަހަކަށް ދައްކަންޖެހޭ ވަރު އެ މަހަކު ދައްކަމުން ނުދާކަން ނުވަތަ ފައިސާ ހަލާސްކޮށްފައިވާކަން އަރަނިވެރިޔާގެ ފަރާތުން އަންގާފައިނުވާނަމަ، އެ ހުކުމް ތަންފީޒުކުރުމަށް ކޯޓުން އިސްވެ ފަށާނީ ފައިސާ ދައްކާ ހަލާސްކުރަން ކަނޑައަޅާފައިވާ މުއްދަތަށް ފަހު ކަމަށެވެ. ނަމަވެސް ދީބާޖާ މައްސަލަ ހިންގާފައިވަނީ އެ އުސޫލާ ހިލާފަށް ކަން ފާހަގަކުރި އެވެ.\n".ސިވިލް ކޯޓުގެ ނަމްބަރު.....ގަޟިއްޔާގައި ކޮށްފައިވާ ހުކުމަކީ 15 ފެބްރުއަރީ 2015ގެ ކުރިން ކޮށްފައިވާ ހުކުމެއްކަމަށްވެފައި، އުސޫލުގައިވާ ގޮތުން، އެފަދަ ހުކުމެއް ތަންފީޒުކުރުމަށް ކޯޓަށް ހުށަހަޅަންޖެހޭނީ ކަމާބެހޭ ފޯމަކުންނެވެ. އަދި އެ މައްސަލައެއް ހުކުމް ތަންފީޒު ޑިވިޝަނަށް ފޮނުވުމުގެ ކުރިން ސުލްހަވެރި ހައްލެއް ހޯދުމަށް ޑިސްޕިއުޓު ރިޒޮލިއުޝަންް ޑިވިޝަނަނަށް ފޮނުވާ ގޮތަށް ކަނޑައަޅާފައިވީނަމަ ވެސް، ބުނެވިދިޔަ ކަންކަން އެގޮތަށް ފުރިހަމަކޮށްފައެއް ނުވެ އެވެ،" ބަޔާނުގައި ބުންޏެވެ.\nއޭގެ އިތުރުން ސިވިލް ކޯޓުގައި ބޭއްވި މައްސަލައިގެ އަޑުއެހުން ސިއްރުކޮށްފައިވަނީ ގާނޫނުގައި ބަޔާންކޮށްފައިވާ ހާލަތެް މެދުވެރިވެގެން ކަމަކަށް ނުފެންނަކަމަށް ބުންޏެވެ. ސިއްރު ހިފަހައްޓަންޖެހޭ ކަމަށް ޝަރީއަތުގެ މަޖިލީހުގައި އިއުލާނުކުރުމަކާ ނުލައި، ކޯޓުން މީޑިއާއަށް އަންގައި، އެ އަޑުއެހުމުގައި ކަން ހިނގާ ދިޔަ ގޮތުގެ މައުލޫމާތު ކޯޓުން މީޑިއާއަށް އާއްމުކުުރުމަކީ، ދައުލަތުގެ މާލީ ބޮޑު މަސްލަހަތެއް ހިމެނޭ މައްސަލައެއްގައި، ފުރިހަމަ މައުލޫމާތު އެންމެންނަށް ލިބިދިނުމަށް ހުރަސްއެޅުންކަން ވެސް ފާހަގަކުރި އެވެ.\nއުތުރު ޕްރޮވިންސްގައި ފެރީގެ ޚިދުމަތް ދިނުމަށް އެމްޑީޕީގެ ވެރިކަމުގައި ދީބާޖާއާ އެކު ސަރުކާރުން ހެދި އެއްބަސްވުން 2013 ވަނަ އަހަރު ކުރީގެ ރައީސް މުހައްމަދު ވަހީދުގެ ސަރުކާރުން ބާތިލްކުރި މައްސަލައިގައި އެ ކުންފުންޏަށް ގެއްލުމުގެ ބަދަލުގެ ގޮތުގައި 348 މިލިއަން ރުފިޔާ ދައްކަން ސިވިލް ކޯޓުން 2014 ގައި އޮތީ ހުކުމްކޮށްފަ އެވެ. އެ ހުކުމަށް ސުޕްރީމް ކޯޓުން ވެސް މިދިޔަ މަހު ވަނީ ތާއީދުކޮށްފަ އެވެ.\nDheebaajaa massalaige hukum thanfeez maruhalaa ge miadhu ge adu ehun sirru\nއިތުރު ލިޔުންތައް ދީބާޖާ އިންވެސްޓްމަންޓް ސިވިލް ކޯޓް އެޓާނީ ޖެނެރަލް ސުޕްރީމް ކޯޓް އެޓާނީ ޖެނެރަލްގެ އޮފީސް އިބްރާހިމް ރިފްއަތު، އެޓާނީ ޖެނެރަލް


vnews - Laamarukazee nizaamuge dhashun councilthah baaruverivi: Aarif\nލާމަރުކަޒީ ނިޒާމުގެ ދަަށުން ކައުންސިލްތައް ބާރުވެރިވި: އާރިފް\nށ. އަތޮޅު ކައުންސިލްގެ ރައީސް މުހައްމަދު އާރިފް ވީޓީވީގައި ވާހަކަފުޅުދައްކަވަނީ\nލާމަރުކަޒީ ނިޒާމުގެ ދަށުން ރައްޔިތުން ބޭނުންވާ ގިނަ ކަންތައްތަކެއް ކުރުމަށް ކައުންސިލަށް ބާރުއެޅުމަށް މަގުފަހިކޮށްދިން ކަަމަށް ށ. އަތޮޅު ކައުންސިލްގެ ރައީސް މުހައްމަދު އާރިފް ވިދާޅުވެއްޖެ އެވެ.\nވީޓީވީގައި ވަހަކަފުޅު ދައްކަވަމުން އާރިފް ވިދާޅުވި ލާމަރުކަޒީ ގާނޫނު ބައްޓަންކޮށްފައިވާ ގޮތުން ކައުންސިލްތަކަކީ ސަރުކާރުންދޭ ހިލޭ އެހީ އަށް ބަރޯސާ ނުވެ، އިތުރަށް އާމްދަނީ ހޯދަން މަސައްކަތް ކޮށް، ރައްޔިތުންނަށް ހިދުމަތްކުރުމާ ބައެއް ކަމަށެވެ. އެހެންކަމުން ލާޟަރުކަޒީ އުސޫލުގެ ދަށުން ށ. އަތޯލު ކައުންސިލުން 2012 ވަނަ އަހަރު5މިލިއަން ރުފިޔާ އެކުލެވޭ ޓްރަސްޓް ގފަންޑެއް އެކުލަވާލި ކަމަށް ވިދާޅުވި އެވެ.\nއާރިފް ވިދާޅުވީ5މިލިއަން ރުފިޔާ އެކުލވާލައިގެން ފެށި މި ޓްރަސްޓް ފަންޑަކީ ލޯކަލް ކައުންސިލަކުން އިސްނަގައިގެން އެކުލަވާލި ފުރަތަމަ ޓްރަސްޓް ފަންޑު ކަމަށެވެ. މި ފަންޑުގެ ދަށުން ކައުންސިލަށް އާމްދަނީ ހޯދުމުގެ ގޮތުންނާއި، ރައްޔިތުންނަށް ރަނގަޅު ހިދުމަތްތަކެއް ފޯރުކޮސްދިނުމުގެ ގޮތުން މައިގަނޑު4ކަމެއް ކުިރއަށް ގެންދިޔަ ކަމަށް އާރިފް ވިދާޅުވި އެވެ.\nމި ފަންޑުގެ ދަށުން އެންމެ ފުރަތަމަ ކުރިއަށް ގެންދިޔައީ އަތޮޅުގައި ތިބި ފުދުންތެރިކަން ކުޑަ ރައްޔިތުންނަށް އެދެވޭ ދިރިއުޅުޔމެއް އުޅުމުގެ މަގު ފަހިކޮށް ދިނުމުގެ ގޮތުން އެފަރާތްތަކަށް ސޮފްޓް ލޯންގެ ނަމުގައި ލޯން ދޫކުރުމުގެ ޕްރޮގްރާމެއް ކަމުގައެވެ. މި ޕްރޮގްރާމް ފެށީ 3.6 މިލިއަން ރުފިޔާގެ ބަޖެޓަކާއެކު ކަމަށް ވިދާޅުވި އެވެ.\nމީގެ އިތުުރުން "ފުނަފަތި"ގެ ނަމުގއި ފާމަސީގެ ވިޔަފާރި ހިންގުމުގެ މަސައްކަތެއް ފެށިކަމަށާއި، ގިނަ ދުވަސްތަކެއް ވަންދެން ބޭނުން ނުކޮށްހުރި އަތޮޅު ކައުންސިލްގެ އުޅަނދުފަހަރުގެ ބޭނުން ރަނގަޅު ގޮތުގައި ހިފުމުގެ ގޮތުން "ދުވެލި" ޕްރޮގްރާމްގެ ދަށުން މި އުޅަނދުފަހަރުގެ ދަތުރުތައް ފެށި ކަމަށް ވިދާޅުވި އެވެ.\nށ. އަތޮޅު ރައްޔިތުންގެ ނަމުގައި ގިން އިމާރާތްތަކެއް ބޭނުން ނުކޮށް ހުރިކަން ފާހަގަަކުަރައްވައި އާރިފް ވިދާޅުވީ "ލިޔާވަހި" ޕްރޮގްރާމްގެ ދަށުން މި އިމާރާތްތައް އަލުން ބޭނުންކޮށް އެތަންތަމުގައި ދިރިއުޅެވޭނެ އިންތިޒާމުަތއް ހަމަޖެއްސި ކަމަށެވެ.\nއާރިފް ވިދާޅުވީ ރާއްޖޭގައި އެކުލަވާލެވުނު ލަމަރުކަޒީ ނިޒާމުގެ ދަށުން ކއުންސިލްތަކަށް ގިން ބާރުތަކެއް ލިބިގެންދިޔަ ކަމުގައެވެ. އަދި ކައުންސިލުން އަމިއްލައަށް އިސްނަގައިގެން ގިނަ ކަންތައްތަކެއް ކުރުމުގެ ފުރުސަތުވެސް ލާމަރުކަޒީ ނިޒާމުގެ ދަށުން ލިބިގެންދިޔަ ކަަމަށް އާރިފް ވިދާޅުވި އެވެ.